
Uvodni govor. 
Božjih zapovedi blagoslov . 


Prva zapoved. 
]. Vera — upanje — ljubezen — češčenje božje . 
JI. Grehi zoper vero: nevera — krivoverstvo — od- 
pad od vere — zatajenje vere . 
HI. Grehi zoper vero: indiferentizem — verski dvom . 
JIV. Grehi zoper vero: protiversko govorjenje in po- 
slušanje — veri sovražni tisk . 
V. Grehi zoper upanje: nezaupanje — obup — pre- 
drzno zaupanje A 
VI. Grehi zoper ljubezen: mržnja — sovraštvo do Boga 
VII. Grehi zoper češčenje božje: zanemarjanje bogo- 
služja — nevredno češčenje — božji rop . 
VII. Grehi zoper češčenje božje: vraže — spiritizem — 
vedeževanje — čarovanje . . uli pb 
IX. Češčenje angelov in svetnikov — svetni — svetih 
podob . 

Druga zapoved. 


1. Skrunitev božjega imena: nespoštljivo izgovarjanje 


— kletev — blasfemija 


II. Prisega boči a 
NI. Obljuba ........... 


Trelja zapoved. 


I. Nedeljska dolžnost. .. ..... .. se "S 
HI. Onečeščevanje Gospodovih dni . . . . 


Knjigo postave objavim v treh zvezkih, 
vendar tako, da izidejo vsi v teku enega leta. Lažji 
je la način za založnico in za odjemavce. — Tva- 
rina zapovedi božjih je ogromna; upam, da sem 
zajel vsaj vsa najvažnejša in ta moderni čas najbolj 
pereča poglavja. V literaturi sem se največkrat 
zatekel k C. M. Wermelskirchenu, čigar katehetične 
govore o vseh verskih resnicah in dolžnostih je 
nekdo imenoval — nesmrine"' — 

Gospod Jezus! Tvoja milost naj nam pomaga, 
da ne bomo samo poslušavci postave, marveč tudi 
izpolnjevavci (Rim 2, 13), govoreč vsakateri s kra- 
ljevim pevcem: Teči hočem po poti tvojih zapo- 
vedi, ker si razširil moje srce. (Ps 118, 32.) 


V Ljubljani, na Novo leto 1931. 


Dr. Mihael Opeka. 


Uvodni govor. 


h Svetovno pomenljiv dogodek popisuje druga 
knjiga Mozesova. — 

Ko so prišli Izraelci v tretjem mesecu po iz- 
hodu iz Egipta do gore Sinaj in so postavili šotore 
nasproti gori, se je Bog prikazal na Sinaju Mozesu 
in mu je rekel: Oznani otrokom Izraelovim: Sami 
ste videli, kar sem storil Egipčanom, in kako sem 
vas nosil na orlovih perutih in vas za svoje sprejel. 
Ako boste tedaj poslušali moj glas in izpolnjevali 
mojo zavezo, mi boste lastnina izmed vseh na- 
rodov; zakaj moja je vsa zemlja. ln vi mi boste 
duhovsko kraljestvo in svet narod. — Mozes je 
sporočil božje besede ljudstvu, in vse ljudstvo je 
odgovorilo z enim glasom: Vse, karkoli je govoril 
Gospod, bomo storili. — Nato je šel očak vnovič 
na goro, in Bog mu je vnovič govoril: Pojdi k 
ljudstvu in posvečuj jih danes in jutri, in opero naj 
svoja oblačila in naj bodo pripravljeni na tretji 
dan. Kadar bo jela bučati trobenta, naj gredo do 
gore. — V jutro iretjega dne, glej! je jelo grmeli 
in se bliskati, in silno gost oblak je pokril goro, 
da je bila grozna videti, in irobenlin glas je če- 
dalje bolj bučal, in balo se je ljudstvo, ki je bilo 
v šotorih. — Tedaj je peljal Mozes Izraelce k 
vznožju gore, Bogu naproti, in Bog je govoril: Jaz 

sem Gospod, tvoj Bog. Ne imej tujih bogov zraven 
mene! Ne delaj si zrezanih podob, ne moli in ne 
časti jih! Ne imenuj po nemarnem imena svojega 
Boga! Spomni se, da posvečuješ sobotni dan! Spo- 
šluj svojega očeta in svojo mater, da dolgo živiš 
na zemlji! Ne ubijaj! Ne prešušivuj! Ne kradi! Ne 
govori krivega pričevanja zoper svojega bližnjega! 
Ne želi svojega bližnjega žene! Ne želi svojega 
bližnjega hiše ne njive ne vola ne osla ne vsega, 
kar je njegovo! (Prim. Il. Moz 19—20.) 

Tako je dal Bog izraelskemu ljudstvu deset 
zapovedi, ki jih je tudi zapisal Mozesu na dve ka- 
meniti plošči, na eno prve tri, na drugo ostalih 
sedem. Toda ne samo za izraelsko ljudstvo, marveč 
za vse ljudi in zlasti še za nas kristjane veljajo te 
zapovedi. Saj je v njih le bolj podrobno izraženo 
to, kar je nasplošno Bog zapisal že v samo našo 
naravo, v srca naša. Razen tega je Kristus zapo- 
vedi, dane na Sinaju, vse potrdil in nam jih izpol- 
njevati zapovedal. Seveda pa moramo, da jih 
bomo z veseljem izpolnjevali, zapovedi božje dobro 
razumeti in njihovo važnost globoko spoznati in 
občutiti. Zato bo prav, če se pridigar potrudim, da 
vam zapovedi božje, ki so vam jih sicer že raz- 
lagali pri verskem pouku v mladosti, a se je marsi- 
kaj njihove vsebine v vašem spominu zabrisalo, da 
vam zapovedi božje spet enkrat razložim, drugo 
za drugo, karmoč popolno in s posebnim poudar- 

kom tega, kar je važno za naš moderni čas. Danes 
naj za uvod k daljšemu sporedu govorov nasplošno 

pokažem, kako je vseh deset božjih zapovedi, iz- 
ročenih nam na dveh kamenitih ploščah, zapisanih 
samo v naš časni in večni blagor. 

s 


Predragi v Gospodu! Pri prvih treh zapovedih, 
ki so zapovedi prve kamenite plošče, bi se pač 
utegnilo zdeti, da jih je Bog dal zaradi sebe, in 
ne zaradi nas. — Veruj v enega samega Boga! — 
tako izraža Katekizem nakratko prvo zapoved —. 
Ne imenuj po nemarnem božjega imena! Posvečuj 
praznik! — Res je, da imajo te tri zapovedi pred- 
vsem Boga v mislih, in da mi z vero v Boga, s 
češčenjem božjega imena in s posvečevanjem nje- 
govih praznikov Bogu dolžno najvišjo čast izka- 
zujemo. Toda prepričani bodimo, da Bog naše vere, 
našega češčenja in praznovanja njegovih dni prav 
nič ne potrebuje. Bog je neskončno srečen brez 
vsega tega. Ne pa tako mi. Mi brez vere v enega 
pravega Boga ne bomo srečni ne na tem ne na 
onem svetu. Na onem že tako ne. Zakaj brez vere 
ne bomo deležni nebes, brez nebes pa ni naše 
večne sreče. Na tem svetu pa ludi ne. Saj vemo, 
kako je bilo na zemlji, ko se je človeški rod od- 
daljil od enega pravega Boga, ko je zašel v mali- 
kovavstvo, da si je delal bogove po svoji volji in 
domišljiji. Kakšna revščina! Kakšna tema, prazno- 
verje in nespamel! Kakšne grde zmotel Nihče ni 
več vedel ne odkod? ne kam? Vse hrepenenje srca 
je tonilo v blatu. Nič miru, nič pravega zmisla živ- 
ljenja. Nič tolažbe v nadlogah, nič upanja v trplje- 

nju. Kako je vse vzdihovalo in klicalo po nekem 
odrešeniku!... Celo pogani so bili prepričani, da 
ni izhoda iz človeške bede, če ne pride kak bog 
in ne pouči in reši človeštva. Toda pustimo staro 
pogansivo! Poglejmo moderni svet! Kako pa je 
dandanes v tistih srcih, kjer ni vere v enega pra- 
vega Boga? Nobene sreče v življenju, groza in 
obup v smrti. Neveren pesnik priznava, da v svojih 
75 letih ni bil srečen štiri tedne. Bogomrzen filozof 
kliče v svoji zadnji bolezni Boga, češ, da njegova 
filozofija v smrtnih mukah ne zadostuje. Brezbožen 
prosvetljenec besni umirajoč, ker ne puste k njemu 
duhovnika... In še tisoči in tisoči podobnih ža- 
lostnih zgledov. — Tako pri posameznikih. Kaj pa 
človeška družba? Ne samo v starem Ppoganstvu 
tudi pozneje se je več nego enkrat pokazalo med 
celimi narodi to, kar je dejal že Plutarh: da pade 
človek brez vere v Boga na stopnjo živali in da 
mu do krvoločne zveri ne manjka drugega nego 
levjih zob in volčjih šap...« Koliko dobroto nam 
je torej storil Bog, da je na prvo mesto v svojih 
zapovedih postavil: Veruj v enega samega Boga! 
— Pa tudi spoštovanje božjega imena je v korist 
nam, ne Bogu. Kdor Boga sramoti, bo ostal osra- 
močen; kdor Boga kolne, kliče nase prekletstvo 
časno in večno; kdor pri Bogu po krivem prisega 
izpodkopava vsako trdno in stalno resnico v ne : 
izmerno kvar človeški družbi. Zato so v našo korist 
vse te pregrehe v drugi božji zapovedi prepove- 
dane. — ln prazniki, božji dnevi, ki jih tretja za. 

poved posvečevati zapoveduje! Res, da se mi ž 
njimi na poseben način poklanjamo svojemu Stvar- 
niku. Toda, ali ni v praznikih tudi naše telesno 
okrepljenje, naše dušno posvečenje ter poživljenje 
naše, človeške vzajemnosti in skupnosti? Šest dni 
delajmo in si služimo kruh v potu svojega obraza, 
sedmi, Gospodov dan, pa prenehajmo od težkega 
dela, da naše življenje od neprestanega iruda ne 
irpi škode, da naš rod ne omaga telesno. In da 
ne omaga dušno, da ves v zemlji ne izgine, po- 


" vzdigujmo sedmi dan svoje oči k Bogu in k ne- 


beškim stvarem. Vsak Gospodov dan se shajajmo 
otroci enega Očeta v hiši svojega Boga, vsi: go- 
spodje in hlapci, bogati in ubogi, učeni in neuki, 
ugledni in zaničevani — vsi ena družina. Tam, v 
hramu božjem, skupno poslušajmo besedo Oče- 
tovo, udeležujmo se skupno njegovih skrivnosti in 
mize njegove, lomeč v skupni ljubezni zveličavni 
kruh življenja. To je prelepi socialni pomen Gospo- 
dovih dni za nas: nedelje in prazniki Gospodovi s 
presv. daritvijo, z besedo božjo, s skupno molitvijo, 
s prejemanjem sv. zakramentov — to je kakor 
visoka šola, kakor neprestana vzgoja človeškega 
rodu, in obenem duhovna vez, katera naj nas vse, 
ki hodimo navadne dni vsak za svojimi cilji, zopet 
in zopet združuje in brati, da bomo, človeška dru- 
žina, zmerom enega srca in duha" — 
In to so prve tri zapovedi. Govore o Bogu, 
a resnično Bog ž njimi ni iskal sebe, marveč nas. 
— Naslednjih sedmero zapovedi, zapisanih na 

drugi plošči, je treba samo prebrati, in takoj 
razumemo, da jih je dal Bog le v naš prid, ne 
samo večni, marveč ludi časni. — 

Četrta božja zapoved: Spoštuj očeta in mater! 
ustanavlja pravo razmerje otrok do staršev in 
narobe, poslov do gospodarja in narobe, podlož- 
nikov do predstojnikov in obratno. Tako ustvarja 
red in trdnost v družini, ki je semenišče človeške 
družbe, polaga pa ludi solidne temelje v vseh 
drugih človeških družabnih edinicah:. v občinah in 
deželah in državah, v župnijah, škofijah in v celi: 
Cerkvi. Četrla zapoved je najbolj socialna za- 
poved: ž njo stoji in pade ves družabni red, vsa 
človeška družba. — Potem pa, ko je Bog s to 
zapovedjo pripravil dobra tla za obstoj človeške 
družbe, rastoče iz družine kakor iz čvrste korenine 
in razprostirajoče se v velikansko drevo, čigar 
veje se širijo po vsi zemlji — potem, pravim, je 
Bog z naslednjimi zapovedmi uravnal vse ostalo, 
česar je potreba za našo nadaljno življensko bla- 
ginjo. S peto zapovedjo: Ne ubijaj! je hotel za- 
varovali naše življenje in zdravje po telesu in po 
duši, prepovedujoč vsak umor ali poboj bližnjega, 
vsak samoumor, vsako poškodbo na telesu — pa 
tudi vsako dušno pokončanje z zapeljevanjem in 
pohujšanjem vseh vrsi. — Šesta zapoved jamči še 
enkrat za obstoj človeške družbe, ko zapoveduje 
zakonsko. in izvenzakonsko čistost in neoskrunje- 
nost. Takisto se zopet ta zapoved — kdo tega 
ne ve? — prav živo dolika poleg dušnega tudi 

telesnega zdravja posameznikov. Zakaj gorje ne 
samo duši, marveč tudi telesu človeka, ki je za- 
gazil v blato nečiste povodnji!... Če hočete, je 
ta zapoved judi tista, ki varuje človekovo telesno 
lepoto — torej v nekem oziru tudi estetska za- 
poved. Grdobija nečistosti namreč udari kmalu s 
svojim grdim pečatom celega človeka. Kjer pa 


. kraljuje čistost, tam je tudi neke posebne vrste 


lepota doma. Deviški svit duše proseva tudi v telo. 
Pobožni kapucin p. Franc Borgias je dejal, da 
nam je pustil Bog na svetu fri stvari iz paradiža: 
zvezde, cvetlice in otroške oči." Vse čiste duše 
pa so kakor nedolžne otroške oči. Zato pravi tudi 
Sv. Pismo: O, kako lep je čist rod v svetlobi! 
(Modr 4, 1.) — Sedma zapoved: Ne kradi! brani 
našo zasebno lastnino. Bog je prvi in neomejeni 
lastnik vseh stvari; njegova so nebesa in njegova 
je zemlja. (Ps 88, 12.) A tudi človek je pod Bogom 
lastnik tega, kar si je pridobil — posredno ali 
neposredno — s svojo pridnostjo, s svojim delom. 
Soljudem nasproti namreč je resničen lastnik. 
Zato ga pa nihče ne sme njegovega premoženja 
ne oropati ne na kakršenkoli način okrasti. Kdor 
kaj takega stori, zanj ni odpuščanja, dokler ni 
škode povrnil. Seveda Bogu nasproti je človek 
svojega premoženja bolj oskrbnik nego lastnik. 
Zato je pa ireba, da ga dobro upravlja, po božji 
volji. Kdor ima, naj tudi dd, ker ni prav, da ne- 
kateri vse noči šampanjske zamaške v zrak spu- 
ščajo, drugi pa suhih skorij stradajo. Vse to je v 

sedmi zapovedi obseženo. Tudi" ta zapoved je 
odlično socialna. — Prav tako osma: Ne pričaj 
po krivem zoper svojega bližnjega! ki brani čast 
in dobro ime človekovo, in lo z isto odločno stro- 
gostjo kakor sedma časno premoženje. Po pravici, 
saj je dobro ime več vredno nego bogastvo. — 
Devela in deseta zapoved takorekoč še enkrat 
zabičujeta šesto in sedmo. Važni sta zato, ker je 
iz njihovih besed razvidno, da Bog ne prepoveduje 
samo grešnih in hudobnih dejanj, marveč ludi 
grešne in hudobne želje: Ne želi svojega bliž- 
njega žene! Ne želi svojega bližnjega blaga! 
In ker se želje rode iz misli, prepoveduje Bog tudi 
grešne in hudobne misli. Naravno! Pri korenini je 
treba odrezati zlo, precej pri njega začetku. — 
"- 


Glejte, predragi! nekak pregled zapovedi bož- 
jih. Zdaj pa naj vstane kdo in naj govori, da so 
se te zapovedi preživele, da niso več za današnji 
moderni čas! — Ali je kaj, kar bi bilo v našo 
večno in časno korist, in v teh zapovedih ni za- 
povedano? Ali je kaj, kar bi nam bilo v časno in 
večno škodo, in v leh zapovedih ni prepovedano? 
Kakšne druge morale iščete torej po svetu in po 
svojih glavah, vi različni bogomrzni učenjaki in 
filozofi? kakšne boljše etike, da zgradite nanjo 
poslopje človeške plemenitosti in tako sreče člo- 
veške? .... Tu notri je vse. Kratek<je božji zakonik, 
deset paragrafov obsega, nič več. Toda, če bi 
človeštvo te izpolnjevalo natančno in popolnoma, 

bi bila odveč vsaka druga poslavodaja, odveč pa 
fudi vsi sodniki in zagovorniki, vse ječe in kaznil- 
nice. In sreča bi obiskala to našo zemljo. Le mislite 
si, predragi! da bi vsi ljudje živeli čisto po dese- 
terih božjih zapovedih. Ali ne bi bil na zemlji raj? 
Ne brezvercev bi ne bilo ne krivovercev ne bogo- 
kletnežev ne skrunilcev Gospodovih dni; slabih 
otrok bi ne bilo ne slabih poslov ne slabih staršev 
in gospodarjev; krivičnih oblastnikov bi ne bilo 
ne upornih podložnikov; ne bilo bi ne morilcev 
ne pretepačev; ne roparjev ne tatov ne požigal- 
cev ne goljufov ne lakomnikov ne verižnikov; ne 
pohoinežev ne zapeljivcev; ne obrekovalcev ne 
nevoščljivcev ... z eno besedo: nobenega hudob- 
nega človeka bi ne bilo in nobene hudobije. Edino 
gorje na svelu bi bile pač elementarne nezgode 
ter bolezen in smrt. A kako bi še v teh, neizogibnih 
nesrečah ljudje tekmovali, da bi pomagali vsi ene- 
mu, eden vsem! Zakaj živeli bi samo blagi in ple- 
meniti ljudje na zemlji. Raj, pravi zemeljski raj!... 

Predragi! Pomagajmo ustvarjati na zemlji raj! 
Živimo življenje zapovedi božjih v svoj časni prid 
in — kar je več — v srečo večnega življenja. Dobri 
učenik, kaj naj dobrega storim, da prejmem večno 
življenje? je vprašal mladenič Jezusa. On mu je 
rekel: Izpolnjuj zapovedi! (Mi 19, 16—18.) Amen. 


Knjiga postave. 2 


Prva zapoved: 
Veruj v enega samega" Boga! 


" Ko sem izdeloval in govoril te katehetične govore, 
še ni bilo novega, Katoliškega katekizma. Držal 
sem se vseskozi vprašanj in odgovorov starega, Velikega 
katekizma (V Ljubljani 1913). Da tega zdaj v tisku nisem 
mogel izpremeniti, bo razumel vsak, kdor pogleda stari in 


novi Katekizem. Zato sem pa dosledno tudi besedilo božjih 
zapovedi ohranil še slaro. 


Dr. M. O. 
22 


Znani pisatelj Viktor Hugo je zapisal nekoč 
te-le besede: V družbi, v kateri se vse maje, mora 
vsak resen mislec dvigati od tal dva sveta stebra: 
spoštovanje do starcev in ljubezen do otrok. Od- 
govoril mu je francoski branitelj vere Michelet v 
uvodu k svojemu delu O Bogu in bogone- 
. znanstvu (agnosticizmu), rekoč: V družbi, v 
kateri se vse maje, mora vsak resen mislec dvigati 
od tal dva stebra, zares sveta in zares močna: 
Boga in nravno dolžnost." Da, predvsem Boga. 
Zato govore prve tri božje zapovedi najprej o 
Bogu. Prva se glasi: Veruj v enega samega Boga! 
Zapoveduje v enega Boga verovali, vanj upati, ga 
ljubiti in moliti. Prepoveduje pa vse grehe zoper 
vero, upanje in ljubezen božjo kakor tudi vse grehe 
zoper češčenje, katero smo Bogu dolžni." — Po- 
glejmo najprvo to, kar zapoveduje! — 

- 

Predragil Zapovedano je v prvi božji zapovedi 
verovati v enega Boga: namreč verovali, da je 
Bog, da je en sam, in da je resnica vse, kar je 
Bog razodel. Ali je ta vera kaj težkega? Res- 
nično, nič težkega ni. Kaj nam ne pravi sam na- 
ravni razum, da mora biti nad tem omejenim sve- 


go 


tom, ki ves, kar ga je, kaže, da ni mogel nastati 
sam od sebe, da mora biti nad tem svetom neko 
neomejeno bitje, ki je samo od sebe in ki je po 
njem nastalo vse, kar je nastalega? Ali ne raz- 
odeva vsa smotrenost stvari na zemlji nekega ne- 
skončnega in neskončno modrega duha? ves ču- 
doviti red v naravi nekega najvišjega reditelja? 
glas vesti v človeku nekega nad vse mogočnega 
poslavodajavca? Ali ni vera v Boga takorekoč 
vcepljena že v samo človeško naravo? ali ni prava 
dota človeškega rodu, ko se vkljub različnosti živ- 
ljenja, izobrazbe, nravnih nazorov, želja in usode 
vsi narodi strinjajo v eni misli: Biva višje bitje, je 
osebni Bog?" — Pa tudi to je jasno že samemu 
naravnemu razumu, da mora biti le en sam Bog. 
Zakaj Bog je najpopolnejše bitje; nemogoče pa si 
je misliti več najpopolnejših bitij. Najpopolnejše 
bitje je pač popolnejše od vseh drugih, torej eno 
samo, edino. Zato že pogani niso klicali bogov 

marveč Boga, kadar niso bili zaslepljeni od strasti 
ali krivega nauka. Ali hočete, pravi naobraženi in 
bistroumni Tertulijan, ki je nekoč sam služil po- 
ganstvu, ali hočete, da dokažemo iz pričevanja 

duše same, da je Bog eden? Čeprav je ovirana 

po napačnih naukih, čeprav oslabljena po sirasteh 

in slah, čeprav zasužnjena krivim bogovom — ko 

se spet izmodri, kliče Boga s tem imenom samim 

lastnim pravemu Bogu. Veliki Bogl dobri Bogl in 

Bog daj! je glas vseh... O pričevanje duše, 

po naravi krščanske? — In verovati vse, kar je 

Bog razodel, ali je to težko? Nič težko njemu, 
kdor prav ve, kaj je Bog. Bog kot najpopolnejše 
bitje je tudi neskončna resničnost, ki ne more ne 
goljufati ne goljufan biti. Vse torej, kar nam je 
Bog razodel, kar je človeškemu rodu govoril po 
očakih, po prerokih, po svojem Sinu Jezusu Kri- 
stusu, po apostolih, vse, kar nas uči po svoji sveti 
katoliški Cerkvi, vse je nepobitna resnica, prosta 
sleherne laži in zmote. Zato bi Boga sramotili, če 
bi njegovi besedi, njegovemu Sv. Pismu, njegovi 
ustanovi, nezmotljivi cerkveni učni oblasti, ne vero- 
vali. Da, če bi v božje razodetje ne verovali, bi 
dejansko ne verovali v Boga samega. Saj bi tako 
molče trdili, da je Bog razodel neresnico, laž — 
a neresničen, lažniv bog vendar ne more biti edini 
pravi Bogl... Z vero v Boga in njegovo razodetje 
pa Boga častimo. Saj spoznavamo ž njo njegovo 
neskončno resničnost, in spoznavamo, da je Bog 
tisti Gospod, kateremu se mora naš razum pod- 
vreči tudi tedaj, če njegovih nadnaravnih resnic, 
njegovih skrivnosti doumeti ne more. — 

Toda vera naša ne sme biti samo vera razuma; 
jaka vera je mrzla in mrtva. V Boga moramo vero- 
vati — da tako rečem — ludi s srcem, to se pravi, 
da moramo tudi upali vanj in ga ljubiti. Zato sta 
v veri prve zapovedi obsežena tudi upanje in lju- 
bezen. Kaj pa naj od Boga upamo? in zakaj? To, 
kar nam je obljubil, in zato, ker nam je on obljubil. 
Obljubil nam je Bog predvsem večno zveličanje, 
nebesa, kjer bomo Boga gledali, kakršen je (1 Jan 

3, 2) ter ga uživali; in obljubil nam je vse milosti 
in pripomočke, da večno zveličanje v nebesih do- 
sežemo. To dvoje moramo torej predvsem upati 
to se pravi, trdno in zanesljivo od Boga priča- 
kovati. Držimo se neomahljivo vere upanja, kliče 
apostol in pristavlja tudi precej, zakaj: Kajti zvest 
je on, ki je dal obljubo. (Hebr 10, 23.) Bog-je 
tisti, ki je obljubil, on svoje besede ne bo pre- 
lomil. Bog je neskončno zvest, pa tudi vse- 
mogočen je, zato hoče in more izpolniti vse svoje 
obljube." ih Med obljubami božjimi pa so potem 
poleg obljub za večnost tudi obljube za časnost: 
za naše življenje in njegove potrebe, za zdravje 
in varnost, za srečo na zemlji, kolikor se vse to 
zlaga z našim zadnjim namenom, z večnim zveli- 
čanjem. Zato smemo in moramo upati od Boga 
v drugi vrsti tudi časnih dobrot, kakor nam to 
kliče sv. Peter, rekoč: Vse svoje skrbi nanj pre- 
ložite, zakaj on skrbi za vas (1 Det 5, 7), ali kakor 
nas je prelepo učil Gospod Jezus, govoreč v priliki: 
Ne bodite v skrbeh za svoje življenje kaj boste 
jedli, tudi ne za svoje telo, kaj boste oblekli 
Poglejte ptice pod nebom: ne sejejo in ne žanjej , 
in ne spravljajo v žitnice, in vaš Oče nebeški jih 
živi. Ali niste vi veliko več vredni nego one? In za 
obleko kaj ste v skrbeh? Poglejte lilije na polju 
kako rastejo; ne irudijo se in ne predejo, a pike 
vam, da se še Salomon v vsem svojem sijaju ni 
oblačil kakor katera izmed njih. (Mt 6, 26-29) m 
Tudi z upanjem, zapovedanim :v prvi božji zapo. 

vedi, Boga lepo častimo. Z njim spoznavamo božjo 
vsemogočnost, očetovsko ljubezen, usmiljenje in 
zvestobo do nas. — 

A da je naša vera v Boga trdna in živa, se 
mora ž njo družiti ne samo upanje, marveč tudi 
ljubezen naša. Boga ljubiti, ko smo ga spoznali, 
je največja zapoved. Ob času Kristusovem so se 
pismarji in učeniki med judovskim ljudstvom mnogo 
o tem prerekali, katera zapoved in določba po- 
stave Mozesove je najvažnejša. Mozesova postava 
je imela namreč nad 600 predpisov. Nekateri fari- 
zeji so smatrali najbrže zunanje bogočastje, žgavne 
in klavne daritve, za poglavitno zapoved. (Mk 12, 
33) Na torek pred svojim trpljenjem je tedaj pri- 
stopil k Jezusu eden izmed učenikov in ga je 
vprašal: Katera je med vsemi prva zapoved? Jezus 
pa mu je odgovoril: Prva zapoved med vsemi je: 
Poslušaj, Izrael! Gospod, naš Bog, je edini Gospod. 
Ljubi torej Gospoda, svojega Boga, z vsem srcem 
in vso dušo in vsem mišljenjem in vso močjo. To 
je prva zapoved. (Mk 12, 29—30.) Judje so to za- 
poved napisano na pergamenine odrezke nosili v 
obleki zašito s seboj. Še dandanes jo ponekod 
nalepljajo na papirnih lističih po podbojih hišnih 
duri. Nekdo, ki je v svetovni vojski dalje časa 
prebival pri nekem judovskem rabinu na Rusko- 
Poljskem, pripoveduje, kako se je ta rabin vselej, 
kadar je šel iz hiše, lakega listka z roko dotaknil. 
S tem je hotel izraziti, da ga pri vseh početjih vodi 
ljubezen do Boga. Koliko bolj se moramo kristjani 

zmerom in povsod spominjati te zapovedi!" Lju- 
bite, je dejal sv. Avguštin, in storite, kar hočete! a 
Boga moramo ljubiti, ker je neskončna popolnost 
Vseh božjih lastnosti sicer ne moremo doznali, 
toda vsaka njegova lastnost razodeva, da je vse 
ljubezni vreden. Cerkev nam pred oči stavi la 
nagib, ko nam oznanja božjo nesebično ljubezen 
v stvarjenju, posvečenju, odrešenju in sploh v 
božjih dobrotah; ko to ljubezen premišljujemo, se 
poraja v naši duši spoznanje, kako popoln, dober 
in ljubezniv je Bog sam v sebi. Zlasti življenje 
Jezusa Kristusa, Sinu božjega v človeški naravi 
veličastno in za vsakega vernika razumljivo rač« 
odeva, kako je Bog moder in mogočen, svet in pra- 
vičen, dobrotljiv in usmiljen, in zatorej vse ljubezni 
vreden. Ljubezen iz takega nagiba je popolna 
ljubezen. — Ako pa Boga ne ljubimo zavoljo njega 
samega, ampak zaradi sebe, n. pr. zavoljo dobrot, 
ki jih imamo ali upamo od njega, imamo le ne- 
popolno ljubezen. Toda dobrote nas tudi vzdig- 
mes k sm ljubezni, ako po njih kana 
ožjo i i 
pošk ko rna in ga začnemo zaradi te popol- 
Slednjič nam prva božja za j 
Boga mo liti, to se pravi: omot him edi 
tranje in zunanje češčenje, češčenje z vsemi jež: 
nostmi duše in telesa, ki gre edinole njemu kot 
najvišjemu Gospodu. Gospoda, svojega Boga iii 
in njemu samemu služi! (Mt 4, 10.) 

kakor pravimo, pozitivna stran 
to prva božja zapoved za- 


poveduje. Boga vsaja v naš razum in spoznanje, 
v naše srce in hrepenenje, v našo voljo in hotenje. 
Najprej Boga! vseskoz Boga! Kaj pa bi bilo člo- 
veštvo brez Boga, brez vere vanj, brez upanja 
vanj, brez ljubezni in češčenja božjega! — Dosto- 
jewskij je naslikal v svojem romanu Bratje 
Karamazovi strašno sliko kulturnega propada 
sodobne ruske družbe. Če ne velja več prva božja 
zapoved, če vržemo Boga iz svojih src, potem ni 
nobeno dejanje več zločin, potem je dovoljeno vse. 
Od svojega brezverskega, ateističnega gospodarja 
prosvetljeni služabnik umori in izropa svojega go- 
spoda. Sin-ateist se ne plaši pred mislijo, da 
ubije svojega očeta-ateista. Bogatini-ateisti zapa- 
dajo duševnemu samomoru. Ateistične množice se 
omamljajo s pijanstvom, a namesto v žganju se 
bodo kmalu kopale v krvi. Filozof-ateist modruje: 
Če ni Boga, je človek neomejen gospod na zemlji. 
Imenitno! Toda kako bo tak človek dober, plemenit 
brez Boga?... In srečen, še lahko vprašamo, ali 
bo srečen? — — 

Dostojewskij pričakuje rešitve od vernega dela 
ljudstva, od mož, ki se pobožno in ponižno okle- 
pajo Boga in njegove postave." To edino je tudi 
rešitev naša in celega človeštva: vera v Boga, 
upanje in zaupanje vanj, ljubezen božja, pred njim, 
Najvišjim, upognjena kolena in v molitvi k njemu 


povzdignjene roke. Amen. 


To, predragi! je, 
prve božje zapovedi; 


Zadnjič smo videli pozitivno stran prve božje 
zapovedi ali, kaj prva božja zapoved zapoveduje. 
Zapoveduje Vero v Boga in njegovo razodetje, 
upanje in zaupanje vanj, ljubezen do njega in naj- 
Višje češčenje, ki Bogu gre. Zdaj je treba, da 
pogledamo te zapovedi negativno plat, 1. ;. elo, 
kar nam prepoveduje. Prepoveduje nam — kakor 
smo ludi že zadnjič povedali — vse grehe, ki so 
Veri, upanju, ljubezni in najvišjemu češčenju božje- 
mu nasprotni. Predvsem torej grehe zoper vero. 
Če Vprašamo, kateri so grehi zoper vero, nam 
Veliki katekizem našteje te-le: nevera in krivo- 
verstvo, odpad od vere in zatajenje vere, nebriž- 
nost in malomarnost v veri, prostovoljni dvomi'o 
verskih resnicah, protiversko govorjenje in rado- 
voljno poslušanje takega govorjenja, branje in 
razširjanje veri sovražnih knjig, časnikov in spisov." 
O teh grehih bom frikrat govoril, in sicer danes 
o neveri in krivoverstvu, o odpadu od vere in 
zatajenju vere. 

de 

Predragi! Kadar imenujem nevero, razu- 
mem pomanjkanje vse prave vere. Lahko pa je, da 
kdo nima prave vere brez lastne krivde, kakor 

n. pr. pogani, ki niso še nikoli nič slišali in slišati 
mogli o pravem Bogu in njegovih razodetih res- 
nicah, h katerim še nikoli noben misijonar ali pri- 
digar ni prišel. Jasno je, da te vrste nevera nima 
kaj opraviti s prvo božjo zapovedjo. Ni grešna, 
ker ni zadolžena. O te vrste nevernikih velja be- 
seda apostolova: Kako pa naj verujejo v tistega, 
o komer niso slišali? In kako naj slišijo brez 
oznanjevavca? (Rim 10, 14.) V prvi božji zapovedi 
je prepovedana zadolžena nevera, nevera po 
lastni krivdi. Po lastni krivdi, zadolženo pa so ne- 
verniki ali brezverci tisti ljudje, ki bi vero v pravega 
Boga in njegovo razodetje lahko poznali, pa je 
poznati nočejo; ali, ki jo celo poznajo, pa jo za- 
metajo. Obojih je bilo in jih je zlasti dandanes le 
preveč na svetu. Ali ne slišimo, ne beremo, da je 
po velikih mestih civilizirane, krščanske Evrope vse 
polno ljudi, ki nočejo nič slišati o Bogu in Kristusu 
in Cerkvi in resnicah sv. vere? ki niso krščeni in 
ne dajo krstiti svojih otrok — hotoma, nalašč ne 
— ker ne marajo nobene vere? Pravi pogani — 
toda zadolženi. Popolni pogani — le še toliko 
slabši od onih v nekullurnih deželah, da niti v na- 
mišljene, napačne bogove ne verujejo... In ko- 
liko je v vseh delih sveta — prednjači seveda 
zopet prosvetljena Evropal — koliko je takih, ki 
so bili v svoji mladosti v pravi krščanski veri 
poučeni, pa ne verujejo! Taje in zametajo ne- 
umrjočnost duše, božanstvo Cerkve, božanstvo 
Kristusovo, Boga samega, z eno besedo — vse. 

Ne mislim govoriti ob tej priliki o vzrokih take ne- 
vere; svojčas sem obširno o njih govoril," in če 
bi hotel ponavljati, ne pridem naprej. En glavni 
vzrok je čisto gotovo človeški napuh, v katerem 
premnogo ljudi — zlasti tistih, o katerih pravi 
sv. Pavel: Imenovali so se modre, pa so se po- 
netimnili (Rim 1, 22) — napuh torej, v katerem pre- 
mnogo ljudi noče drugega za resnico imeti nego 
to, kar s telesnimi očmi vidijo ali s svojo kraiko 
pametjo razumejo. Drug velik vzrok pa je hlepenje 
po uživanju tega sveta, v katerem ljudje nočejo 
biti ovirani, brzdani ali kakorkoli prikrajšani. Toda 
rekel sem, da o tem ne bom zopet govoril. Kar 
moram na tem mestu poudariti, je to, da je taka 
zadolžena nevera velika velika pregreha. Z njo 
poruši človek temelj svoje večne sreče, razirga vse 
vezi, ki naj ga vežejo z Bogom, začetkom in kon- 
cem njegovim. Brez vere ni mogoče bili (Bogu) 
všeč (Hebr 11, 6) in: Kdor ne veruje, bo pogubljen. 
(Mk 16, 16.) — Varujmo se, predragi! — ah, vsak 
človek je za vse slabo sposoben — varujmo se, 
da kako ne pademo v tako nevero! Živimo po 
veri! Kdor po veri živi, temu ne pride na misel, 
da bi jo tajil. Ogibljimo se nevernih tovarišij in 
druščin! Nevarnejše so nam nego najbolj strupene 
kače. Ne spuščajmo se v predrzno preiskavanje 
verskih skrivnosti! Saj je gotovo, da jih naš ome- 
jeni razum do dna razumeji ne more. To tudi 
———e Glej: Brez vere. Devet govorov o neveri. V Ljubljani 
1921. Prodajalna K.T.D. H. Ničman. 

ireba ni. Bog nam ukazuje, da verujemo vse, kar 
je razodel in nas po sv. Cerkvi uči, ne ukazuje pa, 
da moramo vse, kar verujemo, tudi razumeti. Po- 
nižno podvrzimo sveti veri svojo pamet! Ponižna 
vera ni slepa vera. Naša vera ni slepa, pač pa je 
nje resničnost izpričana tako, da je slep le tisti, 
kdor ne veruje. — 

Delna nevera je krivoverstvo ali here- 
zija. Krivoverec je tisti, kdor trdovratno zameta 
katero izmed katoliških resnic, pa hoče pri tem 
še ostati kristjan. Krivoverec je bil Arij, ki je trdo- 
vratno tajil božanstvo Kristusovo; krivoverec je bil 
Macedonij, ki je trdovratno zametal Boga Svetega 
Duha; krivoverec je bil Luther, ki je trdovratno v 
nič deval papeštvo in cerkveno učno oblast in učil 
še polno drugih zmot; krivoverec je bil Hus, ki je 
irdovratno napadal nauk o Cerkvi; krivoverec je 
bil Dollinger, ki se je irdovratno dvigal zoper pa- 
peževo nezmotljivost; itd. Vemo, da so vsi ti in 
še drugi nesrečneži potegnili za seboj cele mno- 
žice katoliških kristjanov, tako da je nastalo v 
teku stoletij vse polno krivoverskih sekt ali ločin, 
ki so še dandanes več ali manj razširjene. O vsaki 
krivi veri je treba reči, da je takisto velika pre- 
greha. Saj če ne verujem tudi le enega samega 
nauka, ki ga oznanja katoliška Cerkev, ne verujem 
v nezmoftljivost te Cerkve; s tem pa ne verujem 
v besedo Kristusovo, ki je Cerkvi nezmotljivost za- 
gotovil, in tako ne verujem v besedo božjo. Velik 
greh! — Pomnite pa, da ne pravim, da so vsi 

ljudje, ki žive v krivih verah, tega greha krivi. 
Ne! Brez dvoma je na svelu mnogo krivovercev, 
ki so v zmoti brez lastnega zadolženja, bodisi ker 
o katoliški Cerkvi niso ničesar slišali, ali pa, ker 
imajo po nepremagljivi nevednosti katoliški nauk 
za zmoten, svojega pa za resničnega. Kako naj 
takim Bog zaračuna za veliko pregreho to, kar je 
le njihova nezadolžena zmota? Ni pa mogoče 
oprostiti krivoverskega greha tislih, ki bi resnico 
lahko našli, pa je iskati nočejo; še manj tistih, ki 
so prišli do spoznanja katoliške resnice, pa se 
vkljub temu iz kakršnihkoli vzrokov še oklepajo 
svoje krive vere; najmanj pa je seveda mogoče 
oprostiti zadolženja tiste, ki so že bili udje kato- 
liške Cerkve, pa so od nje odpadli. — 

Tako pridemo k odpadu od vere ali 
apostaziji. Ako človek zavrže pravo vero, ki jo 
je že imel, pravimo, da od vere odpade, naj potem 
že prestopi h kaki drugi veri ali pa sploh zavrže 
vsako vero in se proglasi za brezverca, za člo- 
veka brez konfesije. Neizrečeno velik siromak je 
tak odpadnik. Kako govori sv. Pavel Hebrejcem? 
Tistih, ki so bili kdaj že razsvetljeni in so okusili 
nebeški dar, ki so postali deležni Svetega Duha 
ter okusili lepo besedo božjo in moči prihodnjega 
sveta, pa so odpadli, ni mogoče spet pripraviti k 
novemu spreobrnjenju, ker sami sebi božjega Sina 
križajo in sramote. (Hebr 6, 4—6.) Tako ogromna 
pregreha je odpad od vere, pravi apostol, da je 
nemogoče, da bi se odpadniki spokorili nazaj k 

Bogu. Seveda čisto nemogoče ni — vemo, da je 
Bog velik in pripravljen odpustiti vsak greh —, 
ampak skoro nemogoče je — to misli sv. Pavel 
— zato, ker izkušnja uči, da se vsled irdovratnosti 
odpadniki prav redkoredkokdaj izpreobrnejo. Zakaj 
zemlja — apostol pojasni s priliko, kako težko 
dosežejo odpadniki spravo z Bogom in milost — 
zakaj zemlja, ki pije pogosten dež in rodi koristne 
rastline tistim, ki jo obdelujejo, prejema od Boga 
blagoslov; če pa rodi irnje in osat, je malopridna 
in blizu prekletja in se konča s požigom. (Tam, 
7—8.) To se pravi: Dobri, v veri stanovitni kristjani 
z milostmi, ki prihajajo iz nebes, sodelujejo, in jih 
zalo Bog še zmerom z novimi milostmi oblago- 
darja; od vere odpadli pa, čeprav judi prejemajo 
milosti, jih zametujejo, in bo zato težko drugače, 
nego da bodo pokončani v večnem ognju! — Ah, 
kakšna blaznost, odpasti od verel Kaj le misli tak 
človek! — Ne morem verovati! govori ta, govori 
oni. Frazal puhla beseda! Milost božja te pod- 
pira, da lahko veruješ, samo če hočeš, dokler 
hočeš! Seveda moraš te milosti prositi z molitvijo, 
s krščanskim življenjem. Ne moreš verovali? Če 
so verovali Justini, Gregoriji, Atanaziji, Avguštini 
in nešteti drugi sijajni duhovi, če so v vseh sto- 
letjih verovali milijoni in milijoni in še verujejo, 
če so milijoni prelili za vero svojo kri — ti ne 
moreš verovati? O, nikar ne slepi samega sebe, 
ko odpadaš, nikar si ne laži: Ne moreml... Ne 
morem — ni nič, nočem — to je vsel In zakaj 

nočeš? Ah, iz kakšnih bagatelnih in nelepih vzro- 
kov odpadajo ljudje od vere! Eden se spre s svo- 
jim duhovnim pastirjem — in obrne hrbet veri; 
drugi upa, da bo splezal za klin višje na tej ali 
oni lestvici — in zapusti vero; tretjega tira strast, 
da bi se ločil od žene, pred Bogom poročene, in 
si vzel drugo... Gorje! gorje! Ali ne pomislijo 
nesrečniki, kako bo potem? Da bo glodal strašni 
črv vesli ob koreninah življenja; da bo prišla bo- 
lezen in smrt in sodba in strahota večnosti... — 

Pa ne samo od vere naravnost odpasti, tudi 
zatajiti ne smemo svete vere nikdar in nikoli. Z 
zatajenjem svele vere greši, kdor hoče 
s svojim govorjenjem ali delovanjem vzbuditi misel, 
da ni katoliški kristjan," kdor torej v srcu sicer še 
veruje, pa kaj takega govori ali stori ali opusti, 
da drugi iz tega sklepajo, da ni katoličan. Tako 
je zatajil sv. Peter Jezusa, ko je rekel: Ne poznam 
tega človeka. (Mi 26, 72.) Tako so v prvih stoletjih 
ob času preganjanja zatajili sveto vero nekateri 
mlačni kristjani, ko so darovali malikom.'" — Tudi 
zatajenje vere je v vsakem slučaju in v vseh oko- 
liščinah eden največjih grehov. Krisljan, ki svojo 
vero zataji, dejansko pravi, da je druga vera boljša, 
ali pa, da on sploh nobene vere nima. Kaj čuda 
tedaj, če je izrekel Jezus trde besede: Kdor pa bo 
mene zatajil pred ljudmi, njega bom tudi zaz zatajil 
pred svojim Očetom, ki je v nebesih. (Mt 10, 33.) 
In kaj čuda, če so vsi pravi, neustrašeni spozna- 
vavci vere rajši pretrpeli vsako muko, nego da bi 

sv. vero zatajili. Glej! pred poganskim sodnikom 
stoji mož, v verige vkovan, srebrnih las, upognjen 
od teže let in od dela v svoji sveti službi. Toda 
njegov pogum je nezlomljiv tudi vočigled mučil- 
nega orodja, ki ga čaka. — Zataji Kristusa! mu 
veli pogan, in prost boš. A on, sveti škof, sivo- 


glavi Polikarp? — Šestinosemdeset let je, odvrne 


odločno in trdno, kar mu služim, in še nikoli mi ni 
storil nič žalega. Kako bi mogel zdaj zatajiti svo- 
jega Gospoda in Kralja in Zveličarja?... In kdo 
bi jih preštel vse tisoče na listih zgodovine naše 
sv. Cerkve, ki so odgovarjali prav tako pogumno 
in neustrašenol. — Pomniti pa je, predragi! da ne 
samo v resnici ne smemo zatajiti svoje vere, mar- 
več tudi le na videz ne. V tem oziru nam podaja 
Slari Zakon čudovit zgled moške stanovitnosti in 
srčnosti. Ko je brezbožni kralj Antioh Jude z naj- 
hujšimi grožnjami in kaznimi silil, da zataje svojo 
vero in v znamenje zatdje jedo svinjsko meso, ki 
je bilo Judom prepovedano, je bil tudi starček, 
Eleazar po imenu, peljan v smrt, ker se ni hotel 
pokoriti kraljevemu povelju. In ker je prečastitljivo 
smrt višje cenil kakor ostudno življenje, pravi Sveto 
Pismo, je šel rade volje v trpljenje. Tem, ki so ga 
spremljali, pa se je smilil in so se mu ponudili, 
da mu prineso mesa, kakršnega sme jesli, da bo 
tako na videz kralju ustregel, v resnici za zapovedi 
Gospodove ne prelomil... Toda starček, pripove- 
duje Sv. Pismo dalje, je začel premišljevati časti 
vredno imenitnost svoje priletnosti in velike sta- 
se 


36 


rosti... in (svoje) nedolžno obnašanje od otroških 
let, in po zapovedih svete in od Boga dane po- 
stave je hitro odgovoril, rekoč, da hoče rajši pred 
časom iti na spodnji svet. Ne spodobi se namreč 
naši starosti, je rekel, hlinili se, da bi veliko mla- 
deničev mislilo, da je develdesetletni Eleazar pre- 
stopil k življenju nevernikov, da bi bili oni zape- 
ljani zavoljo moje hinavščine in zavoljo kratkega 
časa strohljivega življenja, in bi s tem madež in 
prekletstvo napravil svoji starosti. Kajti če se tudi 
zdaj človeški grozoti umaknem, roki Vsemogoč- 
nega vendar ne uidem ne živ ne mrtev. (2 Mak 6, 
19 nsl) — O, kako osramoti ta zgled marsi- 
kakega kristjana, ki se mu ni bati smrti, pa že 
samo iz strahu pred prezirom bogomrzkih ljudi 
jako dobro kot zataji svojo vero, ko ga je sram 
imeti le eno sveto podobo v celi svoji hiši; ko ga 
je sram izpolniti postno zapoved, nedeljsko za- 
poved, velikonočno zapoved; ko nima poguma, da 
bi branil svojo vero pred napadi, ki jih čuje; ko 
molči h klevetam na Cerkev, a bi moral govoriti; 
ko se z zasmehovavci verskih resnic tudi on po- 
smehuje, namesto da bi vstal, jim vrgel v obraz 
njihovo hudobijo in odšel iz njihove družbe... Ka- 
ko bodo taki kristjani nekoč pri sodbi pogledali v 
obraz starčku Eleazarju? kako v obraz sodniku 
Kristusu? ..." 

Predragi! Kratko sklenem današnji govor. Ne- 
vere in krive vere reši nas, o Gospod! Žalostnega 
odpada od vere reši nas, o Gospod! Sramotnega 
zatajenja svete in drage naše vere reši nas, o 
Gospod! Amen. 


Predragi v Gospodu! Poslušajte preprosto pri- 
liko! Teman, oblačen dan je. Goste megle ovijajo 
pokrajino. V prostrani, pusti ravnini glej! popotnik. 
Truden od dolge hoje je bil sedel, da bi si odpočil, 
in je zaspal. Po daljšem času se prebudi in vstane 
nadaljevat svojo pot. Toda tema se je bila zgostila 
in popotnik ne vidi več razločno predse. Kod naj 
krene? Več poti še medlo opaža, a ne more se 
ob njih orientirati. Zakaj planjava je postala me- 
gleno morje. Kar stoji — odkod le se je vzel? — 
ob njem nekdo in mu govori: Vem, popotnik, tvoj 
cilj je proti vzhodu. Glej! ta-le je prava pot do 
njega; če nočeš zaiti, stopaj po tej poti. Toda — 
kdo bi mislil! — namesto da popotnik hvaležno 
vzame pod noge pokazano pol, veli malomarno: 
Ah kaj! Vseeno je, kod hodim, naprej ali nazaj, 
na desno ali na levo; vse steze in poti vodijo na 
vzhod. — Vi mi pravite: Tako nespametnih po- 
polnikov ni. Pa so. Vsi tisti kristjani so to, ki 
pravijo, da je vseeno, naj človek veruje tako ali 
tako. To so ljudje, ki jih navdaja verski indiferen- 
tizem ali — kakor Katekizem to reč imenuje — 
nebrižnost in malomarnost v veri. Ne brigajo se 
pravzaprav za nobeno vero, malo jim je vere 

mar; mislijo pa in se izgovarjajo tako, kakor da 
so vse vere enako resnične in dobre." Ta misel- 
nost je velikokrat hči očeta, ki se mu pravi verski 
dvom. V ljudeh vstajajo dvomi o verskih resnicah, 
napadajo jih misli, da bi mogel biti neresničen kak 
nauk, ki ga sv. Cerkev zapoveduje verovati." In 
ker se tem dvomom, tem izkušnjavskim mislim ne 
ustavljajo, marveč vanje privoljujejo, se čedalje 
bolj vanje pogrezajo — pridejo slednjič v neko 
razpoloženje, da pravijo: Ah, saj je vseeno, vera 
taka ali taka... Evo dveh nadaljnjih grehov zoper 
vero: indiferentizem in radovoljni dvom o verskih 
resnicah. Naj pobliže pokažem njuno grešnost pa 
tudi njuno nespamet! 


Kar se tiče grešnosti, predragi! je stvar jasna. 
Kdor misli in govori, da so vse vere enako res- 
nične in dobre, ta prizadeva veliko krivico Bogu. 
Saj tak človek dejansko misli in trdi, da ali Bog 
ni nobene vere razodel ali pa, da je ni razodel 
tako, da bi jo mi mogli spoznati. Oboje je ne- 
zaslišana krivica, storjena dobrotnemu Bogu. Za- 
Tes, ali nam ni Bog razodel, kaj moramo verovali 
in kaj storiti, da živimo po njegovi volji in do- 
sežemo svoj večni cilj, za katerega nas je ustvaril? 
Ali ne govori celo Sveto Pismo o razodeti božji 
veri? In kdo bo dejal, da Bog ni storil vsega, da 
bi njegovo razodeto resnico lahko jasno in varno 
spoznali vsi ljudje? Ko se mu je vse drugo pre- 


40 


malo zdelo, je poslal z visokega svojega sedeža 
lastnega Sina Jezusa Krislusa. V njem je Bog sam 
V človeški naravi hodil po zemlji od kraja do 
kraja, oznanjal- blagovest vere in jo potrjeval s 
čudeži, ustanovil Cerkev, izročil nji ves svoj nauk, 
ji dal svojega Duha, ji obljubil za vse čase svoje 
varstvo, da nikoli ne zapade zmoti. Ta Cerkev je 
vidna vsem stoletjem in vsem ljudem, in njen glas, 
njen nauk — nauk Kristusov, božji nauk — gre 
po vsem svetu in do kraja zemeljskih mej. Kako 
tedaj, da Bog ni razodel svoje resnice in zadostno 
razodel? A če je to gotovo — kakor je —, in mi 
to vemo, ali bi vsaj lahko vedeli, kako bomo 
potemtakem za to edino pravo, od Boga raz- 
glašeno vero, ki je vera sv. katoliške Cerkve, kako 
bomo brez velikega greha zanjo nebrižni? Kako 
bomo brez velikega greha govorili: Vseeno je, 
kaj verujemo, vse vere so enako resnične in dobre? 
Ali ne bo velik greh, če bo dejal zakonski mož: 
Vseeno je, če živim s svojo pravo ženo ali s kalero- 
koli drugo? Ali ne bo velik greh, če bo dejal sin: 
Vseeno je, če izkazujem sinovsko spoštovanje svo- 
jemu lastnemu očelu ali kateremukoli drugemu? 
Ali ne bo greh, če bo dejal podložnik: Vseeno je, 
če sem pokoren svojemu vladarju in kralju ali pa 
njegovemu nasprotniku? ... O krivica! o nehvalež- 
nost! o izdajavstvol... No, dobro. Tem manj pa 
je potem vseeno imeli vero to ali ono, poslušati 
Cerkev katoliško ali katero drugo, držati se pristne 
besede božje ali nje potvorbe.? — |n nikar nihče 

ne reci: Saj so si vse vere podobne. Ah, podob- 
ne... toda kako podobne! Tako, kakor je stekleni 
biser podoben pristnemu, kakor je talmi-zlato po- 
dobno čistemu zlatu, kakor je ponarejeni denar 
podoben pravemu. Ali je vseeno, imeti steklene 
bisere in talmi-zlato in ponarejene novce ali pa 
prave dragulje, resnično zlato in denar pristnega 
kova? — — 

Že iz teh primer, moji častiti poslušavci, je 
razvidna ne samo grešnost, marveč ludi nespamet 
verskega indiferentizma. Njegovo ne- 
spamet pa vidite lahko še bolj, če le površno pre- 
mislite, da vendar ni vseeno, ali verujem, da je 
Kristus Bog ali pa, da ni; da je v sv. Rešnjem 
Telesu Odrešenik resnično pričujoč ali pa, da je 
tam le neka njegova moč; da se pri spovedi od- 
puščajo grehi ali pa, da se ne; da je sv. maša 
najvišja daritev na zemlji ali pa, da je maliko- 
vavska ceremonija; da je papež nezmotljivi učenik 
vere ali pa, da je služabnik hudobnega duha; da 
so dobra dela k zveličanju potrebna ali pa, da 
dobrih del sploh ni; in tako dalje. Očividen ne- 
zmisel, vsakdo ga lahko z roko prime. — Oj 
grešni, oj nespametni indiferentizem! A koliko ga 
je med kristjani, med katoličani! Po čem spoznam, 
da ga je vse polno? Že po tem, da je mnogim 
tako malo mar, da bi sebe in svoje v verskih 
stvareh kaj prida poučili. Starši in predstojniki — 
ali se brigajo, da bi bili njihovi otroci in podložni 
v verskih resnicah temeljito poučeni? In kako 

skrbe odrasli sploh za svojo lasino versko izo- 
brazbo? Ali jim je do tega, da bi to, kar so v 
mladosti doma in v šoli slišali, pozneje sami po- 
življali, utrjevali, izpopolnjevali s pridigami, z bra- 
njem verskih knjig, s koristnimi pogovori o veri? 
Oj, kako malo je skrbi za vse to, kako malo! Odkod 
je to tako, če ne od verskega indiferentizma, od 
tistega usodnega naziranja: Saj je vseeno, kaj 
človek veruje... Po čem še sodim, da je med 
katoliškimi kristjani mnogo verskega indiferen- 
tizma? Po tem, da je toliko mlačnosti in popustlji- 
vosti v praktičnem krščanstvu. Po tem, da so po- 
stali mnogi kristjani tako brezbrižni za molitev, za 
službo božjo, za sv. zakramente. Po tem, ker je 
zmerom več katoliških mladih ljudi, ki brez pravih, 
važnih vzrokov sklepajo mešane zakonske zveze, 
in je zmerom manj staršev, ki bi svoje otroke z vso 
resnobo od takih zvez odvračali; po tem, ker se 
tudi že dogajajo žalostni slučaji, da se v takih 
zakonih s privoljenjem katoliškega dela otroci po 
nekatoliško vzgajajo. Ah, kakšni grehi in kakšna 
nespamet, vi versko indiferentni ljudje! — 

Toda že je čas, da pogledamo verske dvo- 
me. Kaj naj rečem o le-teh? Tudi ti so smrini grehi, 
čeprav ne tako veliki kakor nevera, kriva vera, 
odpad od vere ter nje zatajenje in tudi kakor ver- 
ski indiferentizem. Saj ta, ki prostovoljno dvomi o 
kaki resnici, o kateri ve, da jo sv. Cerkev verovati 
zapoveduje, dvomi s tem o nezmotljivosti Cerkve, 
dvomi o neskončni resničnosti Boga samega, ki je 

dotični nauk razodel. Zares, prav tako se okriviči 
dvomljivec v veri kakor Mozes v puščavi, ki mu 
je bil Gospod Bog zapovedal udariti s palico na 
skalo, da bo pritekla voda iz nje. Podvomil je 
prerok, sicer samo za trenutek, a resnično je po- 
dvomil nad božjo besedo, da bo skala dala vode. 
In Bog mu je dejal: Ker nisi verjel, ne boš peljal 
teh ljudstev v deželo, katero jim bom dal. (4 Moz 
20, 12) Ali bo prostovoljni dvom kristjanov manj 
grešen v božjih očeh nego dvom preroka v Sta- 
rem Zakonu? O, nič manj grešen! 


In judi nespameten nič manj! Bogu ne verjeti, 
Bogu ne verjeti — kakšna pamet je tol Ali ni 
abotnost posebne vrste — ko vendar verjamemo 
vsakemu količkaj zanesljivemu človeku? — ln zo- 
pet naj nihče ne reče: Saj Bogu verujem; a zakaj 
bi brez pomiselka veroval Cerkvi? Zato, ker ne 
veruješ Bogu, če ne veruješ Cerkvi. Kristus-Bog 
je postavil Cerkev za dedinjo vse svoje resnice. 
Kristus-Bog je dejal apostolom in njihovim nasled- 
nikom: Pojdite in učite vse narode... in glejte, 
jaz sem z vami do konca sveta (Mt 26, 20) — oči- 
vidno zato, da jih ne premaga duh laži in zmote. 


- Kristus-Bog je zatrdil: Kdor vas posluša, mene 


posluša, in kdor vas zaničuje, mene zaničuje, kdor 
pa mene zaničuje, zaničuje tistega, ki me je poslal. 
(Lk 10, 16. Zato, vsezato je greh in nespamet 
prostovoljno dvomiti tudi le o enem samem ver- 
skem nauku katoliške Cerkve. — 


44 


Pomnite to, kar pravim: o verskem nauku 
Cerkve —. Ni namreč greh zoper vero dvomili o 
nečem, česar Cerkev ne zapoveduje verovati kot 
versko resnico, n. pr. o kaki nadnaravni prikazni 
ali čudežu, kakor jih semtertam slišimo ali beremo 
v življenju pobožnih in tudi svetniških duš. Tako 
nihče ne greši proli veri, če dvomi n. pr. o nad- 
naravnem značaju pojavov, ki jih opazujejo na 
Tereziji Neumann v Konnersreuthu in o katerih se 
toliko piše in govori. Cerkev namreč ni doslej 
izrekla o teh pojavih nobene sodbe. Da, celo o 
tako gotovih prikaznih in čudežih, kakor so oni v 
Lurdu, dvomiti — ni greh zoper vero. Pameten pač 
tudi ta dvom ni, ker so prav lurški dogodki tako 
izpričani, da je po človeško vsaka prevara izklju- 
čena. Toda če kdo vkljub temu dvomi, ne greši 
proti veri, zakaj Cerkev teh dogodkov ne zapo- 
veduje verovati kot od Boga razodeto resnico. 
Nikakor pa seveda ne smemo dvomiti o nadnarav- 
nih dogodkih, prikaznih in čudežih v Sv. Pismu. 
Vse namreč, kar je v Sv. Pismu, je od Boga raz- 
odeta resnica. — 

Razume se pa in smo vseskoz tako govorili, 
da so smrinogrešni le radovoljni verski dvomi, 
tisti, ki si jih sami zbujamo ali ki jim pritrjujemo, ki 
imamo dopadenje nad njimi. Neradovoljni dvomi, 
ki vstajajo v nas brez nas, ki hudobni duh navdaja 
ž njimi večkrat tudi najbolj svete osebe — zoper 
njihovo voljo seveda —, ti pač niso greh, marveč 
le izkušnjava. Ne čudimo se, predragi, če nas satan 

s takimi izkušnjavami nadleguje! Dobro ve on, da 
je vera podlaga vsega našega nadnaravnega živ- 
ljenja, začetek in korenina našega zveličanja. Če 
se mu posreči izpodkopati in razdreti v nas vero, 
je izpodkopano in razdrto vse." — 

Dredragil Kako se bomo obvarovali strašnega 
indiferentizma in prostovoljnih dvomov v veri? — 
Važno je, da smo v verskih stvareh kar najbolje 
poučeni. Kdo so tisti, ki lahkomiselno govore, da 
so vse vere enako dobre in da to in ono, kar uči 
katoliška Cerkev, morda ne bo tako popolnoma 
res? Ali so to versko naobraženi ljudje? O kaj še! 
Navadno so verski nevedneži. O enakovrednosti 
vseh ver govore — toda, kaj ta ali ona vera uči, 
tega ne vedo. Nad nezmotljivostjo Cerkve in pa- 
peža z glavo majejo — toda, kaj je ta nezmot- 
ljivost, jim ni znano. Čez to in ono dogmo kato- 
liške Cerkve se pritožujejo — toda tisto, kar pra- 
vijo, niti dogma ni, in oni sploh ne razločijo, kaj 
je dogma in kaj ne... Poučiti se! Kolikor več 
imamo znanja o podlagah vere, o potrebi vere, o 
resničnosti in možnosti ene same vere, o virih 
božjega razodetja, o božanstvu Kristusovem, o učni 
oblasti Cerkve; kolikor jasnejši so naši pojmi o 
posameznih verskih resnicah — toliko manj bo 
težav, omalovaževanja, podcenjevanja, pomislekov, 
dvomov ... Potem zopet in zopet skrbimo, da bomo 
po veri živeli, da ne bo naše življenje nasprotovalo 

naukom in zapovedim svete vere. Zakaj če živimo 
po svojih strasleh, bomo kaj lahko začeli dvomiti 
zlasti o tistih resnicah sv. vere, ki nas v službi 
strasti najbolj vznemirjajo, kakor so resnice o božji 
strogi pravičnosti, o sodbi, o povračilu in kaznih 
v večnosti, o potrebi pokore in spovedi, itd. Iz dvo- 
mov pa bomo hitro padli tudi tako daleč, da se 
za vero ne bomo nič brigali, a sami sebi v slabo 
tolažbo govorili, da je pač vseeno, kaj verujemo ... 
Torej po veri živeli, svoja slaba nagnjenja krotiti, 
čisto srce imeti! — In slednjič: moliti! Tako, kakor 
so molili apostoli: Gospod, pomnoži nam vero! 
(Lk 17, 5.) Dejanje vere, njegova globokost, živost, 
irdnost so nadnaravni darovi milosti. Milosti pa je 
treba prositi. Zato le večkrat, večkrat, zlasti še v 
izkušnjavah zoper vero, kličimo: Gospod, pomnoži 
nam verol Amen. 


IV. 


P redragi v Gospodu] Še dvoje grehov zoper 
vero je, ki se brez posebnega uvoda o njih pogo- 
vorimo: protiversko govorjenje in radovoljno po- 
slušanje takega govorjenja ter branje in razširjanje 
veri sovražnih knjig, časnikov in spisov. — 


Kdor govori proti veri, govori proti Bogu, ki 
je človeštvu vero razodel, in proti Cerkvi božji, 
ki razodeto vero čuva in oznanja. Ali ni to smrtni 
greh? Oporekati, z besedo nasprotovati temu, kar 
je govoril Bog, kar še neprestano govori Bog po 
svoji Cerkvi; obrekovati, natolcevati, sramotiti res- 
nico božjo in njo, ki jo hrani in brani in svetu deli 
— kaj more človeški jezik delati hujšega? Samo 
še Boga kleti. Toda, ali ga v resnici ne kolne, ko 
grdi njegovo besedo, njegov nauk? Zelo izprijen 
mora biti človek, ki blati očeta svojega in mater. 
Ali ne bomo rekli, da je zelo izprijen tudi ta, ki 
ometava z blatom Boga in Cerkev, ko govori proti 
veri? — In le zakaj to dela? Ali mu je vera storila 
kaj žalega? O, nič žalega —. Brzdala ga je v 
njegovih strasteh, in nesrečnik jo je vrgel iz svo- 
jega srca, a z govorjenjem proti veri bi rad udušil 

nemir, ki ga zato preganja. Nesrečnik je zavrgel 
vero, a s protiverskim govorjenjem bi rad dosegel, 
da jo zavržejo še drugi. Če bi poslali neverni vsi 
ljudje okrog njega, potem bi morda utihnila nje- 
gova huda vest... To so največkrat govorači zoper 
vero. — Predragi! Izmed vas ni nihče med njimi, 
zato ni ireba rotiti vas, da ne grešite s p rotiver- 
skim govorjenjem. Pač pa vas prosim, da 
takega govorjenja tudi ne poslušate ne, marveč se 
mu gotovo izognete, če le morete. Če le morete -a 
Včasih se mu izogniti ni mogoče, kakor n. pr. če 
moramo po svojem poklicu, po svojem delu ali 
judi po svojih potih biti skupaj z ljudmi, ki vero, 
katero so zavrgli, sovražijo in sovražno ter grdo 
o nji govore. Takrat seveda ludi ni greh, če — 
prisiljeni — poslušamo tako govorjenje, ki mu v 
srcu ne pritrjujemo, marveč ga s studom obsojamo. 
Hudo pa bi grešili, če bi radovoljno poslušali proli- 
versko govorjenje, če bi k ljudem, ki si ž njim 
mažejo usta, radi zahajali, po nepotrebnem z njimi 
občevali. Saj bi to pomenilo veliko nevarnost za 
našo lasino vero. Povej mi, s kom se družiš, pravi 
pregovor, in povem ti, kdo si. Bodite prepričani: 
če bi se veliko gibali v družbi ljudi, ki imajo usta 
polna brezvernega govorjenja, bi to ne bilo dolgo 
brez vpliva na naše lastno mišljenje. Čeprav bi 
nam klevetniki morda vere popolnoma iz srca ne 
izrvali, bi pa vsaj verske dvome v nas vzbudili in 
nam tako vzeli vso veselost in trdnost vere. Zato 
bežimo pred takimi ljudmi, kakor se beži pred 

okuženci! Da, še bolj! Zakaj kužna bolezen nas 
lahko umori po telesu, protiversko in brezversko 
govorjenje pa nam z vero ugrabi nadnaravno živ- 
ljenje duše." — 

Še hujša je stvar z veri sovražnimi knjigami, 
časniki in spisi, kratko: s protiverskim ti- 
skom, 1. j. s tistim zločinskim tiskom, ki pod krin- 
ko znanosti, napredka, svobode ali pod drugo krin- 
ko ali pa tudi z odkrito lažjo, z odkritim obrekova- 
njem, natolcevanjem ter z orožjem Irivolnega ro- 
ganja in zasmeha ruje zoper vero. Brati in razšir- 
jati tak tisk je naravno velik greh zoper vero. Saj 
je to verska nevarnost prve vrste. Pač težko je 
kateri drug vzrok toli nešteto ljudem izrval vero iz 
srca kakor neverno berilo. Poglejte le nekatere 
velike dogodke v zgodovini! Ali ni bilo po sporo- 
čilu sv. Dionizija Aleksandrijskega po knjigah kri- 
voverskega škofa Neposa skoro pol Vzhoda oku- 
ženega z nespametno zmoto Hilijastov, ki so učili, 
da bo Kristus ob svojem zopeinem prihodu na 
zemljo ustanovil tisočletno kraljestvo, v katerem 
bo izvoljenim s telesnimi užitki povračeval njihovo 
prejšnje zatajevanje? Ali nista po pričevanju 
sv. Hieronima Španija in Portugalska na isti način 
zapadli zmoti Priscilianistov, ki so tajili različnost 
ireh božjih oseb in razglašali človeško dušo za 
tvarino božanstva? Eutyches, ki je s toliko vnemo 
branil katoliški nauk proti Nestoriju, je z branjem 
manihejskih knjig in sploh veri nasprotnih del postal 
glava neštetih novih krivovercev. Španski duhovnik 

Avitus je bral neke spise Origenove, da bi z nji- 
hovo pomočjo lažje pobijal krivi nauk Prisciliani- 
stov. Sv. Hieronim ga je še opozoril, naj se varuje 
nekih zmot v dotičnih knjigah. In vendar je njemu 
in drugim to branje vzelo vero. Henrik Bullinger, 
učen in svet mož, je dobil slučajno v roke neko 
knjigo Melanchtonovo. Ni ubogal opominov milosti 
in vesti; prebiral je in odpadel od krščanstva. Husa 
so zapeljali spisi Wiclifovi, Luthrova dela so nare- 
dila Calvina in Zwinglija za poglavarja dveh novih 
krivih ver. V (18. stoletju so se na Francoskem 
prevzetni duhovi zarotili zoper Cerkev in krščan- 
stvo, zoper nauk križa. In orožje? Tisk. Takozvana 
Encyclopaedia je pod videzom znanosti raz- 
livala strup nevere med olikance, za pohujševanje 
širokih mas pa je služila cenena brošurska litera- 
tura. Na čelu zarote je slal mož, ki je, v slabih dru- 
ščinah zgodaj izprijen, gorel v sovraštvu do vsega, 
kar je krščanskega — Voltaire. O njegovem triumfu 
v Parizu je sicer znan izrek de Maistrov: Danes 
je Pariz kronal moža, katerega bi Sodoma kame- 
njala ..., a vendar se je temu človeku s pomočjo 
brezvernega tiska posrečilo, vero in dobro nrav 
tako daleč izpodkopali, kakor je to pokazala fran- 
coska revolucija, ki se res lahko imenuje v zgo- 
dovini morje krvi in solza... In tako dalje... 
Kakšni odpadi pa so se izvršili v milijonih ljudi, 
ki jim zgodovina ni zapisala ne časa ne kraja, v 
katerem so živeli, in le Bog sam ve njihova imenal 
Koliko mladeničev in mož iz dobrih, krščanskih 

hiš, potomcev vernih pradedov, je šlo od doma 
v svet študirat, trgovat, dela, sreče iskat — odšli 
so z vernim srcem, vrnili se z nevernim, izprijenim 
po veri sovražnem berilu! In tudi žena in deklet... 
Dante pripoveduje v 5. spevu Pekla, kako pre- 
klinja v plamenih večnega ognja Frančiška iz Ri- 
mini knjigo, ki je ob nji postala grešnica, nezvesta 
svojemu možu, čigar ljubezen je zavrgla. Ah, kdo 
ve, koliko duš pa preklinja v ognju pogubljenja 
brezverne knjige, časnike in spise, ob katerih so 
poslale grešnice, nezveste svojemu Bogu, čigar 
vero so poteptale v prahl... In koliko jih še hodi 
v telesih po zemlji — pohujšanih, razrvanih, raz- 
dejanihl O Bog! to gre kakor vihar, ki vse podira, 
kakor povodenj, ki vse požira... 

In nič se temu ne čudimo! Brezverni tisk je 
slabši nego brezverni tovariš. O, kaj slabši in ne- 
varnejši! Zakaj to je tovariš, ki zna vse lepše in 
slajše govoriti, nego navadni ljudje govore. To je 
tovariš, ki zna vse mamljiveje podkupovati, nego 
navadni zapeljivci podkupujejo. To je tovariš, ki pri 
svojem zapeljevanju nikoli ne zardi; ki največje 
laži in brezbožnosti hladno in ravnodušno pripo- 
veduje. To je tovariš, ki se lahko družiš ž njim brez 
bojazni za svoj ugled pred ljudmi; ki ga lahko 
dobiš povsod, ob vsaki uri; ki ž njim lahko občuješ 
cele dneve in noči; ki se lahko skriješ ž njim kamor 
hočeš... O, ali ne vidite? ali niste nikoli naleteli, 
kako se skriva mladina s slabim — razuzdanim 
ali brezverskim — berilom v samotne kote, na 

odljudne kraje, da tam nemotena in neopažena 
občuje z izprijenim tovarišem, da skrivaj posluša 
in vsesava vase, kar misli, da so besede osvobo- 
jenja in življenja, pa so le besede sužnosti in po- 
gube? — O, ne molimo se! Strašno zlo širi brez- 
verno berilo! Tu velja beseda preroka Zaharija: 
In sem se obrnil in sem dvignil svoje oči, in glej, 
leteča knjiga! In mi je rekel (angel: Kaj vidiš? 
In sem dejal: Jaz vidim letečo knjigo... In mi je 
rekel: To je prekletstvo, ki izhaja čez vso deželo. 
(Zah 5, 1—3.) 

Kakor pred slabo druščino tako je tudi tukaj 
— v begu rešitev. Zato pa stran od brezvernih 
in veri sovražnih knjig, brošur, revij, listov, spisov 
— strani Ali hočete vedeti, kako so ravnali pogani? 
Filozof Protagora je eno svojih knjig pričel takole: 
Kar se liče bogov, ne morem odločno reči, ali so, 
ali jih ni. Različne stvari me ovirajo, da o tem 
ne morem dobiti gotovosti: predvsem velika tem- 
nost tega vprašanja, potem pa kratka doba našega 
življenja... — In glej! Zaradi tega, kar se je na 
ta način dvoumno izrazil o bogovih, pripoveduje 
Laertij, je bil Protagora od Atencev izgnan, in 
klicar je šel po mestu ter izklicaval, da morajo 
vsi, ki imajo njegove knjige, oddati jih — in knjige 
so bile na javnem irgu sežgane. — Takisto so bili 
v Rimu, kakor poroča Livij, po senatovem sklepu 
večkrat obsojeni v ogenj spisi, ki so žalili bogove 
ali odvračali ljudstvo od njihovega češčenja. Pre- 
povedane pa so bile take knjige tudi še v pro- 

svetljeni dobi cesarjev, in pravoznanec Ulpian piše; 
da se v zapuščinah niso smele izročiti dedičem, 
marveč jih je moral sodnik kakor strup pokončali. 

Kaj čuda, če je tudi Cerkev katoliška od vsega 
početka slično postopala! Že ko je apostol Pavel 
v Efezu oznanjeval evangelij, pripovedujejo Apo- 
stolska dela, je veliko tistih, ki so uganjali vraže, 
zneslo skupaj knjige in so jih sežgali vpričo vseh, 
dasiravno so bile zelo dragocene, kajli ko so 
preudarili njih vrednost, so našli, da so veljale 
50.000 denarjev. (Apd 19, 19) Tudi so po naj- 
starejših sporočilih že apostoli prepovedovali ver- 
nikom knjige poganov in krivih prerokov, in v vseh 
poznejših stoletjih je Cerkev brezversko in proti- 
versko berilo, kar je mogla obsojala, zatirala, pred 
njim svarila, ga vernikom pod strogimi kaznimi 
zabranjevala. Cerkev ni mogla in ne more ravnati 
drugače: Slaba mati, ki ne odvrača otrok od tega, 
kar jim je v škodo! Vsaka država prepoveduje tisk 
in berilo, ki izpodkopuje njeno ustavo in postavo 
in tako red in mir in časno blaginjo državljanov. 


: Prav je tako. A tudi Cerkev, država božja na zemlji, 


ne bi storila svoje dolžnosti, če ne bi nastopala 
proti tisku in berilu, ki ruši njen nauk in postavo 
— nauk in postavo božjo — in tako red in mir 
v dušah in večno srečo državljanov božjih..." 
"- 

Predragi v Gospodu! Apostol Janez, ljubljenec 
Jezusov, je šel nekega dne v neko kopališče v 
Efezu. Ko pa je zagledal tam krivoverca Ceriniha, 

je hitro tekel stran, rekoč: Bežimo! zakaj kopališče, 
v katerem je Cerinih, sovražnik resnice, se lahko 
pogrezne." — Tako moramo mi bežati pred ljudmi, 
ki, sami neverni, govore zoper vero in lahko tudi 
nas v nevero pripravijo. Še bolj nego teh pa se 
ogibljimo veri sovražnega berila. Ne pustimo ga 
v svoje hiše in družine, za nobeno ceno nel Če 
pa ga je kaj ondi, vrzimo ga na ogenj, da ne bo 
v škodo nam in tem, ki še za nami pridejo! Bolje 
je — nič se ne bojim izgovoriti tega stavka, če 
bi prav komu veljal za nazadnjaka in mračnjaka 
— bolje je, da zdaj gore knjige, nego da bi kdaj 
gorele duše. Amen. 


V. 


Starega, pobožnega meniha sta obiskala ne- 
koč v njegovi samostanski celici dva plemenitnika. 
V pogovoru ž njim sta se čudila njegovi vedrosti 
in veselosti in sta ga vprašala, če ni izkusil še 
nikoli nič trpkega in bridkega, ker je tako mladost- 
no dobre volje. O pač, je odvrnil redovnik, veliko 
žalostnega je že šlo preko mojih let; toda za- 
hvaljen bodi Bog, ki mi je dal tako milost, da se 
mi vedno žalost brž v veselje izpremeni. Treba mi 
je samo, kadar sem potrt, stopiti k oknu te celice 
in takoj ugledam nekaj, kar me pokrepča in po- 
tolaži. — Na te besede se ozre eden plemenitnikov 
skozi okno, a ne vidi zunaj drugega nego visoko 


" samostansko ozidje, ki je zapiralo očem vsak 


razgled. — Le bolj natanko poglejte! mu prigovarja 
menih. — Naj gledam, kakor hočem, dč oni, jaz 
ne vidim drugega nego zid in kvečjemu še košček 
neba. — O, glejte, in to je tisto! vzklikne starček 
— košček neba, košček nebal!... To je, kar mi 
daje moč in tolažbo. Kadarkoli me zajame brid- 
kost, se ozrem proli tistemu koščku neba, in v 
srcu se zbudi upanje večnih dobrin in mir se po- 
vrne v dušo." — Glejte, predragi, krščansko upa- 
nje! Kaj res bi začeli mi siromaki na zemlji brez 

njega? Če ne bi upali, da nam bo dal Bog po 
iem revnem življenju večno blaženost v nebesih in 
dal na zemlji vse milosti, ki nam jih je za dosego 
nebes potreba, in če bi ne upali, da nas bo dobri 
Oče nebeški podpiral ludi v vseh časnih težavah 
in stiskah — kako bi zares živeli? Neznosno breme 
bi nam bilo življenje. »Življenje ječa, čas v nji rabelj 
hudi ...« Zato pa moramo skrbeti, da Boga, ki nam 
je dal z vero sveto upanje, nikoli ne razžalimo 
z grehi zoper to upanje. Kateri so grehi zoper 
krščansko upanje? Povejmo in popišimo v današ- 
. njem govoru te grehe, ki so, prav tako kakor grehi 
zoper vero, v prvi božji zapovedi prepovedani! — 


Predragi! Zoper krščansko upanje se pregre- 
šimo, če premalo ali nič več v Boga ne zaupamo, 
ali pa če zaupamo preveč. Kadar zaupamo v Boga 
premalo, namreč premalo trdno in zanesljivo, je 
naš greh nezaupnost. Kadar nič več ne zaupamo 
v Boga in mislimo, da nam Bog ne more ali noče 
več pomagati ali odpustiti, je to greh obupa. Kadar 
slednjič zaupamo v Boga preveč, to je, se za- 
našamo samo na Boga in ne storimo tudi sami, 
kar bi mogli in morali storiti, grešimo s predrznim 
zaupanjem." — Z nezaupnostjo so grešili več 
nego enkrat Izraelci v puščavi. Spomnite se, kako 
so godrnjali, ko so prišli v puščavo Sin in jim je 
zmanjkalo živeža. O, da bi bili umrli po roki 
Gospodovi v egiptovski deželi! — tako so tarnali 

— ko smo sedeli pri loncih mesa in jedli kruh do 


: sitega. (2 Moz, 16, 4.) Niso zaupali trdno in zanes- 


ljivo, da jih bo tisti Bog, ki jih je čudežno izpeljal 
iz Egipta, tudi čudežno živil na poti v deželo, 
katero jim je bil obljubil. Omahovali so: Nam bo 
li mogel Bog pripraviti mizo v puščavi? (Ps 77, 
19.) — Ali, ko so čuli oglednike, ki jih je bil Mozes 
naprej poslal v obljubljeno deželo, ko so jih čuli 
pripovedovati, da je dežela sicer dobra in se res 
cedi med in mleko po nji, toda njeni prebivavci 
da so silni in močni velikani, in mesta velika in 
močno utrjena, so zopet malozaupno tožili: O, da 
bi bili pomrli v Egiptu in da bi poginili v tej veliki 
puščavi, in da bi nas Gospod ne vodil v ono 
deželo, da bi ne bili z mečem končani, da bi ne 
bile naše žene in naši otroci ujeti odpeljani! Ali 
ni bolje vrniti se v Egipt? (4 Moz 13, 3.) In že 
so si hoteli malosrčni izvoliti vojvoda, ki bi jih 
peljal nazaj v Egipt. — Da je nezaupnost do Boga 
grešna, je pokazal Bog na teh istih Izraelcih. V 
kazen zanjo so morali vsi pomreti v puščavi. Kakor 
resnično živim, je govoril Bog, ne bodo videli 
zemlje, ki sem jo s prisego obljubil njihovim oče- 
tom; nobeden izmed njih, ki so me zaničevali, 
je ne bo videl. (4 Moz 14, 23.) In kako ne bi 
bila' grešna taka nezaupnost, ko človek ž njo 
dvomi nad božjo dobroto, vsemogočnosltjo in 
zvestobo? Tudi kristjani dvomimo nad vsemi temi 
božjimi lastnostmi, kadarkoli ne zaupamo trdno 
in zanesljivo, da nam bo Bog podelil nebesa, ki 

nam jih je obljubil; da nam bo zato resnično 
odpustil vse naše grehe; da nam bo dal vseh 
potrebnih milosti zveličanja; da bo tudi vso našo 


časnost z dobrotno roko vodil tako, kakor je ' 


za našo večno srečo dobro in koristno. O, kako 
zelo žalimo Boga s tako nezaupnosljo! Kako zelo 
se pregrešimo zoper sveto upanje! — Ni pa seveda 
greh zoper krščansko upanje, če ne zaupamo sami 
sebi, če dvomimo nad dopolnitvijo božjih obetov 
zato, ker se bojimo svoje slabosti, svoje nestal- 
nosti, svoje nezvestobe. Tak strah in dvom le 
imejmo v svojih srcih, saj nam apostol vsem kliče: 
Delajte s strahom in trepetom za svoje zveličanje 
(Fip 2, 12) in Pridigar govori, da človek nikoli 
ne ve, če je vreden ljubezni ali jeze božje. (Prid 
9, 1.) Toda prav zato, ker nikar ne zaupajmo sebi 
in svojim močem, prav zato moramo tembolj trdno 
zaupati Bogu — bodisi v dušnih in večnih, bodisi 
v telesnih in časnih zadevah — ne pa, da ga 
onečaščujemo z nezaupnostjo! — 

Še hujši pregreha nego nezaupnost je popoln 
obup, ko človek vrže od sebe vse zaupanje v 
Boga, ko čisto zdvoji nad vso božjo milostjo in po- 
močjo, nad časnim življenjem in večnim zveliča- 
njem. Prvi, o katerem pove Sv. Pismo, da je obupal, 
je bil Kajn. Ko je ubil svojega brata Abela, mu je 
dejal Bog: Kaj si storil? Glas krvi tvojega brata 
vpije z zemlje do mene. Zato bodi preklet na zemlji, 
katera je odprla svoja usta in je prejela kri tvojega 
brata iz tvojih rok. Kadar jo boš obdeloval, ti ne 

bo dajala svojega sadu; potikal se boš in bežal 
po zemlji. In Kajn je Gospodu rekel: Prevelika je 
moja pregreha, da bi zaslužil odpuščanje. Skrival 
se bom pred tvojim obličjem, nestanoviten in bežen 
bom na zemlji; in kdorkoli me dobi, me bo ubil. 
( Moz 4, 10—14.) — Obupal je kralj Savel. Ko 
je v boju s Filistejci videl, da je stiskan od vseh 
strani, se je nabodel na svoj lastni meč. (. Kr 
31, 4) — Obupal je izdajavec Jezusov, Juda Iškariot: 
Grešil sem, da sem izdal nedolžno kril je obupno 
zaklical... In vrgel je srebrnike v tempelj... in 
šel je in se obesil... (Mi 27, 4—6.) — Kdor obupa, 
se silno hudo pregreši, ker taji s svojo obupanostjo 
božjo vsemogočnost, dobroiljivost, usmiljenost in 
zvestobo. Naravnost na laž stavi božje besede in 
obljube. Pravi, da zanj ni več rešitve, da je gotovo 
pogubljen — ko vendar govori Bog, da noče smrti 
grešnika, marveč da se spokori in živi. (Iz 18, 23.) 
Pravi, da so njegovi grehi preveliki, da bi mu jih 
Bog odpustil — ko vendar zatrjuje Bog: Ako bi bili 
vaši grehi kakor škrlat, bodo beli kakor sneg; in 
ako bi bili rdeči kakor bager, bodo beli kakor 
volna. (Iz 1, 18.) Pravi, da je Bog v časnih zadevah 
nanj pozabil — ko vendar kliče Jezus vsem ljudem: 
Tudi vaši lasje na glavi so vsi prešteti. (Lk, 12, 7) 
— Zato po pravici misli sv. Tomaž Akvinski, da 
je obup nevarnejša pregreha nego nevera, nego 
vsak drug greh. Im sv. Izidor piše: Hudodelstvo 
storiti, se pravi: dušo umoriti; obupati, pa se pravi: 
v pekel iti. In sv. Avguštin govori: Kdor nad usmi- 


60 


ljenjem božjim obupa, ta Boga prav tako zasra- 
muje kakor tisti, ki dvomi, ali je Bog. In sv. Hie- 
ronim premišljuje, da je Judež hujše razžalil Boga, 
ko je obupal, nego, ko ga je izdal... Obup na- 
vadno žene človeka zmerom bolj navzdol po klan- 
cu pregrehe. Misel, da se ne more več spraviti 
z Bogom, da je gotovo izgubljen, poraja drugo 
misel, da zdaj pač lahko greši, kolikor hoče, ker 
je tako vseeno. In zares potem greh na greh na- 
klada in, stanoviten v nespokornosti, si nazadnje 
velikokrat sam konča bedno življenje, kakor sta 
nam žalostna zgleda Savel in Iškarijot" — Ne daj 
Bog, predragi! da bi nas zlasti spomin na naše 
grehe kdaj tiral v obup. Res je, da smo grešili, 
morda zelo mnogo grešili. Toda vsakčas upajmo 
in zaupajmo, da Bog ne bo zavrgel naših skesanih 
in ponižnih src. Poglejmo Davida, ki je bil pre- 
šuštnik in ubijavec; poglejmo Manasela, ki je bil 
eden najhudobnejših kraljev; poglejmo Maddaleno, 
ki je bila očitna grešnica; poglejmo Petra, ki je 
trikrat zatajil Kristusa; poglejmo Pavla, ki je silo- 
vito preganjal Cerkev božjo; poglejmo Avguština, 
ki je živel razuzdano med razuzdanci; poglejmo na 
tisoče drugih velikih grešnikov —: Bog jim je dal 
duha prave pokore. Zato upajmo in zaupajmo pri 
neskončnem zasluženju Jezusa Kristusa, da bo 
milostljiv in usmiljen tudi nam grešnikom. — 
Seveda, predragi! se pa pri krščanskem upanju 
ne smemo zanašati samo na Boga. V dosego vsega, 
kar nam je Bog obljubil, moramo tudi sami storiti, 

kar Bog od nas zahteva. Za večno zveličanje, ki 
nam ga je Bog obljubil, moramo tudi sami z milost- 
jo sodelovati. Za odpuščanje grehov, ki ga od 
Boga upamo, moramo svoje grehe obžalovati, se 
jih skesano obtoževati, zanje zadostovati. Za vse 
čednosti, k zveličanju potrebne, ki jih od Boga 
pričakujemo, se moramo tudi sami truditi. V vseh 
časnih zadevah si moramo, ko po pravici upamo 
božje pomoči, tudi sami, kolikor moremo, pomagati. 
Če bi se zanašali samo na Boga, sami pa bi nič 
ne hoteli storiti ali bi celo ravnali proti temu, kar 
od Boga upamo, bi grešili s predrznim zaupanjem. 
In tako bi bilo predrzno zaupanje, pričako- 
vati večno zveličanje — pa irdovratno vzirajati v 
grehu ali morda še prav zato greh na greh nakla- 
dali, ker je Bog dober in prizanesljiv. Bilo bi pre- 
drzno zaupanje, upati odpuščanja grehov — pa za- 
metavali zakrament sv. pokore. Predrzno zaupanje, 
pričakovati, da nam bo Bog dal ponižnosti, po- 
irpežljivosti, čistosti — brez našega truda in za- 
tajevanja. Predrzno zaupanje, nadejati se od Boga 
časnih dobrot: zdravja, miru, sreče — brez naše 
lastne skrbi za vse to. — Tako predrzno zaupanje 
je velik greh, je norčevanje iz Boga, je zloraba 
njegove dobrote in usmiljenosti. Naj se boji, kdor 
tako predrzno zaupal Naj se boji zlasti tisti, ki v 
pregrehah preživlja vsa svoja leta, pri tem pa upa 
zadobiti milost in odpuščanje v poslednjih urah 
na smrini postelji! Jaz vem, da je spokorjenje mo- 
goče ludi še zadnji hip življenja. Toda bojim se, 

močno se bojim, da bodo več nego enemu greš- 
niku, ki predrzno zaupajo na zadnji trenutek, ve- 
ljale strašne besede božje: Klical sem vas, pa ste 
se branili; iztegoval sem svojo roko, pa ga ni bilo, 
da bi se ozrl; ker ste ves moj svčt zaničevali in 
moje svarjenje zanemarjali, se bom tudi jaz k vaši 
pogubi smejal. (Preg 1, 24—26.) 


x 


Predragi v Gospodu! Tako sem vam pokazal 
in razložil grehe zoper upanje: nezaupnost, obup 
in predrzno zaupanje. Dal Bog, da se nikoli z 
nobenim ne pregrešimo! Dal Bog, da je božja 
čednost upanja zmerom v nas taka, kakor opo- 
minja psalmist: Upaj v Gospoda in delaj dobro! 
(Ps 36, 3.) Upajmo trdno in nezlomljivo, toda ne 
predrzno — v Boga, ki je mogočen in dober in 
zvest; naše upanje pa naj spremljajo naša dobra 
dela. Dobra dela —, namreč dela, ne samo na 
sebi dobra, marveč dela, ki tudi nas narede dobre 
in čedalje bolj všečne pred Bogom. To pa so 
dobra dela, ki jih opravljamo v posvečujoči milosti 
božji. Zato glejmo, da bodo naše duše vsakčas 
v tej milosti, brez smrtnega greha, in potem, vsak 
izmed nas: Upaj v Gospoda in delaj dobro! — in 
njegovo sveto upanje bo obilno izpolnjeno." Amen. 


VI. 


Ena pesem je, ki jo je tako težko zapeti, 
kakor je težko s prostim očesom pogledati v 
solnce. Najčistejše serafske duše jo globoko ob- 
čutijo, a tudi njim ostane v globočini neizražena, 
neizpeta. To je visoka pesem božje ljubezni. In 
vendar ni to samo za svetnike pesem, marveč za 
vse ljudi zapoved, prva in najvišja zapoved: Ljubi 
Gospoda, svojega Boga! (Mt 22, 37.) Toda žal! 
kako oskrunjajo ljudje to pesem, prelamljajo tudi 
to zapoved! Tu moramo povedati najprej, da je 
ljubezni božji nasproten pravzaprav vsak greh. 
Odrešenik sam nam je povedal, da je izpolnje- 
vanje zapovedi znamenje ljubezni: Kdor ima moje 
zapovedi in jih izpolnjuje, ta je, ki me ljubi. (Jan 
14, 21.) Potemtakem vsakdo, ki zapovedi kakor- 
koli prelamlja, greši zoper ljubezen do Boga. 
Veste pa, da je bistven razloček med velikim ali 
smrtnim ter malim ali odpustljivim grehom. Smrtni 
greh je ljubezni božji tako zelo protiven, da jo 
čisto prežene iz duše. Kdor smrtno greši, bo lahko 
še ohranil vero in upanje — če ne greši z grehi, 
ki so tema dvema čednostima nasprotni —, ljubezen 
božja pa je v vsakem slučaju s smrtnim grehom 
tako nezdružljiva kakor luč s temo ali življenje 

s smrtjo. Pri malem grehu to ni tako. Čeprav je 
tudi mali greh ljubezni božji nasproten, je vendar 
iz srca ne prepodi, marveč le oslabi njeno moč 
in gorečnost. — Dva greha pa sta, ki v posebni 
meri nasprotujeta ljubezni božji, in to sta: mržnja 
in sovraštvo do Boga." 
Lj 

Poglejmo najprej sovraštvo do Boga. 
Grozna pregreha! Ta greh je sploh največji vseh 
grehov — večji kakor vsak greh zoper vero, vsak 


naravnost in v posebni meri nasproten. Zato, ker 
se ta, ki Boga sovraži, obrne popolnoma in v 
vsakem oziru od Boga stran, dejal bi, od Boga 
v vseh njegovih lastnostih, v njegovem bistvu 
samem — kar ni pri nobenem drugem grehu. Kdor 
ne veruje, se obrne od Boga stran, v kolikor je 
Bog večna resnica; kdor ne upa, se obrne od 
Boga siran, v kolikor je neskončna moč in dobrota 
in zvestoba; kdor drugače greši, se obrne od Boga 
stran, v kolikor je Bog sicer najvišji zapovedovavec 
in gospod. Kdor pa Boga sovraži, ta se obrne 
od njega stran, v kolikor je sploh Bog. Tak ima 
Boga za zlo in želi, da bi ga ne bilo. Zakaj kakor 
se ljubezen obrača le k temu, kar je dobro, ali 
se vsaj zdi dobro, tako se sovraštvo odvrača le 
od tega, kar kdo smatra za slabo in zlo.s i 

Vemo, moji častiti poslušavci, kje je prava 
domovina sovraštva do Boga. Na kraju večnih 

muk, v peklu. Satan in vsi, ki so ž njim pogubljeni, 
sovražijo Boga na najsirašnejši način. Sovražijo 
ga, ker vedo, da so na vekomaj zavrženi izpred 
njegovega obličja, in da jih bo tepel in z neiz- 
mernimi mukami pokoril na vekomaj. Če bi mogli, 
bi Boga pokončali; tako pa ga v svoji nemoči 
preklinjajo in mu vse hudo žele. Da, v peklenskem 
brezdnu je sovraštvo do Boga prav doma. Kaj pa, 
ali je mogoče, da razodeva to peklensko sovra- 
šivo tudi kakšno človeško srce na zemlji? O, ne 
samo, da je mogoče; zgodovina človeška ve po- 
vedati, da je tudi v resnici bilo in je še dosti 
sovraštva do Boga med ljudmil Ali ni bilo to 
sovrašivo do Boga, ko so veliki duhovniki in farizeji 
Kristusa, učlovečenega Sina božjega, tako srdito 
preganjali, ljudstvo proti njemu šuntali, ga pogan- 
skim sodnikom izdali in ne mirovali prej, da je 
bilo dopolnjeno njegovo življenje v sramotni smrti 
na križu? Ali ni bilo sovraštvo do pravega Boga, 
pristno sovraštvo pekla, da so malikovavski trinogi 
in oblastniki tako besneli na spoznavavce vere 
Kristusove, si izmišljali zanje najgrozovitejše muke 
in jih irebili z zemlje kakor najslabši plevel in 
navlako? Ali ni bilo sovraštvo do Boga, da so 
hoteli zatreti za vsako ceno njegovo komaj rojeno 
Cerkev? — Eden teh nasilnikov je bil Julijan, s 
priimkom Odpadnik. Kaj ni le-ta res sovražil 
Boga? Bil je v mladih dneh krščansko vzgojen, 
a premalo v veri utrjen. Ko je začel cesarovati, 
je kmalu očitno pokazal svoje nagnjenje do sta- 
Knjiga postave. s 

rega poganstva. Vendar krščanstva ni hotel zatreti 
naenkrat in s silo. Postavo, ki naj Kristusovo vero 
kraikomalo prepove, je treba pripravljali počasi — 
je dejal in je bogovom obljubil, da bo dal raz- 
glasiti tako postavo, ko se zmagoslaven povrne 
iz vojske s Perzi. Medtem pa je osovraženo krščan- 
stvo preganjal na druge načine. Krisljanom je od- 
tegnil žito iz cesarskih žitnic, jih odstavil od javnih 
služb, jim odvzel vse pravice, jim prepovedal po- 
učevali umetnost in znanost in silil njihove otroke 
v same poganske šole, kjer se pa kot manj vredni 
tudi niso smeli učiti ne pesništva ne govorništva 
ne modroslovja. Poganom in Judom je, da bi bolj 
kazal svoj črt do kristjanov, na vso moč stregel. 
Poganske templje in njihove služabnike je zopet 
k časti dvignil, službo starih malikov na višjo du- 
hovno stopnjo postavil in ukazal prinašati bogovom 
daritve, ki jih je tudi sam opravljal. Judom je do- 
delil posebne pravice in, da bi jim ustvaril spet 
neko narodno središče ler bi obenem osmešil 
prerokbe Kristusove o razdejanju jeruzalemskega 
templja, ki ima trajati do konca sveta, jih je pozval, 
naj porušeni tempelj zopet sezidajo. Vsi veseli so 
Judje privreli skupaj iz vseh krajev in prijeli za 
delo. Bog pa se ni pustil zasramovati. Komaj so 
bili vloženi v zemljo prvi kameni, že jih je hud 
potres izmetal iz zemlje; vihar je raznesel stavbni 
material; ogenj iz tal je požgal orodje. Morali so 
delo pustiti. Julijan je besnel. V svoji togoti je šel 
med filozofe in spisal knjigo, v kateri je poniževal 

krščanstvo na stopnjo človeške izmišljotine in 
hotel dokazati, da je poganstvo vse boljše nego 
vera v Galilejca. Končno ga je dohitela šiba 
božja. V vojski s Perzi je prifrčala v njegovo 
stran sovražna puščica in ga smrtno ranila. Tedaj 
je morda spoznal, da je to kazen za njegovo 
zločinsko početje. Toda to spoznanje ga ni na- 
polnilo s kesanjem in poboljšanjem. Ne, marveč 
še enkrat je pregrozno vzplamtel v sovraštvu 
božjem. Umirajoč si je segel z roko v rano, na- 
siregel v pergišče krvi ter jo zalučal proti nebe- 
som, Kristusu v posmeh, z bogokletnimi besedami: 
Nevixnxas Tahhate! — Zmagal si, Galilejec — 
Resnično, predragi! zmagal je Kristus, začet- 
nik božje naše vere, in v teku stoletij se je po- 
kazala ta zmaga čedalje bolj popolno. Toda so- 
vraštvo do njega in njegovega nauka z Julijanom.. 
ni umrlo. Sicer boste v vrstah tistih, ki so bojevali 
v teku stoletij ljute boje zoper Kristusa v njegovi 
Cerkvi, našli mnogo takih, ki so io delali iz ne- 
vednosti, iz zmote, morda celo v misli, da služijo 
Bogu. (Jan 16, 3.) Toda tudi pravega sovraštva 
boste zasledili dovolj. Kaj pa kot pravo sovraštvo 
do krščanskega Boga je gnalo Mohameda in nje- 
gove divje tolpe v tiste strašne vojske, ki so bile 
v njih krščanske pokrajine opustošene z ognjem 
in mečem? Kaj pa kot sovraštvo do Boga je divjalo 
v tisti grozni francoski revoluciji, ki je posekala 
toliko vernih glav, in v kateri je razdivjanost metala 
z ollarjev božje podobe, postavila pa v oltar 
se 

hčinico kot boginjo razuma? In kaj drugega nego 
sovraštvo do Boga je to, če se v 20. stoletju, potem 
ko je cela zgodovina jasno pokazala, da brez Boga 
in vere ni miru in sreče človeški družbi, če se 
vkljub temu v stomilijonski Rusiji nasilno izkore- 
ninja vsaka vera; če se ime božje briše iz vseh 
knjig; če se hrami božji izpreminjajo v muzeje in 
koncertne dvorane in skladišča, ali pa se barbar- 
sko rušijo do tal; če se vsi Gospodovi dnevi od- 
pravljajo; če se zvesti spoznavavci vere mečejo v 
ječe, odvajajo v smrtonosna pregnanstva, mor£g; 
če se z brezbožnimi spisi in društvi razkristjanjuje 
ljudstvo, z Boga oropanimi šolami pehd v pogan- 
stvo mladina?... O, kako se sovraži Bogl kako 
grozno se sovražil Saj je mnogo ljudi, ki ne mo- 
rejo videti že samo črne duhovniške obleke, da 
. jim ne bi zagorel srd v srcih in v očeh! Zakaj tako? 
Kaj jim je prizadejal duhovnik? Nič. Saj jih mnogo- 
krat še ne pozna ne, in oni ne poznajo njega. 
Odkod torej gnev in sovraštvo? Iz tistega srca, ki 
je polno sovraštva do vere, katero duhovnik 
oznanja, polno sovraštva do Boga, kateremu du- 
hovnik služi. 

Toda čemu govorim vse to vam? Saj more 
sovraštvo do Boga plamteti navadno le v dušah, 
v katerih je ugasnila vera. To pa niso vaše duše. 
Čemu torej to govorim vam? Ah, zato, moji ča- 
stiti poslušavci! da imate veliko usmiljenje z vsemi, 
ki sovražijo Boga, da molite zanje, mnogo molite 
za izpreobrnjenje teh grešnikov, za izpregledanje 

njihovih oči, za omehčanje njihovih sre. — A dasi 
nikakor ne mislim, da bi se kdo izmed vas mogel 
izgubiti tako daleč, da bi gojil v svojem srcu pravo 
sovraštvo božje, naj vas pa vendar opomnim, da 
se varujete drugega greha, ki je ljubezni božji tudi 
naravnost nasproten in se mu pravi: mržnja do 
Boga. Mržnja je manj nego sovraštvo, čeprav je 
tudi mržnja do Boga smrten greh. Boga mrzi, ko- 
mur je nekako zoprno vse, kar Bog ukazuje, ali 
kar na Boga spominja; kdor zavidi molitev, službo 
božjo, svete zakramente ter ljudi, ki vse to cenijo; 
kdor je nevoljen na božje naredbe in na Boga sa- 
mega, zlasti če mu Bog pošlje križ in nadlogo. 
Da, posebno v tem slučaju je nevarnost, da se nad 
Bogom pritožujemo, godrnjamo, ga neusmiljenja ali 
krivice dolžimo. Ker ne razumemo, da vse, kar 
Bog stori, prav stori. Ker nočemo vedeti, da Bog 
tudi trpljenje pošilja vsem ljudem v njihovo večno 
srečo: grešnikom zato, da se spokore, pravičnim 
zato, da se še bolj očistijo in si zasluženje za ne- 
besa namnože. Kdor te božje namene razume, 
križ, irpljenje iz božjih rok rad sprejme in ga 
vdano ter potrpežljivo nosi. Kdor pa jih ne razume, 
ta se Bogu upira, božje naredbe napak tolmači, 
se Bogu odtujuje in svojo dušo z mržnjo do njega 
napolnjuje. " 

Pazimo, predragiil Zakaj gotovo bo Bog tudi 
v našem življenju marsikaj naredil in pripustil, kar 
nam prvi hip ne bo po volji. Gotovo tudi nam ne 


To 


bodo prizanašale preizkušnje, bridkosti, težave vseh 
vrst. Pazimo tedaj na svoje srcel Kakor hitro bi 
hoteli vstajati v njem nepotrpežljivost, nevolja, 
odpor zoper božje naredbe — premagajmo jih z 
molitvijo in trdno vero v božjo neskončno pre- 
vidnost in očetovsko dobrotol Mislimo na lepo 
besedo apostola Pavla: Tistim, ki Boga ljubijo, vse 
pripomore k dobremu. (Rim 8, 28.) Ostanimo v lju- 
bezni božji, trdno prepričani, da je Bog vse naše 
ljubezni vreden, naj nas preizkuša in pokori ali pa 
s sladkosimi napolnjuje. Tudi trpljenje, ki nam ga 
pošilja, je dober dar njegove roke, je dokaz nje- 
gove očetovske ljubezni do nas po tem, kar pravi 
isli apostol: Kogar Gospod ljubi, ga strahuje. 
(Hebr 12, 6.) Ostanimo v ljubezni božji brez godr- 
njanja in pritoževanja — vsekdar brez vsake 
nevšečnosti do Boga." Amen. 


VIL 


P redragi v Gospodu! Govoreč o Bogu sa- 
mem, sem vam svojčas govoril tudi o češčenju 
božjem in sem dejal, da razlikujemo dvojno če- 
ščenje božje: samo notranje in tudi zunanje. Samo 
po notranje časlimo Boga, če ga v svojem srcu, 
v duši svoji kot najvišje bitje cenimo, se mu kot 
svojemu Stvarniku in Gospodu klanjamo, kot svo- 
jemu naivišjemu dobrotniku zahvaljujemo; če živo 
vanj verujemo in s tem njegovo resničnost in nje- 
govo gospodstvo nad našim umom pripoznavamo; 
če vanj trdno upamo in s tem njegovo dobrotljivost 
in usmiljenost, njegovo moč in zvestobo potrjujemo; 
če ga iskreno ljubimo, kakor je treba ljubiti bitje, 
ki je samo v sebi neskončno popolno ier z ne- 
skončno ljubeznijo ljubi nas in vse stvari. — Potem 
pa je drugo, z notranjim združeno zunanje češčenje 
božje, ko namreč notranja čuvstva bogovdanosti 
in bogoljubnosti tudi na zunaj razodevamo z ne- 
kakšnimi bogočastnimi opravili, kakor so n.-pr. 
ustmena molitev, pobožna navzočnost pri sv. maši, 
prejemanje sv. zakramentov, udeležba pri raznih 
cerkvenih pobožnosiih itd. Naša dolžnost je, Boga 
častiti ne samo po notranje, marveč tudi po zu- 
nanje, ne samo z dušo, marveč tudi s telesom. Saj 

je Bog Sivarnik in Gospod naše duše in vseh 
njenih zmožnosti pa tudi našega telesa in vseh 
njegovih udov. Razen tega je zaradi tesne zveze 
med dušo in telesom gotovo, da če Boga sploh 
ne častimo po zunanje, ga tudi po notranje ne ča- 
stimo. Kar je namreč resničnega v naši notranjosti, 
to se mora nekako pokazati tudi na zunaj." — Zato 
so dolžnost, Boga tudi po zunanje častiti, razume- 
vali in vršili ljudje vseh časov, ne samo kristjani, 
marveč tudi Judje in pogani. Seveda ne vsi; kakor 
proti vsaki drugi, so grešili in greše mnogi, pre- 
mnogi tudi proti tej jasni dolžnosti. Poglejmo, ka- 
teri in kakšni so grehi zoper zunanje češčenje 
božje! Pokazal bom v dveh govorih zlasti tiste, ki 
utegnejo biti med nami bolj razširjeni. — 
". 


Proti dolžnosti zunanjega božjega češčenja se 
najprej čisto gotovo pregreši tisti, kdor po svoji 
krivdi opušča zapovedane verske vaje in 
bogoslužnosti, kakor n. pr. kdor zanemarja molitev, 
zlasti jutranjo in večerno, pred jedjo in po jedi; 
kdor opušča očitno službo božjo, zlasti ob nede- 
ljah in praznikih; kdor ne prejema sv. zakramentov 
itd. Vemo, da je teh grehov zelo veliko. Koliko 
posameznih ljudi je in koliko celih družin, ki sploh 
nič več ne molijo; ki ne poznajo nedelj in praz- 
nikov razen v svoj počitek, svoje razveseljevanje, 
uživanje; ki se prejemanju sv. zakramentov le še 


" Glej: Kralj vekov. Trinajst govorov o Bogu. V Ljub- 
ljani 1930. Prodajalna K.T.D. H. Ničman, 

pomilovalno posmehujejo; ki se nikoli ne udeleže 
nobenega bogoslužnega opravila. Res je, da so to 
izvečine ljudje, ki so zavrgli vero samo; a tudi 
med takimi, ki še hočejo biti verni, jih boste našli 
nemalo brez vse molitve, brez vsega posvečevanja 
nedelj, brez vsakega bogoslužja. Koliko pa je po- 
tem drugih, ki še molijo, a le redkdokdaj; še gredo 
k sv. maši, a le ob največjih praznikih; ki še pre- 
jemajo kdaj sv. zakramente, a le ob kaki izredni 
priliki, redno pa niti enkrat v letu ne. Jasno je, da 
tudi taki greše ne le zoper zapovedi Cerkve, ki 
jih z opuščanjem prelamljajo, marveč judi zoper 
splošno dolžnost božjega češčenja. — 

Toda ne samo ljudje, ki dejanja zunanjega bož- 
jega češčenja docela ali deloma zanemarjajo, mar- 
več zoper češčenje božje greše dalje tudi kristjani, 
ki Boga prav in spodobno ne časte. Pomislimo 
le, kako mi vsi, ki še redno molimo, kako veliko- 
krat molimo! Že besede očenaša in zdravamarije in 
drugih molitev kako jih izgovarjamo! Ali ne tako, 
da jih sam Bog ne razume? Ah, ne razločna, lepa 
molitev, ampak pravo godrnjanje in žlobudranje je 
tolikokrat že naša zunanja beseda. A kje so naše 
misli pri molitvi? Ali se ne bavijo z vsem drugim, 
samo ne z Bogom in s tem, kar je božjega? Ali se 
tako Bog prav in špodobno časti? — Potem po- 
mislimo, kako smo v cerkvi pri sv. mašil Tisti 
evangelij poznate, ki pripoveduje, da je prišel 
nekoč Odrešenik v tempelj v Jeruzalemu in je z 
bičem izgnal neke prodajavce in kupovavce, ki so 

skrunili njegovo svetost. (Mt 21, 13.) Če bi taisti 
božji Odrešenik vidno stopil v nekatero našo 
cerkev ob času službe božje, sv. maše, ali ne bi 
bil prisiljen, narediti podobno z mnogimi kristjani? 
Kaj pa naj bi rekel n. pr. tistim, ki stoje v cerkvi 
brez vsakega znamenja pobožnosti, ki jim niti naj- 
svetejši irenutek presvete daritve, povzdigovanje, 
ne upogne kolen, da bi pokleknili pred svojim 
Bogom in, časteč ga, pripoznali njegovo veličan- 
stvo, pred katerim so prah in pepel?... Ali kaj 
naj bi dejal onim drugim, ki prihajajo v cerkev 
samo razkazovat sebe in svojo gizdavost? Jaz 
mislim, da bi božji Zveličar naredil tako, kakor 
nekoč veliki škof sv. Janez Krizostom, ki je take, 
same posvetnosti polne osebe s prižnice spra- 
ševal: Ouo saltatura pergis? Kam greš? Ali mar 
na ples?... Kaj bi govoril tistim, ki se v cerkvi 
nedostojno vedejo, zabavajo, med seboj razgo- 
varjajo o stvareh, ki gotovo ne spadajo v cerkev? 
Ali jim ne bi zopet klical z besedami istega cer- 
kvenega učenika: Num forum est ecclesia? Kaj 
je cerkev kraj semnja?... In kako bi karal Odre- 
šenik take, ki prihajajo v svetišče naravnost grešit 
z nečistimi mislimi, željami, pogledi in morda še 
hujšimi rečmi? Resnično, zanje bi mu ne bile pre- 
ostre besede svete jeze, ki je ž njimi zopet sv. Ja- 
nez Krizostom grmel na svoje vernike: Ali imate 
cerkev za sramotno hišo, za manj nego je semanji 
irg? Kaj delate? Ali :vas ni groza, da hram božji 
tako sramolite? Ali se ne bojite, da bi od vseh 

strani začele na vas leteti strele in bi vas pobile? 
da bi se zemlja odprla in vas pogoltnila?" — In 
slednjič še pomislimo, predragi, kako prejemajo 
nekateri kristjani celo sv. zakramente! Ali ne 
mlačno in tjavendan? ali ne naravnost neveljavno, 
nevredno, božjeropno? Ah, božji rop! Kako silna 
pregreha zoper češčenje božje! Treba je, da vam 
o lej pregrehi malo več izpregovorim. — 

Z božjim ropom namreč ne greši samo, 
kdor prejme po nevrednem kak sveti zakramenti, 
marveč vsak, kdor onečaščuje Bogu posvečene 
osebe, kraje ali reči" Bogu posvečene osebe so 
tiste, ki se popolnoma darujejo službi božji, kakor 
duhovniki, redovniki in redovnice. Bogu posvečene 
osebe bi onečastil, kdor bi z ž njimi grdo ravnal, 
jih hudo zasramoval, tepel, mučil, ali pa tudi, kdor 
bi s tako osebo grešil zoper šeslo božjo zapoved. 
— Bogu posvečeni kraji so tisti, kjer se verniki 
k češčenju božjemu zbirajo, kakor cerkve, kapele, 
molivnice, pa tudi pokopališča, kjer se pokopa- 
vajo trupla kristjanov. Bogu posvečene kraje bi 
onečastil, kdor bi s silo vanje vdrl, jih poškodoval, 
oropal, ondi v zločinu kri prelil, jih s hudimi grehi 
zoper čistost oskrunil, pa tudi, kdor bi jih zlo- 
rabil v čisto posvetne namene, n. pr. da bi tam 
prodajal, glumil in podobno. — Bogu posvečene 
reči so one, ki so odločene za službo božjo, kakor 
svete posode, cerkvena obleka, cerkveno pre- 
moženje in zlasti tudi sveti zakramenti. Bogu po- 
svečene reči bi onečastil, kdor bi jih ukradel, po- 

škodoval, ž njimi nespodobne šale uganjal ild. Vsa 
našteta onečaščenja so božji ropi; zlasti pa stori 
božji rop, kdor vedoma prejme kak zakrament 
neveljavno ali nevredno." — 

Predragi! Če hočemo prav spoznati velikost 
in težo tega greha, božjega ropa, le kar odprimo 
knjigo razodetja božjega in bomo videli, kako ga 
Bog kaznuje. — Kore, Datan in Abiron in ž njimi 
250 uglednih mož iz Izraela se spuntajo zoper 
Mozesa in Arona, ju nočejo imeti za božja po- 
slanca, ju zaničujejo in jima svojeglavno odpovedo 
pokorščino. Kaj stori Bog na to nespošftljivost do 
njegovih maziljencev? Zemlji ukaže, da se odpre 
pod njimi in jih požre z vsemi njihovimi šotori in 
imetjem vred. (4 Moz 16.) Dvainštirideset hudobnih 
dečkov zasmehuje preroka Elizeja: in dva med- 
veda planeta iz gozda in jih raztrgata. (4 Kr 2) — 
Poglejte skrunivce svetih krajev! Heliodor na- 
silno vdere v tempelj jeruzalemski, da bi ga oro- 
pal: in je od nebeških prikazni neusmiljeno pre- 
lepen in razbičan. (2 Mak 3) Antioh postavi v 
laistem templju na olfar osludnega malika: in 
kakšne žalostne smrti umrje v tuji deželi... (1 Mak 
6.) — Poglejte božjeropnika na svetih predmetih! 
Kralj Baltazar ukaže pri veliki gostiji, že vinjen, 
postaviti na mizo zlate in šrebrne posode, katere 
je bil njegov oče Nabuhodonozor prinesel iz tem- 
plja v Jeruzalemu; da bi pili iz njih kralj in njegovi 
velikaši in njegove žene: in hitro se prikaže na 
steni plameneč prst, ki mu piše usodni mane, 

tekel, fares; še tisto noč je kralj premagan in 
umorjen. (Dan 5.) — Predragil Če je Bog tako 
sovražil božjeropni greh v Starem Zakonu, ali ga 
ne sovraži še bolj v Novem, ko je njegov božji 
Sin sam dejal o svojih služabnikih: Kdor vas za- 
ničuje, mene zaničuje (Lk 10, 16), in o svojem sve- 
tišču: Moja hiša je hiša molitve (Mt 21, 13), in ko 
so vse Bogu posvečene reči mnogo svetejše, nego 
so bile v Starem Zakonu? Kako silno mora Bog 
sovražiti zlasti onečaščenje najsvetejših reči, t. j. 
sv. zakramentov, in posebno zakramenta sv. Reš- 
njega Telesa, v katerem je resnično pričujoč Kri- 
stus sam! Zgodovina Cerkve je polna zgledov, 
kako je Bog z izrednimi kaznimi kaznoval božje- 
ropno prejemanje sv. zakramentov, in zlasti sve- 
tega obhajila. — 


Predragi! Bog nas obvaruj, da bi se kdaj 
omadeževali s kakršnimkoli božjim ropom! Po- 
sebno se bojmo — ker je morda največ nevar- 
nosti —, da ne pristopimo kdaj po nevrednem k 
sv. zakramentom, v prvi vrsti k mizi Gospodovi! 
Ali ni božji Odrešenik svetih zakramentov postavil 
zato, da bi nas po njih storil deležne svojega 
odrešenja? Ali niso, kakor lepo pravi sv. Avguštin, 
pritekli sv. zakramenti iz odprte strani križanega 
Gospoda? Ali ni njihova cena kri Kristusova? 
Potemtakem je onečaščenje sv. zakramentov one- 
čaščenje irpljenja in smrti Sina božjega. In celo 

še najsvetejši Zakrament, ki je pravo telo in prava 
kri našega Gospoda Jezusa Krislusa — ali ni nje- 
govo onečaščenje naravnost onečaščenje osebe 
Kristusove? Kako se zgražamo, če slišimo ali 
beremo kdaj, da je zločinska roka izropala taber- 
nakelj in svete hostije razmetala po tleh! Kakšen 
strašen božji rop! Toda, ali je kaj mnogo manjši 
božji rop, nevredno prejeti Kristusa? Nič manj 
gnusno ni, pravi sv. Janez Krizostom, Sina božjega 
v nečista usta sprejeti, nego vreči ga na gno- 
jišče"" Ali ste slišali? Huda besedal grozna be- 
sedal Naj nas zatorej svet strah obvaruje pred 
takim grehom celo naše življenje! Amen. 


VIL. 


Od ostalih grehov, ki jih navajajo Katekizmi 
zoper božje češčenje, mislim, da dva lahko samo 
obkratkem omenim zato, ker jih med kristjani ven- 
darle takorekoč ni. To sta malikovanje in izkušanje 
Boga. Z malikovanjem greši, kdor izkazuje 
kaki stvari božjo časi." To delajo v svoji zmoti 
pogani, ki ustvarjene reči, kakor so solnce, mesec, 
zvezde, ljudje in celo živali, po božje časte in si 
tudi sami narejajo podobe iz lesa, kamena ali raz- 
nih kovin der jih molijo. O njih piše sv. Pavel: In 
so zamenili veličastvo neminljivega Boga s podobo, 
slično minljivemu človeku in pticam in čvetero- 
nožcem in plazivcem... in so častili ter molili 
rajši stvari ko Stvarnika, ki je slavljen na veke. 
(Rim 1, 23, 25.) Tudi Judje so malikovali, ko so v 
puščavi molili zlato tele in še potem večkrat. Tega 
greha, ki je seveda zelo velik, kjer je zadolžen, 
med kristjani ni, razen če rečemo — in po pravicil 
—, da so malikovavci tudi tisti kristjani, ki imajo 
za boga denar ali čast ali svoje telo in njegove 
užitke ali to in ono osebo, in podobno. Res, takih 
malikovavcev na žalost tudi med kristjani ne manj- 
ka. — Z izkušanjem Boga pa greši, kdor 
predrzno zahteva ali pričakuje od Boga kakega 


čudeža." Tako bi Boga izkušal, kdor bi se nalašč 
vrgel v globoko brezdno, pričakujč, da ga bo Bog 
nepoškodovanega ohranil; ali, kdor bi v bolezni 
nobenega zdravnika in zdravila ne maral, češ, me 
bo že Bog ozdravil; ali, kdor bi ne hotel za nobeno 
delo prijeti, ker da ga mora Bog tako preživiti itd. 
Tudi tega greha ni bogvekaj med kristjani; saj 
kakor je velik, tako je tudi nespameten. — Po- 
mudimo se torej malo dljč samo še pri enem grehu 
zoper češčenje božje, ki ga je pa več vrst. Ta 
greh je praznoverje. — 


Predragil Praznoverja, pravim, je več 
vrst. In zares! S praznoverjem ali vražami greše 
najprej ljudje, ki pričakujejo od gotovih stvari sreče 
ali nesreče, pripisujoč jim neko skrivno moč, katere 
nimajo ne po svoji naravi ne po posebni božji 
naredbi ne po priprošnji Cerkve." Vemo, da imajo 
nekatere stvari po svoji naravi posebno moč in 
učinkovitost na človeka. Tako so obdarjena ne- 
katera zelišča s posebno zdravilno močjo. Zato ni 
praznoverje, rabiti v bolezni taka zelišča. Drugim 
rečem je Bog po posebni naredbi dal posebno moč, 
ki je po naravi nimajo. Tako je podelil krstni vodi 
moč, da izmiva grehe. Zato takisto ni vraža, 
verovali v očiščevanje grehov po sv. krstu in 
verovati v posebni, nadnaravni učinek svetih za- 
kramentov sploh. Še druge stvari imajo gotovo 
višjo moč vsled blagoslova in priprošnje Cerkve. 

Tako imajo blagoslovljena voda, blagoslovljene 
svetinjice in drugi blagoslovljeni predmeti moč, 
naklanjati nam božje varstvo v dušnih in telesnih 
nevarnostih. Zato zopet ni prazna vera ali vraža, 
če se takih stvari pobožno poslužujemo. — Prazno- 
verje pa je n. pr., imeti število 15 za usodno šte- 
vilo, ali pelek za nesrečen dan, ali ptico sovo za 
napovedovalko smrti, ali srečanje s to ali ono 
osebo za ugodno in neugodno znamenje, itd. Zakaj 
ne po svoji naravi ne po božji posebni naredbi 
ne po priprošnji Cerkve nimajo število 13 in petkov 
dan in sova-ptica in taka in taka oseba kake 
posebne moči, ki naj bi bila človeku v nesrečo, 
oziroma srečo. — Prav isto recite, če kdo pripisuje 
v kaki časni zadevi nedvomno moč kakim verskim 
vajam ali predmetom. Na primer, če kdo misli, da 
ga bo tdko in tako število molitev gotovo ozdra- 
vilo, ali da ga s tako in tako podobico, svetinjico, 
svetinjo v žepu ne bo zadela krogla v vojski, in 
podobno. Gotove, nezmotljivo učinkujoče moči v 
lakih, posvetnih, časnih zadevah te reči nimajo. 
Seveda, če jih je Cerkev postavila v kak določen, 
ludi časni namen, jih z zaupanjem v Boga in v 
priprošnjo Cerkve uporabljamo. Nezmotljivega 
učinka pa ne pričakujemo, ker ga Bog v svetnih 
rečeh ni obljubil. Bog naše dobre molitve sicer 
zmerom uslišuje in naše zaupanje zmerom popla- 
čuje, toda ne zmerom s časnimi dobrotami; in tudi 
kadar nas v časnih stvareh uslišuje, nas ne zmerom 
tako, kakor bi mi hoteli. — 
Knjiga postave 6 

Posebna vrsta praznoverja je potem ve deže - 
Vanje. Z vedeževanjem bi se pregrešil, kdor bi 
hotel, zaupajoč v skrivne noči, izvedeli svojo pri- 
hodnost iz neprimernih sredstev, n. pr. iz stanja 
zvezd ali iz kart ali iz črt na rokah itd." Vse je 
reči niso v nikakršni zvezi z našo prihodno usodo 
in se zaradi tega le-ta nikakor ne da iz njih spo- 
znati. Samo Bog ve prihodnje reči, ki so zavisne 
od človekove proste volje. Pomnite: ki so zavisne 
od človekove proste volje —. Zakaj prihodnje reči, 


ki so zavisne od stalnih zakonov v naravi, vedo ' 


lahko tudi ljudje. In zato ni vražno vedeževanje, 
napovedovati vreme, letino, nebne in zemeljske iz- 
redne naravne prikazni itd. Od svobodnega člo- 
vekovega delovanja zavisnih prihodnjih reči pa ne 
more vedeti nihče, razen vsevednega Boga. Nekaj 
takih reči je Bog razodel svojim prerokom v svete 
in zveličavne namene. In zato prav tako ni prazno- 
verje, verovati v svetopisemske prerokbe. Nikakor 
pa ni misliti, da bi Bog razodeval prihodnje, veliko- 
krat dbotne in grešne reči raznim glumačem, ki 
bi nasičevali človeško radovednost in polnili svoje 
žepe. — Tu je treba posebej omeniti dandanes 
tako zelo razširjenega spiritizma. Tudi ta je 
velika vraža. Spiritus se pravi duh, in spiritizem naj 
pomeni občevanje z duhovi. Spiritisti namreč kličejo 
duhove, hoteč izvedeti od njih skrivne reči. Pri tem 
se dogaja marsikaj skrivnostnega in navidez čudo- 
vitega. Miza se vrti, tolče z nogo, celo piše. Pri- 
kazujejo se baje tudi duhovi, ki odgovarjajo na 

bilo tudi to, kar duhovi navadno odkrivajo: navadno 
potrjujejo raznovrsine zmote lahkoverne družbe, 
govore opolzko in sveli Cerkvi sovražno." 
Slednjič je še čarovanje, če hoče kdo s 
pomočjo hudobnega duha storiti kaj čudovitega"? 
Da so v resnici, zlasti pri poganih, bili čarovniki, 
ki so s pomočjo hudobnega duha storili marsikaj 
nenavadnega, se ne da tajiti, ker nam Sv. Pismo 
sčimo o tem poroča. Tako so ob Mozesovem času 
egiptovski čarovniki ponaredili nekatere čudeže, 
ki jih je bil storil Mozes z božjo pomočjo. (2 Moz, 17.) 
Kristus sam zagotavlja, da bo delal satan po svojih 
privržencih velika znamenja in čudeže: Vstali bodo 
krivi Kristusi, pravi, in krivi preroki in bodo delali 
velika znamenja in čudeže, tako da bi tudi izvoljene 
premotili, če bi bilo mogoče. (Mt 24, 24.) In sv. Pavel 
piše, da bo najhujši čarovnik antikrist, ki bo prišel 
mi 


Si 


ob koncu svela. (2 Tes, 2.) Mogoče bi torej bilo, 
da bi kdo s pomočjo hudobnega duha storil kaj 
nenavadnega, kolikor bi to Bog pripusiil. Vendar 
pa ni vse čarovnija, kar imajo lahkoverni ljudje za 
tako. Marsikaj se da storiti s spretnostjo in gibč- 
nostjo ter s pomočjo naravnih moči, ki so neukim 
ljudem neznane." 

To, moji častiti poslušavci, so glavne vrste 
praznoverja. Poglejmo zdaj, koliko in zakaj so 
grešne. — Opomnim, da nočem soditi, koliko se 
pregreši ta ali oni kristjan, ki je v posameznem 
slučaju tako ali tako praznoveren. Posameznika v 
posameznih slučajih lahko bolj ali manj izgovar- 
jajo preprostost duha, nepoučenost, ravnanje v 
dobri veri ali premajhen premislek ob praznovernih 
dejanjih. Povem le, kako je stvar sama po sebi 
in nasplošno. Samo po sebi in na splošno je 
praznoverje — če je namreč resnično praznoverje, 
ne samo kaka šala — je smrtni greh. Le poslu- 
šajmo, kako govori v Sv. Pismu Bog sam! Jeza 
božja bo nad tistim, kdor se zateka k čarodejem, 
vražarjem in vedežem. — človeka, ki se obrne 
k vražarjem in vedežem in se ž njimi pregreši, 
pravi Bog v tretji knjigi Mozesovi, bom s srditim 
obličjem pogledal in ga bom potrebil izmed nje- 
govega ljudstva. (3 Moz 20, 6.) Smrtna kazen bo 
zadela njega, ki bi se drznil, nepoklican od Boga, 
prihodnje reči napovedovati. — Prerok — to je 
beseda božja —, kateri bi hotel, od ošabnosti 
spačen, govoriti v mojem imenu, ker mu nisem 

zapovedal govoriti, ali v imenu bogov, bodi umor- 
jenl (5 Moz 18, 20.) Vraže so poganska zabloda; 
ljudstvo božje ne sme imeti ničesar ž njimi opraviti: 
Nikar se ne učite po šegah narodov, kliče Bog po 
preroku, in nikar se ne bojte znamenj na nebu, 
katerih se boje narodi, t. j. poganska ljudstva! 
(Jer 10, 2.) — In zakaj, moji častiti poslušavci, govori 
Bog tako trdo, da iz samih njegovih besed lahko 
vidimo, da je vsako praznoverje res velik greh? 
Zato, ker je vsako praznoverje Bogu tako zelo v ne- 
čast. Ali ni Bogu v veliko nečast, če pridevaš kaki 
stvari ali osebi moč, ki jo ima samč Bog? če pri- 
čakuješ od stvari sreče, ki ti more priti le od 
Stvarnika? če se bojiš od njih nesreče, ki te more 
ž njo prizadeli le roka božja? če hočeš poizve- 
dovati ali napovedovati s pomočjo stvari take 
prihodnje reči, ki jih vidi samo božje oko? če upaš 
čudežev ali jih hočeš s pomočjo stvari delati, ko 
more čudež narediti samo božja moč? ... To se pač 
pravi, staviti stvari v isto vrsto s Stvarnikom, ne- 
kake bogove poleg Boga ali celo namesto Boga. 
Kakšna nečast Bogul... In če hočejo vedeževavci, 
spiritisti, čarodeji dosegati svoje prekonaravne 
uspehe naravnost s pomočjo hudobnega duha, če 
resno hočejo, da jim hudobni duh razkrivaj bodoč- 
nost, on pričaruj prikazni mrtvih, on dovršuj čudo- 
vita dela — ali se to ne pravi, staviti hudobnega 
duha, poleg Boga ali celo namesto Boga? O, kako 
strašna nečast Bogu! kako silen silen grehl — 
" 

Predragi v Gospodu! V vseh časih je bilo 
opazovali, da se je prazna vera najbolj bohotila 
tam, kjer je bila zamrla prava vera. Tudi dandanes 
je še tako. Pojdite po velikih mestih, kjer je malo 
prave vere — tem več boste našli tam prazno- 
verja; tem bolj gotovo imajo tam razni vražarji 
in vražarice, preroki iz kart in dlani svoje zaslužke; 
tembolj je tam v razmalu spiritizem. To je pravična 
kazen za človeški napuh. Človek, ki noče ukloniti 
svojega razuma pred resnicami sv. vere, ga uklanja 
pred človeškimi bedastočami. Človek, ki se norčuje 
iz dostojanstvenih obredov sv. Cerkve, veruje in 
se vprega v abotne ceremonije vražarske. — 

Nam, pravovernim krisijanom, ni treba prazne 
vere. Nobenih skritih moči se ne bojimo in nič 
od njih ne pričakujemo, ker vemo, da živi nad 
nami božja vsemoč. Nič nam ni mar, kaj nam 
skriva prihodnost, ker vemo, da vlada nad našo 
sedanjostjo in prihodnostjo vsemodri Oče nebeški. 
Nič ne potrebujemo duhov z onega svela in nji- 
novih razodetij in nikakršnih tajinstvenih čudežev 
ne potrebujemo, ker vemo, da je že prišel z onega 
sveta Jezus Kristus, Sin božji, ki nam je vse po- 
trebno razodel in je naš pravi in veliki Čudo- 
delnik." Amen. 


IX. 


Preden končam prvo zapoved, moram vsaj 
nakratko zavrniti hudo natolcevanje, ki nas kato- 
ličane ž njim obdolžuje kriva vera bodisi iz ne- 
vednosti, bodisi iz zlohotnosti. Pravijo namreč — 
če ne boste pri nas tega slišali, boste pa lahko 
kdaj brali dandanes, ko se širi naokrog vse mo- 
goče berilo —, pravijo, da katoličani malikujemo, 
ko poleg Boga častimo in na pomoč kličemo an- 
gele in svetnike in zlasti Mater božjo, ter da mali- 
kujemo in uganjamo vraže, ko častimo svetinje in 
svete podobe. Kako je s to stvarjo? Poslušajmo! 


Predragi! Katoliški kristjani resnično častimo 
angele in svetnike in zlasti prebl. Devico 
Marijo, in katoliški nauk je, da je dobro in ko- 
risino svetnike častiti in na pomoč klicati. Ta 
nauk: ima svojo podlago v samem Sv. Pismu Sta- 
rega Zakona, ki nam izpričuje, da so očaki, sodniki, 
preroki častili angele in svete može. Abraham, 
Lot, Jozve so se do zemlje priklanjali pred angeli, 
so padali pred njimi na svoj obraz in jih častili; 
Abdija, o katerem pravi Sv. Pismo, da se je bal 

Gospoda, je padel na svoj obraz pred prerokom 
Elijem, in sinovi prerokov so na podoben način 
počastili Elizeja. (1 Moz 18, 2; 19, 1. Jos 5, 16. — 
3 Kr 18, 7. — 4 Kr 2, 15) Vprašam: Ali bi bili ti 
bogaboječi možje izkazovali angelom in prerokom 
tako češčenje, če bi mislili, da je to malikovavsko, 
božji zapovedi nasprotno in Boga žaleče početje? 
IN če bi to res bilo malikovanje, ali ne bi Bog ka- 
znoval tudi teh mož, kakor je vselej kaznoval izra- 
elsko ljudstvo, kadar se je pregrešilo z maliko- 
vanjem? — Razentega Sv. Pismo izrečno opominja 
izvoljeno ljudstvo, naj časti slavne in svete može: 
Hvalimo sloveče može in naše očake v njih rodo- 
vinah, pravi modri Sirah... Njih trupla so v miru 
pokopana in njih slavo srenja oznanjuje. (Sir 44, 1; 
14, 15.) Ali bi govorilo tako Sv. Pismo, če bi bilo 
tako češčenje malikovanje? — Nič drugega pa 
nego io, k čemer vzpodbuja Sv. Pismo, delamo mi, 
ki častimo svetnike: hvalimo sloveče može, zveli- 
čane izvoljence božje, ki so Bogu služili v izredni 
kreposti; ki so ga poveličevali eni kot apostoli, 
drugi kot mučenci, spoznavavci, menihi, puščav- 
niki; ki so se pred vsem svetom odlikovali po svoji 
svetosti, modrosti, gorečnosti, po junaški ljubezni 
do Boga in bližnjega." Kako torej, da s tem mali- 
kujemo? Če je to malikovanje, potem je malikovala 
vsa Cerkev od začetka; potem izhaja — kar bo 
vendar dosti nespametno reči — jo malikovanje 
od samih apostolov, zakaj že mučenec sv. Justin, 
ki sega tja v apostolsko dobo, izpričuje v svojem 

zagovoru krščanstva: Častimo in kličemo na pomoč 
irume angelov in duše prerokov ter učimo druge, 
kakor smo bili sami poučeni." — 

Toda čemu to dokazovanje! Ali nismo slišali 
zadnjič, kaj se pravi malikovati? Malikovati se 
pravi kako stvar po božje častiti. Ali mi angele in 
svetnike po božje častimo? Vsak otrok, ki se je 
količkaj učil Katekizma, ve, da je med češčenjem 
božjim in češčenjem, ki ga izkazujemo angelom in 
svetnikom velikanski, bistven razloček. Boga mo- 
limo kot svojega najvišjega Gospoda; angelov in 
svetnikov pa ne molimo, marveč jim le izkazujemo 
čast, ker so služabniki in prijatelji božji." "Tudi 
preblažene Device Marije ne molimo, čeprav jo 
častimo nad vse angele in svetnike, ker je Mati 
božja, ker po svoji svetosti in milosti presega vse 
angele in svetnike in ker njena priprošnja pri 
Bogu največ premore." ln prav tako kakor če- 
ščenje, se razlikuje tudi naša molitev k Bogu od 
molitve k angelom in svetnikom in tudi k prebla- 
ženi Devici Mariji. K Bogu molimo, da nam po- 
maga s svojo vsemogočnostjo; angele in svetnike 
in tudi preblaženo Devico Marijo pa kličemo na 
pomoč, da nam pomagajo s svojo priprošnjo pri 
Bogu." Lepo vidite ta razloček v cerkvenih lita- 
nijah, ko kličemo k Bogu: Bog Oče nebeški, usmili 
se nas! Bog Sin, Odrešenik sveta, usmili se nas! 
Bog Sveti Duh, usmili se nas! — K Mariji, angelom 
in svetnikom pa: Svela Marija, prosi za nasl... 
Sveti Mihael, prosi za nasl... Sv. Janez Krstnik, 

prosi za nas! — Kakor spoznavamo Boga za svo- 
jega Stvarnika, ki nas je obudil v življenje, tako 
se obračamo k njemu tudi kot k vsemogočnemu, 
neskončno modremu in dobrotljivemu Gospodu in 
Vladarju vsega našega bistva in bitja, kot k Očetu 
luči, od katerega prihaja vsak dober dar in vsako 
popolno darilo (Jak 1, 17), in čigar previdnost vlada 
od kraja do kraja ter vse modro urejuje. (Modr 8, 
1.) — Vemo, da je naše življenje popolnoma v 
njegovih rokah, da nam vsi naravni in nadnaravni 
darovi prihajajo le od njega, da le pri njem, če 
smo grešili, najdemo odpuščanje in usmiljenje za- 
voljo trpljenja in smrti njegovega Sina. Vemo pa 
tudi po nauku sv. Cerkve, da svetniki svoje molitve 
za nas Bogu darujejo in nam s svojo priprošnjo po- 
magajo, da dosežemo pri Bogu, česar potrebujemo 
za dušo in telo. Kaj je v tej veri napačnega? in 
kakšno malikovanje je torej, če se za Bogom za- 
tekamo tudi k svetnikom božjim, če jih častimo in 
se njihovi priprošnji priporočamo? — Kriva vera 
trdi, da se s tem Bogu čast prikrajšuje. To pa ni 
res; čast božja se s češčenjem svetnikov le pove- 
čuje: saj verujemo in spoznavamo, da imajo svet- 
niki vso svojo odličnost le od Boga. — Še trdi 
kriva vera, da s tem, če kličemo svetnike na 
pomoč, zametujemo Kristusa, ki je edini srednjik 
med Bogom in ljudmi. Toda zopet to ni res: saj 
verujemo in spoznavamo, da nam more priprošnja 
svetnikov koristiti le po zasluženju Jezusa Kri- 
stusa. — — 

Kakor pa nam drugoverci po krivici očitajo 
malikovanje, ker častimo svetnike, tako nam po 
krivici očitajo malikovanje in vraže, ker častimo 
svetinje in svete po dobe. Veste, kaj so svetinje 
ali relikvije. V pravem in ožjem pomenu so ostanki 
svetniških teles. V širšem smislu pa je relikvija vse 
tisto, kar je bilo s svetnikom v kaki zvezi ali dotiki, 
n. pr. obleka, knjige, orodje, katero je rabil, ali s 
katerim so ga mučili. Med relikvijami v pravem 
pomenu ločimo večje in manjše. Večje relikvije so: 
celo telo svetnikovo ali imeniten del telesa, svet- 
nikova glava, roka, noga; tudi ena sama velika kost 
iz roke; del, na katerem je bil mučenec trpinčen; 
srce, jezik, če je čudežno ohranjen? — Svete po- 
dobe pa so vse podobe, ki nam predstavljajo Boga, 
Kristusa, Mater božjo, angele, svetnike. — Zopet 
tu, moji častiti poslušavci, je treba pribiti, da ka- 
toličani svetinj in svetih podob ne molimo. Torej 
zopet ne more biti govora o kakem malikovanju. 
Pa tudi o kakih vražah ne. Saj katoliški kristjani 
svelinj in svetih podob ne častimo, kakor da bi 
bila v njih kaka čudežna moč, ali kakor da bi od 
svetinj in podob samih česa upali in pričakovali, 
zlasti še kakega čisto gotovega časnega uspeha. 
To bi pač bilo praznoverje — kakor smo zadnjič 
slišali. A mi katoličani vse, kar upamo in priča- 
kujemo, upamo in pričakujemo od Boga, čeprav 
kdaj tudi po priprošnji svetnikov, katerih ostanke 
ali svete podobe častimo. Sicer pa častimo sve- 
tinje zato, ker je Bog že storil ž njimi mnogo ču- 

dežev, in ker so ostanki tistih svetniških teles, ki 
so bila svetišča Sv. Duha in so svelnikom poma- 
gala čednostno živeti ter bodo nekoč poveličana 
vstala od smrti"! Svete podobe pa častimo, ker 
nam predstavljajo Jezusa, Marijo, kakega angela, 
svetnika ali sploh kaj častitljivega." — ln zopet 
lahko rečem: če je to malikovanje in praznoverje, 
Je malikovala in praznoverila Cerkev v vseh sto- 
letjih, torej tudi tedaj, ko so še bili ž njo tisti, ki 
nam češčenje svetinj in svetih podob očitajo. Zgo- 
dovina pripoveduje, kako so že prvi kristjani častili 
ostanke svetnikov. Ko sta mučenca sv. Ignacija 
Antiohijskega v rimskem Koloseju raztrgala dva 
leva, so njegovi spremljevavci ponoči skrbno po- 
brali preostale kosti in jih prenesli v Antiohijo. 
Kristjani, ki so bili priče smrti sv. Polikarpa, se- 
žganega na grmadi, so z grmade pobrali pepel in 
kosti in jih shranili kakor dragocene bisere. S 
smrtno nevarnostjo so večkrat izkušali prvi krist- 
jani dobili v roke trupla sv. mučencev ali vsaj 
kak njihov ostanek; velikokrat so šli na morišče 
in tam nastregli mučeniške krvi v kupice in stekle- 
ničice ali pa vsaj v robce in gobe ter so z vso 
častjo pokopavali trupla sv. mučencev. Svetinje 
so poljubovali, k njim romali, jih nosili v slovesnih 
izprevodih iz kraja v kraj in služili nad njihovimi 
grobovi sv. mašo. Ko je nehalo preganjanje, so za- 
čeli zidati nad grobovi mučencev krasne bazilike 
in svetišča. — Pa tudi svete podobe so imeli in 
častili kristjani že v prvih časih. Saj pripovedujejo, 

da je že evangelist sv. Luka naslikal Mater božjo 
z Detetom Jezusom. V podzemeljskih katakombah 
se nahajajo na stenah podobe Marije Device in 
druge svete podobe. V 4. stoletju je bilo češčenje 
podob splošno. V 8. stoletju pa je Cerkev že morala 
braniti svete podobe pred bizantinskimi cesarji, ki 
so dvignili pravi vihar proti češčenju svetih podob, 
in ki so njihove zmote obnovili krivoverci v 16. sto- 
letju." 
La 


Predragi! Prisrčno častimo svetnike, prijatelje 
in služabnike božje ter naše prijatelje. V njih ča- 
stimo Boga samega. Veselimo se vsega velikega, 
kar je Bog na svetnikih storil, priporočajmo se 
njihovi priprošnji, posnemajmo njihove svetle zgle- 
de. Posebno častimo kraljico vseh svetnikov, Ma- 
rijo preblaženol Če častiti druge svetnike ni stroga 
zapoved, marveč le toplo priporočilo Cerkve, je 
pa češčenje Matere božje tiho zaukazana nujnost; 
zakaj brez tega češčenja se po mislih sv. očetov 
ne moremo zveličali. — Pa tudi svetinje in svete 
podobe častimo v duhu sv. Cerkve. Radi imejmo 
svele podobe obešene po svojih hišah in stano- 
vanjih. Tako žalostno je, če stopi človek v hišo 
katoliškega kristjana in opazi po stenah in kotih 
vsakovrsine posvetne podobe in kipe, morda celo 
nedostojne, morda celo kipe in podobe poganskih 
bogov in boginji, izzivajoče s svojo nagoto in 
ostudnostjo — krščanske, svele podobe pa zastonj 

išče oko... Ne glede na to, da nedostojne in 
opolzke podobe lahko rode vse polno težkega 
greha v duši, se mora človek vprašati: Moj Bogl 
ali smo res že tako daleč, da se sramujemo imeli 
v sobi podobo božjo, Marijino, tega ali onega 
svetnika? Naj prihajajo k nam ljudje kakršnikoli 
— kaj zato? Komur so znamenja krščanstva v 
krščanski hiši v izpotiko — tisti naj pač nikar ne 
prihajal Sreče tako ne bo prinesel k hiši tak 
človek. Amen. 


Druga zapoved: 
Ne imenuj po nemarnem 
božjega imena! 


L 


Druga božja zapoved se glasi: Ne imenuj po 
nemarnem božjega imena! in prepoveduje skruniti 
božje ime, namreč ime Boga samega, kakorkoli 
ga že imenujemo: Bog ali Gospod ali Troedini, 
Vsemogočni, Večni ali Jezus, Kristus, Odrešenik, 
Zveličar —, pa tudi imena Matere božje, svetnikov 
in svetih reči, ki so z Bogom v zvezi. Skruniti božje 
ime, se pravi skruniti Boga samega, zakaj skruni- 
dev imena je zmerom skrunitev bilja, ki ga ime 

. zaznamuje. Potemtakem je druga božja zapoved 
že v prvi obsežena. Kajti ko prva božja zapoved 
prepoveduje vse grehe zoper češčenje božje, pre- 
poveduje s tem tudi že vsako skrunitev Boga z 
jezikom. A zaradi važnosti stvari je dal Bog še 
posebno zapoved. — Kdo pa skruni božje ime? 
Katekizem pravi: Kdor ga nespoštljivo izgovarja; 
kdor Boga zaničuje; kdor pregrešno prisega ali 
ne drži prisege, dasi mu je to mogoče; kdor pre- 
lomi obljubo."« — Danes obravnajmo prvo in drugo 
skrunitev: nespoštljivo izgovarjanje božjega imena 
— kamor spada tudi kletev — ter zaničevanje Bo- 
ga, čemur pravimo tudi bogokletje ali blasfemija. 


Kojiga postave. 

. Predragil Božje ime kakor tudi ime Marijino, 
imena svelnikov in svetih reči iz govarjam o 
nespo štljivo že vselej, kadar pri izgovarjanju 
nimamo namena Boga častiti, se mu zahvaljevati 
ali ga dobrot prositi, kadar ne molimo in ne go- 
vorimo resnobno o Bogu, svetnikih in svetih rečeh, 
marveč je naša beseda le beseda iz navade, be- 
seda v šali ali v začudenju — nepotrebna, lahko- 
mišljena beseda. Vse polno takih rečenic poznamo. 
Pravimo: Bog te je dall Jezus, kakšen sil Marija, 
je to lepo! Jezus, Marija, kako sem se ustrašill 
križ božji, ali je res? in podobno. Glej, nespoštljivo 
izgovarjanje božjega in drugih svetih imen, izgo- 
varjanje brez potrebe, iz navade, iz lahkomišlje- 
nosti. Ali je že ta nespoštljivost grešna? Seveda 
je, čeprav moramo reči, da morda skoraj nikoli 
ni smrtni greh, prav zato, ker malo ali nič ne mi- 
slimo, ko božje in druga sveta imena tako tjaven- 
dan izgovarjamo. — Večja nevarnost za velik greh 
je pa, če izgovarjamo božje ime in imena svetni- 
kov in svetih reči v jezi. Nespoštljivost je tu mnogo 
večja in zato tembolj velja beseda, ki jo je Bog 
na Sinaju pristavil svoji drugi zapovedi: Ne imenuj 
po nemarnem imena Gospoda, svojega Boga, je 
dejal, zakaj Gospod ne bo štel za nedolžnega, kdor 

bo imenoval njegovo ime po nemarnem. (2 Moz 

20, 7.) — Odvadimo se, predragi! če smo navajeni 

izrekati božje in druga sveta imena lahkomišljeno 

ali celo v jezi! Saj tako radi pazimo, da lepih reči, 

n. pr. lepe prazniške obleke, preveč ne obrabimo 

in ne zamažemo. Kako moramo šele gledati, da 
najlepšega, najsvetlejšega imena božjega in pre- 
lepih imen svetnikov in svetih reči ne jemljemo po 
nepotrebnem v usta, jih ne zlorabimo in blatimo." — 
Kdor zlorablja božje ali druga sveta imena v jezi, 
ta največkrat že kolne. Kleti se namreč pravi 
z besedami sebi ali drugim stvarem želeti kaj hu- 
dega, kar se velikokrat godi z zlorabo svetih ali 
tudi hudobnih imen." Bistvo kletvine je: želeti kaj 
hudega, bodisi sebi ali bližnjemu ali živalim ali 
mrtvim stvarem. Kaj hudega —, namreč: kazen, 
škodo, nesrečo, bolezen, smrt ali celo pogubljenje. 
Po tem svojem bistvu spada kletev bolj v peto 
božjo zapoved. Vzrok, da jo navajamo med grehi 
druge božje zapovedi, pa je prav ta, ker človek, 
ki tako sebi ali drugim hudo želi, velikrat, da, 
skoro zmerom kliče hudobnega duha ali pa Boga, 
Marijo, svetnike, svete zakramente, sveti križ (kru- 
cifiks) itd." — Kletvina ni samo grda sirovost, za 
kar jo po pravici imajo celo taki, ki na vero nič 
ne dajo, marveč je tudi velika pregreha. Velika 
pregreha je, ker človek, ki kolne, kliče Boga ali 
svetnike ali svete reči takorekoč na pomoč, da se 
izpolni to, kar želi hudega sebi ali drugim, kakor 
če pravi: Bog me kaznuj! ali: Mati božja, da bi se 
v zemljo udrl! ali: Krucifiks, strela te ubij! — ali 
pa tudi, ko kliče hudobnega duha, kakor če go- 
vori: Hudič, satan, vrag te vzemil pri čemer pri- 
pisuje preklinjevavec hudobnemu duhu pravico 
kaznovanja in maščevanja, ki gre samo Bogu. Ve- 


z. 

lika pregreha pa je kletev tudi zato, ker naravnost 
nasprotuje ljubezni, ki smo jo dolžni sebi in bliž- 
njemu in vsem božjim stvarem. Bog velikokrat na- 
redi ali pripusti — zakaj, to on ve —, da se člove- 
kova kletev uresniči, njegova huda želja izpolni. 
Zlasli kletev staršev nad otroci postane rada res- 
nica, kakor to Sv. Pismo samo zatrjuje, rekoč: 
Očetov blagoslov otrokom hiše zida, materina kle- 
tev pa jih do tal podira. (Sir 3, 11.) Sveti cerkveni 
učeniki mislijo, da je navada kleti — znamenje po- 
gubljenja."" — Toliko ob kratkem o nespoštljivem 
izgovarjanju božjega imena v lahkomišljenosti, v 
jezi, v kletvi. 

Druga skrunitev božjega imena je zaničeva- 
nje Boga, bogokletje ali s fujo besedo: blasfemija. 
Rimski katekizem pravi, da je le-to peccatum atrox 
et immane, divji in strahovit greh, ki greši ž njim 
tisti, kdor se predrzne ime božje, katero morajo 
vse stvari z največjo hvalo poveličevati, ali imena 
svetnikov, ki z Bogom kraljujejo, psovati ali kleti."? 
Ime božje psovati —, to je, o Bogu, svetnikih, .sve- 
tih rečeh grdo in zaničljivo govoriti. Ali kleti —, 
te je, Bogu samemu in svetnikom in božjim rečem 
hudo želeti, želeti, da bi Boga in svetnikov in božjih 
reči sploh ne bilo. Resnično, nečuvena pregreha! 
Sv. Hieronim pravi: Nič ni strašnejšega nego bogo- 
kletje; vsak drug greh je primeri z blasfemijo maj- 
hen. Ne samo vsak drug greh jezika, marveč vze- 
mite tatvino, rop, prešuštvo, umor — kako strašni 
grehi; kakor gore, zrasile do neba, po tem, kar je 

pisano v knjigi Ezdrovi: Naše pregrehe so zrastle 
do neba. (1 Ezdr 9, 6.) Toda vse te gore greha 
presega bogokletje: vsak drug greh je v primeri 
z blasfemijo majhen. Z bogokletjem zamahne greš- 
nik naravnost proti Bogu, proti licu božjemu, pljune 
— oprostite mi to besedo! — naravnost na čast 
ali — da rečem še bolj po naše — na dobro ime 
božje... Je to resničen crimen laesae Majestatis, 
pristno razžaljenje kraljevskega Veličanstva bož- 
jega. Kaj more biti hujšega? Kolikor višje poseže 
grešnik pri svojem grehu, uči sv. Tomaž Akvinski, 
toliko večji je greh. Pregreši se zoper kralja že, 
kdor udari njegovega podanika; a bolj se pregreši 
tisti, ki udari njegovega dvorjana; še bolj oni, ki 
udari njegovega sina; nad vse pa tisti, ki se loti 
kralja samega. O, kam pa naj grešnik poseže višje 
nego do Boga v njegovem lastnem bistvu, v nje- 
govi osebni časti? In to stori bogokletnež: zoper 
Boga samega iztegne svojo roko, zoper Vsemo- 
gočnega obrne svojo moč. (job 15, 25.) Zato ta 
greh ni kakor drugi grehi, ki koreninijo največkrat 
v človeški slabosti, marveč je greh prave hudobije, 
greh, ki — kakor rečeno — ne tepta božje veljave 
samo posredno, marveč bije božjemu večnemu 
Veličanstvu naravnost v obraz. 

Kaj naj vam povem o kaznih za bogokletneže? 
Tako gotove so kot za nobeno drugo pregreho, in 
grozne so. Senaherib, kralj asirski, je molil malike 
— in Bog je potrpel ž njim. Vzel je z vojsko po 
krivici najtrdnejša mesta Judeje, prisilil dobrega, 

pobožnega kralja Ezehija kupiti si mir s templje. 
vim zakladom, potem pa mirovno pogodbo spet 
prelomil — a Bog je pri vsem jem potrpel ž njim... 
Ko pa je klel Boga Izraelovega in ga imenoval 
slabega, tedaj je Bog po preroku Izaiju napovedal 
njegov pogin. Ko je ravno oblegal mesto Lalis, je 
prišel angel Gospodov in je pobil 185.000 asirskih 
mož v šatorišču, Senaherib pa je bil, vrnivši se v 
Ninive, umorjen od svojih sinov. (4 Kr 19) — Kaj 
čuda? Ali mar ni govoril Bog izraelskemu ljudstvu 
teh-le groznih besed: Kdor preklinja Gospodovo 
ime, naj smrli umrje; s kamenjem naj ga posuje 
vsa množica? (3 Moz 24, 16.) Ni rekel: Naj ga usmrti 
rabelj, naj bo preboden, obešen, obglavljen... Nel 
Kamenjan naj bo! je ukazal, in kamenjan od vse 
ljudske množice — kakor da bi bil hotel Bog dati 
razumeti, da je bogokletje zadeva, nad katero se 
zgražaj vsa javnost, ker kliče nad vso javnost ma- 
ščevanje božje. Zato bodi kaznovan na tak isli 
način vsak, kdor se je tako pregrešil, naj bo tudi 
tujec ali popotnik: Kdor preklinja ime Gospodovo, 
naj smrti umrje; s kamenjem naj ga posuje vsa 
množica, najsi je rojak ali iujec! (Tam) Tako 
strašno kazen je zahteval za bogokletje pri Judih 
Bog sam že na tem svelu. — 

Kaj pa kazni večnosti? Prokleti bodo, kateri 
bodo tebe zaničevali, in pogubljeni bodo vsi, ka- 
teri te bodo kleli, je dejal Bogu stari Tobija. (Tob 
13, 16.) Ali ne zvene te besede tako, kakor bi 


bogokletneži ne zadobili milosti in odpuščanja? 

Ne da bi bilo to nemogoče — ampak težko je 
pač, zelo težko, ker je slepota tako velika... Ah, 
in potem bi veljalo o vsakaterem izmed njih: Člo- 
vek, kateri preklinja svojega Boga, bo nosil svojo 
pregreho — portabit peccatum suum (3 Moz 24, 15) 
—; nosil vse življenje, in se ne bo izpreobrnil; nosil 
v smrti, in se ne bo skesal; nosil — doklej? do 
kam?... ah, do zadnjega izdihljaja — in dol do 
neskončnega brezdna, dol do večnih plamenov, 
dol med zavržene in od Boga sovražene... In 
tamkaj: kakšno trpinčenje bo dovolj veliko za tako 
grozno pregreho? kliče sv. Janez Krizostom, kak- 
šna ognjena mlaka? kakšen neumrljivi čry? kak- 
šna vnanja tema? kakšen jok in škripanje z zobmi? 
Vse muke, kar jih je in jih še bo, niso zadosti, da 
po zasluženju trpinčijo dušo, ki je zašla tako daleč 
v svoji brezbožnostil" 
- 


Predragi v Gospodul So, so ljudje, ki se ne 
zgražajo niti pred pregreho bogokletstva. In ve- 
dite, da nič ne velja njihov izgovor: Delamo iz na- 
vade. Ali ni io strašna navada? Ali niso dolžni 
iznebili se je? — In nič ne velja, kar pravijo: Go- 
vorimo v jezi. Ali morajo v jezi pljuvati v obraz 
najvišjemu Gospodu? Ali nimajo pljuvati nikamor 
drugam? ... 

Bojmo se, predragi! kleti sebe ali bližnjega ali 
katerekoli božjo stvar. Najbolj pa se bojmo kleti 
in zaničevati Boga. Pomislimo, kdo je Bog, in kdo 

smo mil Pomislimo, da smo mi vsi poklicani nekoč 
v nebesih prepevati z angeli: Svetl svet! svet] Go. 
spod Bog Sabaot... Kako bo prepeval naš jezik 
češčenje v nebesih, če bo govoril bogokletstva na 
zemlji? Ah, naj ta jezik rajši obtiči na nebu naših 
ust, otrpne naj rajši, odreveni! Amen. 


IL 


Zadnjič smo videli dvoje skrunitev božjega 
imena: nespoštljivo izgovarjanje ter zaničevanje 
Boga. Preden kaj več izpregovorimo o tretji skru- 
nitvi, t. j. o pregrešni prisegi, moramo najprej 
vedeti o prisegi nekatere splošne stvari. Prisegati 
se pravi, Boga klicati na pričo, da govorimo 
resnico, ali da nas je volja, izpolniti kako obljubo." 
Imamo torej dvojno prisego: pripovedno in obč- 
tavno. Pripovedna je, kadar izjavljamo, kaj vemo. 
Občtavna je, kadar z njo potrjujemo kako obljubo. 
— Boga kličemo na pričo ali naravnost, kakor če 
pravimo: Bog mi je priča! tako mi Bog pomagaj! 
Bog me kaznuj, če ni res! — ali pa posrednje, 
namreč po tistih stvareh, v katerih se posebno 
razodeva božja popolnost in ljubezen do nas, 
kakor če govorimo: Nebo in zemljo kličem za 
pričo; prisežem pri sv. evangeliju itd. Prisege pa 
ne izražajo ti-le stavki: Glavo zastavim; kakor 
resnično sem tukaj; kakor je Bog v nebesih. Dvom- 
ljivo je besedilo: Bog ve; strela me udaril — 
Obred, da se prižgeta dve sveči pred svetim raz- 
pelom in da se vzdignejo trije prsti desnice, ali 
da se dotaknemo evangelijske knjige, pri prisegi 
ni bistveno potreben, ampak je le primeren zunanji 

izraz svele resnobe, ki jo prisega mora imeli. Pri 
javnem priseganju pred oblastmi je ta obred v 
navadi. Treba pa ni misliti, da brez njega ni pri- 
sege, ali da moremo priseči le pred oblastjo. Pri- 
sežemo vselej, kadar imamo namen, klicati Boga 
na pričo, in fa namen prikladno izrazimo. — Pri- 
sega je sama na sebi dobro delo in Bogu v čast, 
ker z njo očitno spoznavamo božjo vsevednost, 
svetost in pravičnost. Dovoljena pa je prisega, 
če so izpolnjeni trije pogoji, ki jih narekuje Sv. Pi- 
smo, rekoč: Prisegal boš v resnici in v sodbi in 
v pravici. (Jer 4, 2.) Kadar katerega teh pogojev 
ni, je prisega pregrešna in se skruni z njo božje 
ime." — Poglejmo zdaj to natančneje! 


Prisegal boš v resnici, v sodbi in v pravici. — 
Začnimo z drugim; v sodbi! V sodbi, t. j. v raz- 
sodnosti priseže, kdor ne priseže tjavendan, brez 
premisleka, za vsako majhno stvar, brez potrebe. 
Prisegati brez potrebe, zaradi nevažnih reči, je 
gotovo greh, četudi navadno ne smrtni. Kdor ima 
navado prisegati brez potrebe, kaže, da goji malo 
spoštovanja do Boga, najvišjega Gospoda. In ko- 
liko je ljudi, ki imajo to navado! Pogani so se 
tresli in irepetali, kadar so morali izgovoriti imena 
svojih bogov, pravi sv. Avguštin, in vendar so bili 
njihovi bogovi davno preperele stvari ali lažnjive 


sv. učenik, kdo med njimi se kaj boji, poklicati na 

pričo božje ime? Kaj govore trgovci? Prisegajo 
pri Bogu in pri svojem zveličanju, da pri kupčiji 
nič ne zaslužijo. Kaj govore rokodelci? Prisegajo 
prav tako, da bodo to in to naročeno delo izvršili 
v gotovem času. Kaj pravijo družinski očetje in 
matere? Boga kličejo na pričo, da bodo svoje 
razposajene otroke tako in tako kaznovali. Kaj 
dela svet? Najbolj malenkostne in najbolj brez- 
pomembne izjave potrjuje s prisego pri Bogu, pri 
nebesih, pri križu Odrešenikovem, pri svoji duši 
in zveličanju. Tako sv. Avguštin o svojem času. 
Ali pa ni dandanes prav tako? O, da bi vsaj mi 
ne bili med ljudmi, ki tako lahkomiselno prisegajo! 
Sv. Pismo nas svari pred nepotrebnim priseganjem. 
Prisegali ne vadi svojih ust, pravi modri Sirah, 
zakaj v tem jih mnogo pade. (Sir 23, 9.) — In nihče 
naj tu ne reče: Saj ne mislim nič hudega... 
Navada skruniti božje ime z nepremišljeno in ne- 
potrebno prisego, je sama po sebi slaba navada; 
in kar je samo po sebi slabo, ne neha bi tako, 
čeprav ti pri tem nič hudega ne misliš" — 

V sodbi. — Kaj pa drugi pogoj: v pravici? 
Ta se nanaša na obetavno prisego. Če kaj oblju- 
bimo in obljubo s prisego potrdimo, mora biti to, 
kar obljubimo, pravično, dobro. Kdor s prisego 
obljubi kaj pregrešnega, kliče svetega Boga na 
pričo, da bo storil greh; greši torej obenem proti 
svetosli božji. Tako so bili nekateri Judje v Jeru- 
zalemu prisegli, da ne bodo ne pili ne jedli, dokler 
ne ubijejo Pavla. Bilo jih je pa več kot štirideset, 

pripovedujejo Apostolska dela, ki so se tako za- 
rotili. Ti so šli k velikim duhovnikom in starejšinam 
in rekli: S prisego smo se zakleli, da ne bomo 
nič pokusili, dokler ne ubijemo Pavla. (Apd 25, 
13—14.) — Kar je kdo s prisego obljubil dobrega 
ali vsaj dovoljenega, mora kajpada zvesto izpol- 
niti. Saj je dolžnost izpolniti že navadno obljubo, 
resno in premišljeno storjeno; koliko bolj torej 
obljubo, potrjeno s prisego. Kdor zapriseženo ob- 
ljubo prelomi, smrtno greši. Tega naj bi se res- 
nobno zavedali vsi, ki prisegajo takoimenovane 
službene prisege, s katerimi pod častjo božjega 
imena obljubljajo vesinost in zvestobo v vsem, 
kar jim bo nalagal njihov stan. Če svojih priseg 
ne drže, se hudo pregreše ne samo proti dolžno- 
stim svojega stanu, marveč tudi s skrunitvijo bož- 
jega imena. — Kdor bi pa grešno prisegel, da bo 
storil kaj nedovoljenega, ta seveda svoje prisege 
ne sme izpolniti. Tako če bi n. pr. kdo prisegel, 
da se bo nad svojim bližnjim zmaščeval; da ne 
bo šel več v cerkev, k svetim zakrameniom; da 
se od osebe, s katero v grehu živi, nikoli ne bo 
ločil, itd. — prisege ne bi smel uresničiti, sicer bi 
iznova grešil. — Tudi lahkomiselne občlavne pri- 
sege, ki se šele pozneje izkaže kot zaprisežena 
obljuba nedovoljene reči, ne smemo izpolniti. Kralj 
Herod je plešoči Herodijadini hčeri s prisego 
lahkomišljeno obljubil, da ji bo dal vse, česar ga 
bo prosila. Ko je prisegel, ni vedel — a kmalu 
se je pokazalo, da je s prisego obljubil storiti velik 

greh, zakaj plesavka je zahtevala glavo Janeza 
Krstnika. (Mk 6.) Ali je smel Herod svojo prisego 
izpolniti? Jasno' je, da nikakor ne. Vse, karkoli kdo 
za prihodnost priseže, mora biti brezgrešno, pra- 
vično —: prisegal boš v pravici! — 

In slednjič: v resnici. Kar izjavljamo ali ob- 
ljubljamo pod prisego, mora biti resnično. Kdor bi 
iz preteklosti ali sedanjosti pod prisego izpovedal 
nekaj, kar bi vedel, da ni resnica, ali tudi nad 
čemur bi le dvomil, da je resnica; ali pa kdor bi 
za prihodnost obljubil, da bo kaj storil, česar bi 
ne nameraval storiti — ta bi po krivem prisegel. 
Po krivem prisegel... Ali je potreba, moji častiti 
poslušavci, da vam zdaj na dolgo govorim o tem, 
kakšno strašno reč bi storil, kdor bi vedoma in 
s premislekom po krivem prisegel? Kakšno silno 
hudobijo zoper Boga, zoper bližnjega, zoper sa- 
mega sebe? Boga bi pozval, naj potrdi njegovo 
laž 'za resnico. O divja predrznost! Kdo izmed vas 
bi se upal reči kakemu imenitnemu in poštenemu 
možu, naj pred sodnikom ali sploh kje pred jav- 
nostjo slovesno proglasi njegovo laž za resnico? 
A kdor po krivem priseže, ne zahteva tega od 
kakega človeka, marveč od Boga vsevednega, 
neskončno resničnega, neskončno svetega, ne- 
skončno pravičnega. Ali ni to res grozna hudo- 
bija? — Pa ne samo zoper Boga, krivoprisežnik 
hudo hudo greši tudi zoper bližnjega. Ne le da 
v posameznem slučaju največkrat škoduje posa- 
mezniku na njegovem premoženju, časti in dobrem 

imenu — kaj pa, ali ne izpodkopava kriva prisega 
blaginje človeške družbe sploh? Prav gotovo. 
Zakaj človeška družba sploh ne more obstati 
brez medsebojne vere in zvestobe ljudi. Kako pa 
bi bilo s to vero in zvestobo, če bi se človek na 
človeka niti takrat ne mogel zanesti, kadar na 
svečani način kliče Boga samega za pričo svoji 
besedi? Če pod prisego ni več resnice, kje jo 
bo še mogoče najti, da se ž njo brani pravo in 
pravica? Zato krivoprisežnik, kolikor je na njem, 
podira temelje človeške družbe in tako hudo greši 
tudi zoper bližnjega. Slednjič pa greši zelo tudi 
zoper samega sebe ker si — neglede na kazni, 
s katerimi tudi posvetne oblasti kaznujejo krivo 
prisego — nakopava na glavo najhujše kazni božje, 
kakor je Gospod sam zagrozil ž njimi po preroku, 
rekoč: Prekletstvo bo prišlo v hišo onega, ki v 
mojem imenu po krivem prisega in bo v sredi 
njegove hiše prebivalo ter jo pokončalo! (Zah 5, 6.) 


Predragi v Gospodu! Kadarkoli bi iz tehtnega 
vzroka prisego zahtevala od nas oblast, cerkvena 
ali posvetna, bomo skrbno pazili, da prisežemo v 
pravici in v resnici. Sami od sebe in v navadnem 
življenju pa sploh ne bomo prisegali, da ne prise- 
gamo brez sodbe, t. j. po nepotrebnem. Sploh ne 
prisegajte! je dejal Gospod Jezus svojim učencem. 
Bodi pa vaš govor: Da, da; ne, ne. (Mt 5, 34—37.) 
S temi besedami ni hotel Kristus prisege kratko- 

malo prepovedati, marveč le to je hotel reči, naj 
bodo njegovi učenci vsekdar tako resnicoljubni, 
da jim bo vsak, ki je resnicoljuben tudi sam, verjel 
na besedo, brez rotenja, brez priseganja. — Za 
tako resnicoljubnost se trudimo tudi mi! Če bi 
vkljub temu naša beseda tu ali tam ne našla vere, 
pa sprejmimo rajši nase ponižanje, nego da bi z 
lahkomiselnim priseganjem ob vsaki priliki delali 
nečast božjemu imenu. Zakaj, moje ime je veliko 
med narodi, govori Gospod pri preroku Malahiju. 
(Mal 1, 17.) Pred božjim imenom se klanjata nebo 
in zemlja; pred njim padajo na svoje obraze an- 
geli; pred njim trepetajo in se tresejo hudobni 
duhovi. Amen. 


So ljudje — in od nekdaj so bili —, ki žele 
Bogu dati več, nego Bog zahteva. Bog zahteva 
od nas, da izpolnjujemo njegove zapovedi. Mnogim, 
Boga iskreno ljubečim dušam pa to ni dovolj. Zato 
prinašajo Bogu še drugih dobrih del in žrtev v 
dar: eni radovoljno uboštvo, drugi vedno devištvo, 
iretji oboje skupaj in zraven še vedno pokorščino 
pod duhovnim predstojnikom, četrti obilnejšo mo- 
litev, popolnejše zatajevanje itd. Da njihova volja, 
ki ostane vendarle zmerom človeška, t. j. slaba in 
omahljiva, tembolj gotovo v popolnejši službi božji 
vziraja, in da svoje ravnanje čimbolj posvete, se 
k nezapovedanim, prostovoljnim dobrim delom radi 
obvezujejo z obljubami. Ko človek Bogu dobro 
delo obljubi, ga dejansko pripozna za ljubitelja 
dobrih del; in ker se mu k dobremu zaveže, mu s 
tem daruje svojo voljo in se mu klanja kot svojemu 
Gospodu. Zato se z obljubo časti božje ime. Kakor 
pa se mu izkazuje čast, tako se z obljubo lahko 
prizadeva božjemu imenu tudi nečast, če namreč 
človek iega, kar je. Bogu obljubil, ne izpolni. Tako 
spada obljuba pod drugo božjo zapoved, in mo- 
ramo zato na tem mestu, kar je važnega, o nji 

povedati. Čujmo torej določneje, kaj in kolikera 
je obljuba, in kako resna je dolžnost vsako ve- 
ljavno obljubo izpolniti. — 


Predragi! Obljuba, pravi Katekizem, je prosto- 
voljen, Bogu storjen obet, s katerim se pod grehom 
zavežemo storiti kaj Bogu dopadljivega." Torej 
predvsem: obljuba je obči. Po tem se razlikuje 
od trdnega sklepa. Kdor naredi trden sklep, n. pr. 
da bo dal vbogajme, ta tudi namerava to res storiti 
— sicer bi sklep ne bil trden —, vendar si noče 
naložiti kake nove dolžnosti, tako da bi grešil, če 
bi sklepa ne izvršil v stvareh, ki jih ni že sicer 
dolžan storiti, kakor n. pr. ogibati se greha. Kdor 
pa kaj obljubi, ta se zaveže pod grehom storiti 
nekaj, česar bi sicer ne bil dolžan, n. pr. dati milo- 
ščino. Zato: obet, s katerim se pod grehom zave- 
žemo storiti kaj Bogu dopadljivega. — Kaj Bogu 
dopadljivega, namreč: kaj dobrega in bolj- 
šega, nego je nasprotje od tistega, kar obljubimo. 
To koj razložim. Jasno je po sebi, da ne moremo 
obljubiti Bogu nič slabega, grešnega. Obljubiti mu 
pa judi ne moremo nič dobrega, s čimer bi pre- 
prečili kaj boljšega. Tako ne moremo narediti 
obljube zakonskega stanu, ker zakonski stan, ki 
je dober, preprečuje devištvo, ki je pred Bogom 
boljše. Lahko pa obljubimo devištvo, ker je dobro 
in, kakor rečeno, boljše od svojega nasprotja, za- 
konskega stanu. — Obet mora biti storjen Bogu, 

Knjiga postave, s 

ne pa kakemu človeku: očetu, materi itd. Vendar 
pa lahko naredimo obljubo tudi Materi božji, an. 
gelom in sveinikom, saj v tem slučaju še zmerom 
dobro delo darujemo le Bogu samemu, toda po 
rokah Marijinih ali svetnikov, katere obenem ča. 
stimo in za posrednike pri Bogu na pomoč kličemo. 
— Slednjič je obljuba prostovoljen obet, to 
se pravi, storjena mora biti s popolnim spozna- 
njem in s premišljeno voljo. Ako bi kdo kaj obljubil 
primoran po zunanji sili ali ne's popolnim spozna- 
njem, recimo v polspanju, v veliki zmedenosti, bi 
obljuba ne bila veljavna. — 

Toliko o vprašanju: Kaj je obljuba? — Razli- 
kujemo pa obljub več vrst, in sicer: osebne in 
stvarne, pogojne in brezpogojne, začasne in do- 
smrtne, slovesne in neslovesne. Osebna je obljuba; 
ako obljubimo, da bomo sami kaj storili, n. pr. da 
pojdemo na božjo pot. Stvarna je, ako obljubimo 
kako stvar, n. pr. denarni prispevek v dober na- 
men. Osebna obljuba veže samo dotično osebo, 
stvarna pa tudi dediče. Če sem obljubil, da pojdem 
na božjo pot, in umrjem, preden sem šel, ni nihče 
drug dolžan iti namesto mene. Če sem pa obljubil, 
da bom daroval neko vsoto n. pr. za zidanje cerkve, 
in umrjem, preden sem dal, je dolžan namesto mene 
to storiti moj dedič, seveda, če je res kaj pode- 
doval po meni. — Potem so pogojne obljube tiste, 
ki jim kdo pristavi kak poseben pogoj, n. pr.: če 
ozdravim; če se mi srečno izteče ta in ta zadeva. 
Brezpogojne: so pa take, ki niso navezane na 

noben poseben pogoj. — Začasne so obljube, če 
naj veljajo samo za gotov čas: za mesec dni, za 
eno lelo, več let. Dosmrtne pa so, če naj veljajo 
za celo življenje. — Slednjič so slovesne obljube 
liste, ki jih ima Cerkev za take; neslovesne pa vse 
druge. Za slovesne obljube ima Cerkev obljubo 
čistosti, ki jo naredi kandidat duhovskega stanu, 
ko prejme prvi višji mašniški red, ter glavne ob- 
ljube uboštva, devištva in pokorščine, ki jih imajo 
redovniki. — 

Poglejmo zdaj — kar je najvažnejše —, kako 
velika je dolžnost storjeno obljubo izpolniti. Tako 
velika je, da bi, če bi veljavne in pravične obljube 
ne izpolnili, gotovo smrino grešiti vselej, kadar bi 
se obljuba tikala velikih reči. Če bi bila obljuba 
storjena z ozirom na majhne reči, bi bila neizpol- 
nitev mali greh. Obljuba dolg dela, in če smo 
dolžni storiti že to, kar obljubimo ljudem, koliko 
bolj smo obvezani storiti in izvršiti to, kar smo 
obljubili Bogu, najvišjemu Gospodu nebes in zemlje. 
Sv. Pismo to dolžnost na mnogih mestih zabičuje. 
Tako govori kralj David: Daruj Bogu hvalno daritev 
in opravi Najvišjemu svoje obljube. (Ps 49, 14.) 
Delajte in opravljajte obljube Gospodu, svojemu 
Bogu. (Ps 75, 12.) Pridigar pa pravi z velikim po- 
udarkom: Ako si Bogu kaj obljubil, ne odlašaj iz- 
polniti; ker nezvesta in nespametna oljuba mu ne 
dopade; ampak izpolni vse, kar si obljubil. Veliko 
boljše je ne obetati, kakor po obljubi obljubljenega 
ne dati. (Prid 5, 3—4.) Ako kdo izmed vas mož 

stori obljubo Gospodu, beremo pri Mozesu, naj ne 
sne svoje besede, temveč stori naj vse, kar je 
obljubil. (4 Moz, 30, 3.) In zopet: Ako nič nočeš 
obljubiti, si brez greha. Kar pa je enkrat prišlo iz 
tvojih ust, izpolnjuj in stori, kakor si obljubil Go- 
spodu, svojemu Bogu, in kakor si govoril po svoji 
volji in s svojimi usti. (5 Moz, 23, 22—23.) O vdovah, 
ki so po smrti svojih mož obljubo naredile, da 
bodo zdržno živele, pa so se potem vendarle omo- 
žile, piše sv. Pavel, da si nakopavajo obsodbo, ker 
so zvestobo prelomile. (1 Tim, 5, 122) — In kakor 
Sv. Pismo tako govore tudi sveti cerkveni očetje. 
Tako n. pr. pravi sv. Avguštin: Vsakdo naj obljubi, 
kar hoče; potem pa naj tudi izpolni, kar je obljubil. 
In sv. Bernard pristavlja: Po vsi pravici mora tisti, 
ki je obljubo storil, obljubo tudi izpolniti, ker ni 
bil prisiljen obljubo storiti. — Iz vsega tega je 
jasno, da grešimo, če obljube ne izpolnimo; in ker 
je obljuba naravnost Bogu storjen obet, je nje ne- 
izpolnitev razžaljenje, prizadeto naravnost Bogu in 
tako skrunitev božjega imena. — 

So pa nekateri slučaji, ko obveznost obljube 
preneha. Ti slučaji so: če postane nje izpolnitev 
nemogoča; če jo razveljavi tisti, ki ima oblast nad 
obljubljeno stvarjo ali nad zaobljubiteljem; če jo 
cerkvena oblast izpregleda ali izpremeni v drugo 
dobro delo. Na primerih to razumete. Bogat človek 
obljubi postaviti pri svoji hiši lepo kapelico. Na- 
enkrat obuboža. Ali ga še veže obljuba? Ne, ker 
je izpolnitev postala nemogoča. Pač pa bi ga zopet 

vezala, če bi pozneje zopet obogatel. — Posel se 
obljubi na daljno božjo pot, kamor bi rabil več 
dni. Gospodar, ki ima pravico terjati od posla delo, 
mu božjo pot prepove. Ali posla še veže obljuba? 
Ne, ker jo je razveljavil gospodar, ki ima nad po- 
slom oblast. In tako lahko razveljavi oče obljube 
svojih nedoraslih otrok, mož obljube ženine, redovni 
predstojnik posebne, t. j. neredovne obljube pod- 
ložnih redovnikov. — Izpregled od obljub pode- 
ljujejo: papež, škofje, opati, redovni predstojniki, 
ki so v to pooblaščeni. Za izpregled mora biti 
opravičen vzrok, drugače izpregled ni veljaven. — 
Tudi izpremeniti obljubo v drugo dobro delo, je 
neke vrste izpregled, in ima redoma to pravico ta- 
kisto le cerkvena oblast." — 

Izvzemši te slučaje pa je treba vsako obljubo 
izpolniti vestno in natančno tako, kakor je bila 
storjena. Če je navezana na gotov čas, jo je treba 
izpolniti v tistem času; če ne, pa, kakor hitro je 
mogoče. Kadar storiš obljubo Gospodu, svojemu 
Bogu, je pisano v 5. knjigi Mozesovi, ne odlašaj 
jo dopolniti; zakaj Gospod, tvoj Bog, jo bo terjal, 
in ako se obotavljaš, ti bo šteto v greh. (5 Moz, 
23, 21.) — Francoski kralj Ludovik IX. je bil ne- 
varno obolel. V bolezni se je zaobljubil, da pojde 
s križarsko vojsko nad nevernike v Sv. deželo, 
kakor hitro bi ozdravel. Res ozdravi in se l. 1248. 
na vojsko ravna. Toda njegova mati Blanka in 
deželni velikaši si vse prizadenejo, da bi kralja 
odvrnili od tega pohoda. Prigovarjajo mu, da še 

ni popolnoma zdrav; da bo njegova odsotnost v 
škodo kraljestvu; da ga sv. oče v Rimu rad od- 
veže obljube, zlasti še, ker je v bolezni morda ni 
naredil pri polni zavesti itd. Ludovik vse io po- 
sluša, potem pa kaj stori? Pokliče škofa, si odpne 
križ, ki ga je nosil na prsih in je bil znamenje 
njegove obljube, da križ škofu v roke, potem pa 
zahteva, da mu ga škof zopet vrne, kar je po- 
menilo, da kralj svojo prvo obljubo ponovi in jo 
hoče točno izpolniti. In zares se z močno vojsko 
odpravi v Sveto deželo. — Glejte, to se pravi 
zvesto izpolniti Bogu storjeno obljubol" 


Predragi v Gospodu! Razložil sem, vsaj v 
glavnem, kaj druga božja zapoved prepoveduje, 
ko prepoveduje skruniti božje ime. Kakor pa ta 
zapoved prepoveduje božje ime skruniti, tako ga 
zapoveduje častiti in posvečevati. Božje ime po- 
svečujemo, če ga spoštljivo izgovarjamo in zaupno 
na pomoč kličemo; če Boga naravnost pred vsem 
svetom spoznavamo in smo vneli za njegovo čast; 
če ga, kadar je treba, s pravično prisego na pričo 
kličemo; če obljube, ki smo jih Bogu storili, zvesto 
izpolnjujemo; če sploh vse delamo in darujemo 
Bogu v čast." Za to zadnje se trudimo! Glejmo, 
da bo vse naše dejanje in nehanje, vse veselje 
naše in trpljenje Bogu v čast. Saj vsak dan m6- 
limo v očenašu: Posvečeno bodi tvoje imel O, 
skrbimo, da ga mi posvečujemo vsak dan; da bo 

celo naše življenje ena sama nepretrgana pro- 
slava imena božjega, imena Jezusovega. Potem 
zagotovo lahko upamo, da bo to ime vsekdar 
naše varstvo in naša moč, in da bomo enkrat s 
tem sladkim imenom na ustih mirno in v pričako- 
vanju lepše večnosti zatisnili za to časnost svoje 
trudne oči. Amen. 


Tretja zapoved: 
Posvečuj praznik! 


Predragi v Gospodu! Bog je gospodar vsega 
ustvarjenega, tudi vseh časov. Zato ima gotovo 
pravico odbrali in posebno prihraniti nekatere 
čase zase, za svojo čast. To je Bog storil, ko je 
človeku zaukazal: Spomni se, da posvečuješ so- 
botni dan. Šest dni delaj in opravljaj vsa svoja 
dela; sedmi dan pa je sobota Gospoda tvojega 
Boga; ne delaj nobenega dela ne ti ne tvoj sin 
ne tvoja hči ne tvoj hlapec ne tvoja dekla ne 
tvoja živina in ptujec, ki je znotraj tvojih vrat. 
(2 Moz 20, 8—10.) To je med božjimi zapovedmi 
hetja, ki se v Katekizmu nakratko glasi: Posvečuj 
praznik] Pokorno tej zapovedi je izraelsko ljud- 
stvo v Starem Zakonu posvečevalo sobotni dan 
v spomin na dovršeno stvarjenje sveta, po katerem 
je Bog počival od svojega dela. V polni oblasti, 
ki jo ima od Boga, pa je sv. Cerkev v Novem 
Zakonu namesto sobote, sedmega dne v tednu, 
zapovedala praznovati v tednu prvi dan, t. j. ne- 
deljo, zato ker je Jezus Kristus na nedeljo od mrtvih 
vstal in je Sv. Duh na nedeljo prišel nad apostole. 
Poleg nedelje pa je sv. Cerkev v isti, od Boga ji 
podeljeni polnomoči določila še nekatere druge 
dneve v letu za praznike ali dneve Gospodove z 


124 


namenom, da bi ljudje Bogu tem večkrat in tem 
iskreneje izkazovali dolžno čast, hvalo in zahvalo. 
Poglejmo, kako moramo v duhu tretje božje za- 
povedi obhajati dneve Gospodove in kako se med 
nami dandanes v tem grešil — 


Predragi! Že izmlada smo bili poučeni, kako 
smo dolžni obhajati dneve Gospodove. Opuščali 
moramo le dni hlapčevska in njim podobna dela 
ter opravljati dela bogoslužnosti. Oboje je izrečna 
zapoved božja. Sobota je počitek, posvečen Go- 
spodu, pravi Sv. Pismo. (2 Moz 31, 15.) Počitek 
— in— posvečen Gospodu: treba je počivati, mi- 
rovati od dela — in — posvečevati dan Gospodov 
s službo božjo. — Pod hlapčevskimi deli razumemo 
navadno vsa težja telesna dela, kakor so: dela na 
polju, po tovarnah, rokodelskih delavnicah. Tem 
podobna so še druga dela, s katerimi si prido- 
bivamo premoženje ali služimo vsakdanji kruh, 
kakor N. pr. kupčijski in trgovski, tiskarski in drugi 
posli. Razen teh obojih — dovoljenih le v resnični 
sili, kadar to zahteva lastna potreba, ljubezen do 
bližnjega ali čast božja — so ob nedeljah in 
praznikih, zlasti med službo božjo, prepovedana 
tudi taka druga opravila, ki se ne zlagajo s sve- 
tostjo Gospodovih dni, kakor so n. pr. veliki sejmi 
javne dražbe, hrupni lovi, šumne veselice itd. he 
Strogo, t. j. pod smrtnim grehom zapovedano 
bogoslužno opravilo ob nedeljah in praznikih pa 

je udeležba pri daritvi sv. maše. Sv. maša je solnce 
naše sv. vere in zato tudi središče vsega bogo- 
služja. Je pač ponavljanje daritve na križu, s katero 
smo bili odrešeni; zato je najvišja hvala in za- 
hvala, sprava in prošnja večnemu Bogu. Udele- 
ževati se ob Gospodovih dneh daritve sv. maše, 
mora torej biti prva dolžnost vsakogar, ki res 
Boga časti. Tako je to veljalo v krščanstvu od 
vsega začelka. Že v Nauku dvanajsterih 
apostolov v 1. stoletju je zapisana za kristjane 
zapoved: Na dan Gospodov se zbirajte, lomite 
kruh in se zahvaljujte, potem ko ste se izpovedali 
grehov, da bo vaša daritev čista." — Glede te 
dolžnosti je pomniti, da moramo biti pri celi sveti 
maši, ne samo pri kakem delu taiste; potem z na- 
menom, da Boga častimo, se klanjamo svojemu 
Stvarniku in najvišjemu Gospodu, ne pa iz drugih, 
zgolj svetnih namenov; in slednjič, da moramo 
biti navzoči pri presveti daritvi ne samo po telesu, 
marveč tudi po duhu, t. j. zbrano, spodobno in 
pobožno. Kar tiče pridige, ni posebne, izrecne 
zapovedi — pač že zato ne, ker je tako bila 
pridiga nekdaj in je večinoma tudi še sedaj med 
sv. mašo. Kristjani prvih časov so na vsak način 
smatrali za svojo dolžnost poslušati ob nedeljah 
fudi besedo božjo. Tako piše sv. Justin okrog leta 
150.: Ob nedeljah se shajajo vsi prebivalci iz mest 
in z dežele; potem se bero spisi apostolov in 
prerokov." Sicer pa že Apostolska dela pripo- 
vedujejo o prvih vernikih, da so bili stanovitni v 

nauku apostolov (Apd 2, 42), t. j. v njega izpolnje- 
vanju pa tudi poslušanju. Vsekako je dolžnost, biti 
ob nedeljah in praznikih tudi pri pridigi, vsaj rela- 
tivna, to se pravi: kristjan je tembolj dolžan biti 
tudi pri pridigi, čimbolj je tega potreben, bodisi da 
je v krščanskih resnicah in dolžnostih neveden, bo- 
disi da je zakopan v grehe in strasti, iz katerih ga 
more dvigniti le beseda božja. O vsakem kristjanu 
pa velja, da je mlačen v veri, če nikoli ali le redko- 
kdaj zaželi evangelijske hrane. Kdor je iz Boga, 
božje besede posluša, je dejal Jezus Judom: za- 
radi tega jih vi ne poslušate, ker niste iz Boga. 
(Jan 8, 47.) — Ne zapoved, pač pa živa želja svete 
Cerkve je končno, da ob nedeljah in praznikih 
prejemamo sv. zakramente; da se udeležujemo 
tudi popoldanske službe božje, da sploh posve- 
čujemo dni Gospodove s pomnoženo molitvijo, s 
pobožnim berilom, z obiskovanjem bolnikov, z 
miloščino in drugimi dobrimi deli. — 

Tako bi moralo biti. Kako pa je v resnici? V 
resnici je pa, žal, marsikje in marsikaj drugače. 
Zapoved nedeljskega počitka, ki se je pri nas do 
zadnjega časa strogo izpolnjevala, se tuintam 
žalibog! že tudi prezira. Pojavljajo se slučaji, zlasti 
v mestu, da grabežljiva lakomnost že tudi ob Go- 
spodovih dneh ne miruje. Nekateri ljudje se pač 
ne morejo otresti misli, da žive na svetu samo 
zaradi časnega dobička, zaradi kupov bogastva 
in posvetnega imetja. Ni jim mar beseda Gospo- 
dova: Kaj namreč človeku pomaga, če si ves svet 

pridobi, svojo dušo pa pogubi. (Mt 16, 26.) Zato 
delajo po svoji lakomni strasti. Kaj jim je Bog, 
duša, posmrtnost, nebesal Računajo rajši z dru- 
gimi vrednotami, ki polnijo žepe in blagajne. Ža- 
lostni računi lakomnosti, ki ceni visoko to, kar je 
časnega, in nizko to, kar je večnegal Tako je znal 
računati Juda lškariot. Mazilo, ki ga je bila razlila 
Magdalena Jezusu na noge, mu je bilo vredno 300 
denarjev; svojega Boga pa je prodal za 30 sre- 
brnikov... Če se te vrste računi skrunivcem Go- 
spodovega dne vselej prav obnesejo že tukaj na 
zemlji, ne vem. Mislim, da ne. Bojim se, da se na 
koncu koncev v tisoč slučajih izpolni beseda Go- 
spodova: Moje sobote so grozno skrunili, zato 
sem se bil namenil svoj srd v puščavi nad nje 
izpustiti in jih pokončati. (Ecek 20, 13.) Velikokrat 
se zgodi nazadnje tako, kakor govori Gospod Bog 
pri Ageju: Veliko ste sejali, pa ste malo pridelali... 
Po obilnosti ste gledali, in glej, pomanjkovalo je; 
v hišo ste nosili, in sem listo (iz nje) popihnil. Zakaj 
tako? govori Gospod vojskinih trum. Zato, ker je 
moja hiša zapuščena — namreč, hiša Gospodova 
ob Gospodovih dneh — in ste vi hiteli slednji k 
svoji hiši — to je, ste se namesto za čast božjo 
brigali ob nedeljah in praznikih za svojo posvetno 
korist. (Ag 1, 6—9.) Resnično, človek se velikokrat 
čudi, ko sliši: Ta in ta je obubožal, ono posestvo 
je propadlo, ta trgovina je v polomu... Kako je 
mogoče? se vprašujemo. A če bi natančneje za- 
sledovali vzroke, bi prišli nemara tudi do skru- 

nitve Gospodovih dni s prepovedanimi hlapčev- 
skimi deli. Dve poti poznam, po katerih se gotovo 
obuboža, je dejal sveti župnik arški, Vianney: pri- 
svajati si tuje blago in — ob nedeljah delati." — 

Toda bolj žalostno nego z nedeljskim počitkom 
je z nedeljsko službo božjo. Človek ne bi verjel, 
da nekaterih ljudi tudi enkrat na teden, tudi le 
samo enkrat na teden ni spraviti v cerkev k sveti 
maši. Govorim o takih, ki še hočejo biti kristjani, 
o drugih sploh ne govorim. Prečudno je, s čim se 
mnogi izgovarjajo in zagovarjajo. Eni so ob ne- 
deljah zmerom bolni, dasi bolezen ne velja tudi 
za promenado; drugi ne morejo prenašati tistega 
slabega vzduha v cerkvi, dasi cele popoldneve in 
cele večere prenašajo mnogo slabšega po go- 
stilnah in kavarnah; še drugi rajši častijo Boga v 
prosti naravi, v hribih, na izletih, dasi ga tam 
navadno prav slabo častijo... O, kako smo lahko- 
miselni in nehvaležnil V življenju sv. Terezije be- 
rem,. da je videla nekoč v zamaknjenju v cerkvi 
na oltarju stati božje Dete. Pred oltarjem je kle- 
čalo le nekaj malo ljudi. Zveličarjev obraz je kazal 
žalosti. Njegove roke pa so bile razprostrte in 
odprte in iz njih so se vsipali venomer biseri in 
dragi kameni v veliki množini. Svetnica je vpra- 
šala Jezusa, zakaj je tako žalosten. On ji je od- 
govoril: Ker ni ljudi, da bi pobirali moje zaklade ... 
Ah, in tako pozabljamo tudi mi celo ob nedeljah, 
da se dviga na vseh naših oltarjih križ z Golgote, 
in po njem tečejo iz ran Odrešenikovih kaplje krvi, 

ki so dragocenejše mimo vseh biserov in dragu- 
ljev svelal...": ; 

Kako je s pridigo, veste. Po mestih še tisti 
niso vsi pri pridigi, ki sicer k sv. maši hodijo. H 
krščanskemu nauku pri popoldanski božji službi 
prihajajo izvečine samo ženski posli, to je, tisto 
dobro ljudstvo, ki ima tudi na Gospodove dni le 
par ur prostih, a te Bogu daruje. In vendar, kdo 
je večkrat poučenja v veri bolj poireben — služ- 
kinja ali njen gospodar, njena gospodinja?... 
Drugega sveta je malo po cerkvah ob prazniških 
popoldnevih. Drugi svet, zlasti mladina, mora pač 
drugam... Kam? To nedeljo vsi sčml ta praznik 
vsi tjal Tako se glase številni javni oklici. Vsi sčml 
vsi tja! — a vsi mimo cerkve, mimo popoldanske 
službe božje... Ali je to dobro? Ali je to res 
dobro? Čemu pojo nedeljski zvonovi svojo gorko 
pesem?... 

Toda Bog, da bi ne bilo hujšega! Koliko pa 
je hudobije Gospodove dni namesto bogoljubnih 
del, ki jih Cerkev želi! Koliko je greha namesto 
dobrih spovedi; koliko prijateljsiva s satanom na- 
mesto združevanja z Jezusom; koliko sovražnosti 
namesto del ljubezni do bližnjega; koliko zapelje- 
vanja namesto dobrih zgledov; koliko razuzdanih 
zabav namesto tihe, svete zbranosti; koliko pija- 
nosli namesto zatajevanja; koliko kletve namesto 
molitve] Praznik Gospodov je pogosto najhujši 
delavnik hudobnega duha. Hudobni duh ravna med 
kristjani, kakor je ravnal z Judi Apolonij, vojsko- 
Knjiga postave, ) 

vodja trinoškega Antioha, kralja sirskega. Le-ta je 
s svojimi dvaindvajsetimi tisoči vojakov cel teden 
mirno čakal v Jeruzalemu, na soboto pa je vstal 
in začel moriti vse od kraja... Tako hudobni duh 
pusti ljudi cel teden več ali manj v miru, v ne- 
deljo pa udari mednje z vsemi svojimi peklenskimi 
izkušnjavami ... In svet se mu vdaja, vdaja — in 
skruni dni Gospodove." O, kako naj bo Gospod 
z nami vse dni našega življenja, če ne moremo 
biti mi ž njim en sam dan njegovega tedna! — 
- 


Predragi! Izprašajmo si vest, kako smo doslej 
posvečevali nedelje in praznike! Če je bilo kdaj 
kaj napačnega, obžalujmo! Za naprej pa vedimo: 
Če hočemo jeze in prekletstva božjega, le one- 
čaščujmo njegove praznike. Bog je gorečnik, svoje 
časti ne bo dal drugemu. (Iz 42, 8.) Če pa hočemo 
blagoslova in milosti, spoštujmo in posvečujmo dni 
Gospodove. Zakaj tako govori Gospod izraelskemu 
ljudstvu in vsakomur izmed nas: Če imenuješ so- 
boto (to je za nas nedelja) zaželjen in Gospodu 
posvečen častitljiv dan in jo posvečuješ..., tedaj 
se boš veselil Gospoda in povišal te bom nad vse 
višave na zemlji in živil te bom z dediščino Ja- 
koba, očeta tvojega. (Iz 58, 13—14.) Ta dediščina 
pa je: od rose neba in rodovitnosti zemlje. (1 Moz 
27, 28.) Amen. 


Predragi v Gospodul Dandanes ne živimo 
več v časih, ko bi svetna oblast kaznovala skru- 
nivce nedelj s pregnanstvom — kakor se je to 
dogajalo pod cesarjema Gracijanom in Teodozijem 
Velikim; ali, ko bi morali trpeti velike denarne 
kazni oni, ki bi se bili udeležili ob nedeljah glas- 
nega shoda, prireditve, zabave — kakor je to bilo 
pod Karlom .Velikim; ali, ko bi bili sami ponižani 
v hlapce tisti gospodarji, ki bi svoje posle silili k 
delu dni Gospodove — kakor je to velevala po- 
stava pod Inom, kraljem v Sussexu na Angleškem; 
ali, ko bi vse tiste na plešo ostrigli in obrili, ki 
bi bili zamudili nedeljsko sv. mašo in pridigo — 
kakor so to delali svojčas na Ogrskem..." Ne, 
v lakih časih več ne živimo. Toda nič zatol Tisti 
Bog, ki je dal iretjo zapoved, je še nad nami in 
njegovo maščevanje bo skrunivce nedelj in praz- 
nikov čisto gotovo dohitelo, če ne na tem, pa na 
onem svelu. Sicer pa positojte in povejte: Ali ni 
kazni dovolj, če s skrunitvijo nedelj in praznikov 
nujno gineta v ljudeh vera in nravnost in se tako 
izpodkopava sreča posameznikov in človeške 
družbe? Le pomislimo namreč, če se to res ne 
godil a 

Predragil Z neposvečevanjem, s skrunitvijo 
nedelj in praznikov mora ginili s sveta vera. To 
so dobro vedeli prvi preganjavci nauka Kristuso- 
vega, ki njega spoznavavcev velikokrat niso vpra- 
šali, če so kristjani, pač pa, če posvečujejo ne- 
deljo. To dobro vedo tudi današnji itrinogi na 
Ruskem, ki so, podobno kakor svojčas voditelji 
francoske revolucije, odpravili nedeljo in praznike 
zalo, da bi iz sre vernikov izrvali vso vero. In 
zares! Če naj imamo vero, moramo biti predvsem 
v veri, njenih resnicah, njenem razodelju prav po- 
učeni. Kdo pa nam ta pouk bolje nudi nego sveta 
Cerkev z nedeljami in prazniki cerkvenega leta? 
Že sveti časi sami po sebi, zlasti pa še njim pri- 
merne nedeljske in prazniške pridige ter krščanski 
nauki nam stavijo pred oči vse, kar nam je iz vere 
vedeti ireba: Boga Očeta, Stvarnika in Ohranje- 
vavca nebes in zemlje; Jezusa Kristusa, Sina nje- 
govega edinega, Gospoda našega, njegovo čudo- 
vito življenje, odrešilno irpljenje in smrt, ves njegov 
božji nauk; Sv. Duha Posvečevavca; njegove za- 
kramente in milosti; sv. katoliško Cerkev, nevesto 
Kristusovo in mater našo, bogato vseh zakladov 
Kristusovega zasluženja... Naš izvor od Boga, 
naš namen za Boga, vse zgodbe našega padca in 
vstajenja, vse zahteve bogovdanega, pravičnega 
življenja, vsi pogoji zveličanja — vse se nam zopet 
in zopet razodeva z nedeljami in prazniki, če jih 
verno posvečujemo. Če pa ne, če njihovih skriv- 
nosti ne doživljamo, če službo božjo dni Gospo- 

dove zanemarjamo, če pridigo, krščanski nauk, 
pobožno berilo ob teh dneh preziramo — ali nam 
ne bo nujno izginilo iz spomina še tisto malo 
verskega znanja, kar smo ga morda odnesli iz 
šolskih klopi? O, čisto gotovo, in vsakdanja iz- 
kušnja uči: Ljudje, ki ne posvečujejo nedelj in 
praznikov, ki ne hodijo v cerkev, ne poslušajo 
božje besede, so globoko nevedni v verskih stva- 
reh — tako nevedni, da večkrat na smrtni po- 
stelji ne vedo, kaj jim je storiti za spravo z Bogom, 
in da celo s preprostim očenašem ne znajo več 
svojega duha povzdigniti k Bogu. — A ne dovolj! 
Vera ni samo stvar znanja in razuma, vsebolj je 
stvar volje in dejanja. Treba je, da človek Boga in 
njegov nauk dejansko spoznava, da Boga hvali, 
moli, časti, se mu zahvaljuje, ga ponižno dobrot 
prosi. Vse to naj delamo zlasti ob nedeljah in 
praznikih. A če nedelj in praznikov ne posve- 
čujemo? Če te dni ne odložimo svojih časnih po- 
slov. ne olresemo s svojih nog in src prahu ze- 
meljskih skrbi, če ne hitimo praznično oblečeni v 
hišo božjo, da tam kleče in do zemlje sklonjeni 
molimo k svojemu Stvarniku, Bogu v svetem ve- 
selju hvalne pesmi prepevamo, svojo zavezo ž 
njim in ljubezen do njega obnavljamo — kakšno 
bo potem naše dejansko razmerje do Boga, kakšna 
praklična vera naša? Ali ne bo zmerom bolj mlačna 
in mrzla. topa in mriva? Ob delavnikih nič božjega, 
ob nedeljah nič božjega — ali nam ne bo nazadnje 
Bog.čisto izginil izpred oči in izpred duše? O 

žalibogl da se tako dogaja. In če se — kar je 
takisto neobhodna in živa potreba —, če se luči 
vere ne priliva olje milosti, ki teče zlasti v presveti 
daritvi in v sv. zakramentih — kako ne bo uga- 
šala v srcu vera? kako ne zamrla sčasoma nje 
poslednja iskra? A kdaj pač zaliva z milostjo 
svojo dušo tisti, ki nedelj in praznikov ne posve- 
čuje? Nikoli! Če nedeljske dni ne — delavne še 
manj, o tem ni nobenega dvoma. Ne, predragil 
kdor nedelj in praznikov ne spoštuje, marveč dni 
Gospodove skruni in onečaščuje, ta čisto gotovo 
koplje grob svoji veri! — 

Pa tudi svoji nravnosti —. Nravnost človekova, 
njegova resnična dobrota, kreposinost, ni ne v 
njegovi telesni moči ne v bogastvu ne v učenosti 
in imenitnosti. Orjak po telesu je lahko nravni 
slabič, suženj svojih strasti. Najbogatejši milijonar 


je lahko hudobnejši, podlejši nego zločinec, ki je ' 


zavrženost njegova spremljevavka in ječa njegov 
dom. In učenosi, imenitnost — ali ne vemo, kam 
velikokrat zavedeta ljudi? Najprej na vrtoglave 
višine napredka, odtam pa jih strmoglavita v brez- 
dno brezboštva in hudobije. Če naj bo človek 
nravno dober, če naj tak ostane v vseh razmerah 
in okoliščinah življenja, je treba, da ima in ohrani 
tenko vest, veliko ljubezen do čednosti in odločno, 
močno voljo, s katero se ustavlja hudemu in vrši 
dobro. Vse to mu moreta dati samo neprestana 
misel in zaupanje na Boga, ki je prvi in zadrji 
vzrok vse nravnosti; ki to, kar od nas zahteva, 

tudi s svojo močjo podpira; ki je vsevidni in vse- 
vedni Sodnik človeških dejanj, kateri vse dobro 
plačuje in hudo kaznuje. Kje pa bo človek to 
misel in zveličansko zaupanje na Boga zmerom 
iznova osveževal, kako se bo zmerom iznova za- 
vedal vseh nadnaravnih nagibov, zaradi katerih 
bo sovražil greh in ljubil dejanja čednosti, če bo 
leto in dan ter eno leto za drugim zanemarjal 
nedelje in praznike, skrunil njihov počitek, opuščal 
vso službo božjo ter ob nedeljah in praznikih prav 
kakor ob delavnikih živel ves zakopan v samo 
časno, zemeljsko dejanje in nehanje? Kako bo 
človekov duh razvijal svoje misli in želje k ne- 
beškim dobrinam, če njegova noga nič več ne 
prestopi praga hiše božje? Kje bo dobival slabi 
človek moči in poguma in vztrajnosti za boje in 
izkušnjave, če ob nedeljah v delu ali v zabavi po- 
zablja na molitev, če se več ne približuje studencu 
milosti, se nikoli ne pokrepča s kruhom močnih? 
Le kako bo tak človek še krščansko-nraven, nad- 
naravno dober, kreposten? Ali ne bo od dne do 
dne bolj padal v zemeljskost, čutnosti, grešnosi? 
Ali ne bo postal kmalu suženj tega, kar je časno 
in minljivo, če je izgubil ves zmisel za to, kar je 
večno in stalno? Ah, koliko nešteto kristjanov bi 
nam to lahko potrdilo s svojo izkušnjo! Začeli so 
propadati od dne do dne bolj; celo naravna ple- 
menitost je jela giniti iz njihovih sre; čedalje huje 
pa se je uveljavljala v duši grešna strast; čedalje 
silovitejša je postajala; nazadnje so jeli obupavati, 

da bi mogli biti dobri... In vse to je tako prišlo, 
ker so bili zavrgli nedeljski blagoslov, ker so dan 
Gospodov izbrisali iz svojega življenskega pro- 
grama. Nič niso hoteli več vedeti o pokorščini do 
iretje božje zapovedi, o posvečenem nedeljskem 
počitku, o službi božji. Zato jih je Bog prepustil 
izpačenosti njihovih sre in vsi moralni revščini." — 

Tako, moji častiti poslušavci, nedvomno gineta 
z nerosvečevanjem Gospodovih dni vera in nrav- 
nost. Pomanjkanje vere in nravnosti pa ni v srečo 
ne posameznemu človeku ne človeški družbi. O 
tem ni treba mnogo govorili. Ljudje velikani, sve- 
tovnega slovesa, so, okrnivši ali docela izgubivši 
vero in krenivši na nenravne poti, v srčni zapu- 
ščenosti in praznoti, v nemiru in strahu obupali 
nad svetom, nad življenjem, nad seboj samimi. In 
človeška družba? Vera in morala, je dejal veliki 
državnik Washington, sta neobhodno potrebni opori 
družbe. Ni pravi mož domovine, kdor izpodkopuje 
ta dva mogočna stebra človeštva..." Zato pa tudi 
ni pravi človek ne zase ne za človeško družbo, 
kdor skruni nedeljski počitek, prazniško svetost, 
ker s tem izpodkopuje v sebi in v družbi vero in 
nravnost, velika činitelja časne in večne sreče 
človeške. Amen. 

V isti založbi je izšlo istega avtorja: 


Brez vere. Devet govorov O neveri. (Broš. 6 Din, 
polplaino 18 Din, platno 30 Din.) 

Za resnico. Osemnajst obrambnih govorov. (10 Din, 
20 Din, 35 Din.) 

O dveh grehih. Trinajst govorov za moralo. (12 Din, 
22 Din, 40 Din.) 

Začetek in Konec. Petnajst govorov o Življenju 
našega življenja. (16 Din, 26 Din, 40 Din.) 

Velika skrivnost. Sedemnajst govorov o zakonu. 
48 Din, 28 Din, 45 Din.) 

O ljubezni. Dvanajst samaritanskih govorov. (16 Din, 
26 Din, 40 Din.) 

Kam greš? Sedem govorov o božjih klicih. (40 Din, 
20 Din, 33 Din.) 

Vstajenje duše. Petindvajset govorov za prerod. 
(28 Din, 38 Din, 45 Din.) 

Mesto na gori. Štirinajst govorov o Cerkvi. (418 Din, 
28 Din, 40 Din.) 

Zgodbe o človeku. Dvajset govorov za smer živ- 
ljenja. (28 Din, 38 Din, SO Din.) 

Žena s Solncem. Štirinajst govorov o Mariji. 
(48 Din; 38 Din, 40 Din.) 


Božji dnevi. Šestintrideset govorov za življenje s 
Cerkvijo. (42 Din, 54 Din, 66 Din.) 

Večna knjiga. Deset govorov o Sv. Pismu. (16 Din, 
26 Din, 40 Din.) | 

Memento homo. Petnajst govorov o molitvi, delu 
in misli na smrt. (22 Din, 32 Din, 40 Din) 

Studenci žive vode. Štiriindvajset govorov o svetih 
zakramentih. (32 Din, 42 Din, 52 Din.) i 

Odrešenje. Sedem govorov o Jezusovem trpljenju. 
(12 Din, 22 Din, 32 Din.) 

Jagnje božje. Dvanajst govorov o daritvi sv. maše. 
(48 Din, 28 Din, 40 Din.) . 

Kralj vekov. Trinajst govorov o Bogu. (20 Din, ' 
30 Din, 42 Din.) 


N. B. Kdor naroči pri založnici, Prodajalni K.T.D. H.Nič- 
manovi v Ljubljani (Kopitarjeva ulica 2), več knjižic 
skupaj, dobi v cenah 10% popusta. 


